<!-- wp:paragraph {"align":"center","backgroundColor":"light-green-cyan","fontSize":"medium"} -->
<p style="text-align:center" class="has-background has-medium-font-size has-light-green-cyan-background-color"><strong> “กกท.” ดันงบเร่งสร้างคอร์ทดินที่ศูนย์มวกเหล็ก<br>“บิ๊กเอ๋”ชี้ปีหน้าเสร็จแน่4สนามให้ยช.คัดลุยเฟร้นช์ </strong></p>
<!-- /wp:paragraph -->

<!-- wp:paragraph -->
<p> </p>
<!-- /wp:paragraph -->

<!-- wp:paragraph -->
<p>“กกท.” ดันงบเร่งสร้างคอร์ทดินที่ศูนย์มวกเหล็ก<br>“บิ๊กเอ๋”ชี้ปีหน้าเสร็จแน่4สนามให้ยช.คัดลุยเฟร้นช์<br>“บิ๊กเอ๋” นายกิตตน์สมบัติ เอื้อมมงคล นายกสมาคมกีฬาเทนนิส ลอนเทนนิสสมาคมแห่งประเทศไทยฯ เปิดเผยถึงความคืบหน้าในการสร้างสนามเทนนิสคอร์ทดินมาตรฐาน ในศูนย์ฝึกกีฬาแห่งชาติมวกเหล็ก จ.สระบุรี ว่า จากที่ได้วางแผนและของบประมาณไป สำนักงานสภาพัฒนาการเศรษฐกิจและสังคมแห่งชาติได้ขอชะลอไปก่อน เพราะตอนนี้ยังมีเรื่องอื่นที่มีความจำเป็นมากกว่า อย่างไรก็ตามหลังจากได้หารือกับ “บิ๊กก้อง” ดร.ก้องศักด ยอดมณี ผู้ว่าการการกีฬาแห่งประเทศไทย(กกท.) ถึงเรื่องนี้ ดร.ก้องศักดได้ให้ความช่วยเหลือด้วยการให้ใช้งบประมาณ กกท.ปี 2564 ในการสร้างสนามตามแผนที่วางไว้ ซึ่งต้องขอขอบคุณ ดร.ก้องศักดอย่างมาก<br>นายกิตตน์สมบัติกล่าวต่อว่า สำหรับสนามคอร์ทดินที่จะสร้างขึ้นนั้น เบื้องต้นจัดสร้าง 4 คอร์ท ในงบปี 2564 ในจำนวนเงินไม่เกิน 10 ล้านบาท เพื่อให้นักเทนนิสไทยได้มีคอร์ทดินซ้อมและแข่งขัน เนื่องจากสถิติของนักเทนนิสท็อป 500 ของโลกทั้งชายและหญิง ต่างผ่านการซ้อมและแข่งขันในคอร์ทดินมาแล้วทั้งนั้น สำหรับประเทศไทยยังไม่มีคอร์ทดินที่ให้นักเทนนิสซ้อมแบบไม่มีค่าใช้จ่าย ส่วนใหญ่จะต้องจ่ายเป็นรายชั่วโมง ซึ่งค่อนข้างสูง ทำให้ต้องสร้างคอร์ทดินขึ้นมาเพื่อเป็นหนึ่งในการสร้างนักหวดฝีมือดีไปสู้ในวงการเทนนิสโลกต่อไป และจะไม่มีการเก็บค่าใช้จ่ายสำหรับนักกีฬา รวมทั้งในศูนย์ฝึกกีฬาแห่งชาติมวกเหล็กมีอาคารที่พักอยู่แล้ว ทางด่วนบางปะอิน-นครราชสีมา ก็ใกล้จะแล้วเสร็จ ซึ่งสามารถเดินทางได้ในเวลาไม่นาน เชื่อว่าเหมาะสมอย่างมากที่จะให้นักเทนนิสไทยไปซ้อมและแข่งขันในอนาคต หลังจาก 4 คอร์ทแรกเสร็จแล้ว ในปีหน้าก็จะสร้างเพิ่มเติมในงบผูกพัน ปี 2565 อีก 3-4 คอร์ท<br>“อีก 1 ปีจะได้มีคอร์ทดินที่มีมาตรฐานและไม่มีค่าใช้จ่ายให้นักกีฬาได้ซ้อมแล้ว และจะมีการจัดทัวร์นาเมนต์ในประเทศให้ได้แข่งขันกัน นอกจากนั้นผมยังได้คุยกับเอกชนที่สนใจจะมาร่วมทุนกับ กกท.ในการพัฒนาสนามแห่งนี้ อาจจะขยายจำนวนคอร์ทมากขึ้น มีสเตเดียมที่จุคนดูระดับ 1,000 คน มีคลับเฮ้าส์ ก็ต้องดูความเหมาะสมในอนาคต” <br>นายกเทนนิสไทยกล่าวอีกว่า จากการได้หารือเบร์นาร์ด ชูดิเชลลี่ ประธานสหพันธ์เทนนิสฝรั่งเศสก่อนหน้านี้ ไทยจะได้รับการสนับสนุนในเรื่องโควต้านักหวดเยาวชนในการไปแข่งขันแกรนด์สแลม “เฟร้นช์ โอเพ่น” ด้วยการจัดคัดเลือกระดับประเทศของนักเทนนิสเยาวชนไทย และจะให้สิทธิ์นักกีฬาจำนวนหนึ่งไปแข่งขันรอบคัดเลือกจูเนียร์ เฟร้นช์ โอเพ่น ที่ประเทศฝรั่งเศส โดยไม่ต้องพิจารณาจากอันดับเยาวชนโลกเหมือนเมื่อก่อน ซึ่งจะทำให้เด็กไทยมีโอกาสลุ้นไปแข่งขันจูเนียร์ เฟร้นช์ โอเพ่นมากขึ้น ในอนาคตก็จะมีนักเทนนิสที่มีศักยภาพในคอร์ทดินมากกว่าเดิม <br>“คอร์ทดินเป็นคอร์ทที่สร้างนัดหวดมือระดับโลกมามากมาย คนที่เก่งฮาร์ดคอร์ทอาจจะไปได้ไม่ไกลเท่าคนที่เก่งคอร์ทดิน นักเทนนิสในยุโรปเก่งกันมากเพราะตีคอร์ทดินกันมาตั้งแต่เด็ก ผมเชื่อว่าการสร้างสนามที่มวกเหล็กในครั้งนี้จะให้ประโยชน์กับวงการเทนนิสอย่างมาก” บิ๊กเอ๋กล่าว </p>
<!-- /wp:paragraph -->

<!-- wp:paragraph -->
<p>สามารถติดตามข้อมูลเพิ่มเติมได้ที่: Facebook<a href="https://www.facebook.com/%E0%B8%AA%E0%B8%A1%E0%B8%B2%E0%B8%84%E0%B8%A1%E0%B8%81%E0%B8%B5%E0%B8%AC%E0%B8%B2%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA-%E0%B8%A5%E0%B8%AD%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA%E0%B8%AA%E0%B8%A1%E0%B8%B2%E0%B8%84%E0%B8%A1%E0%B9%81%E0%B8%AB%E0%B9%88%E0%B8%87%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B9%84%E0%B8%97%E0%B8%A2-%E0%B9%83%E0%B8%99%E0%B8%9E%E0%B8%A3%E0%B8%B0%E0%B8%9A%E0%B8%A3%E0%B8%A1%E0%B8%A3%E0%B8%B2%E0%B8%8A%E0%B8%B9%E0%B8%9B%E0%B8%96%E0%B8%B1%E0%B8%A1%E0%B8%A0%E0%B9%8C-LTAT-1088862107803423/">สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ – LTAT</a></p>
<!-- /wp:paragraph -->

<!-- wp:image {"id":25765} -->
<figure class="wp-block-image"><img src="https://www.bucket.cloudaccess9.com/ltatorg/2020/09/118784643_3457076260981984_397005775774748297_o-473x1024.jpg" alt="" class="wp-image-25765"/></figure>
<!-- /wp:image -->