<!-- wp:paragraph {"align":"center","backgroundColor":"light-green-cyan","fontSize":"medium"} -->
<p style="text-align:center" class="has-background has-medium-font-size has-light-green-cyan-background-color"><strong> พระราชทานถ้วยรางวัลชนะเลิศ<br>การแข่งขันเทนนิสเยาวชนเพื่อความชนะเลิศแห่งประเทศไทยครั้งที่ ๕๘ </strong></p>
<!-- /wp:paragraph -->

<!-- wp:paragraph -->
<p>   </p>
<!-- /wp:paragraph -->

<!-- wp:paragraph -->
<p> สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี<br>พระราชทานถ้วยรางวัลชนะเลิศ<br>การแข่งขันเทนนิสเยาวชนเพื่อความชนะเลิศแห่งประเทศไทยครั้งที่ ๕๘ ประจำปี ๒๕๖๓<br>ด้วยสมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์  ได้กำหนดจัดการแข่งขันเทนนิสเยาวชนเพื่อความชนะเลิศแห่งประเทศไทย  ชิงถ้วยพระราชทาน ครั้งที่ ๕๘ ประจำปี ๒๕๖๓ ระหว่างวันที่ ๓ – ๑๕  กันยายน ๒๕๖๓  ณ สนามเทนนิสภายในศูนย์พัฒนากีฬาเทนนิสแห่งชาติ  เมืองทองธานี  อำเภอปากเกร็ด  จังหวัดนนทบุรี <br>โดยสมาคมกีฬาเทนนิส  ลอนเทนนิสสมาคมแห่งประเทศไทย  ในพระบรมราชูปถัมภ์  ได้มีหนังสือถึงราชเลขานุการในพระองค์สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี  เพื่อนำความกราบบังคมทูลทรงทราบฝ่าละอองพระบาท ขอพระราชทานถ้วยรางวัล จำนวน ๒ ถ้วย ของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เพื่อมอบแก่ผู้ชนะเลิศการแข่งขันประเภทหญิงเดี่ยวและหญิงคู่ รุ่นอายุไม่เกิน ๑๘ ปี กับขอพระราชทานพระบรมราชานุญาตเชิญอักษรพระปรมาภิไธย ส.ธ. ประดิษฐานบนถ้วยรางวัล<br>ในการนี้  สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ ได้รับหนังสือแจ้งจากราชเลขานุการในพระองค์สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ว่าได้นำความกราบบังคมทูลพระกรุณาทรงทราบฝ่าละอองพระบาทแล้ว พระราชทานถ้วยรางวัลตามที่ขอพระมหากรุณา นับเป็นพระมหากรุณาธิคุณล้นพ้นอย่างหาที่สุดมิได้ต่อคณะกรรมการอำนวยการสมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์  และเป็นการนำความปลาบปลื้มสู่นักเทนนิสเยาวชนชายรุ่นอายุไม่เกิน ๑๘ ปี ของไทยทุกคน ที่จะมีโอกาสได้ครองถ้วยพระราชทาน เพื่อเป็นเกียรติประวัติต่อตนเองและครอบครัววงศ์ตระกูลสืบไป<br>ด้วยเกล้าด้วยกระหม่อมข้าพระพุทธเจ้า <br>นายกิตตน์สมบัติ เอื้อมมงคล<br>นายกสมาคมกีฬาเทนนิส  ลอนเทนนิสสมาคมแห่งประเทศไทย ในพระบรมราชูปถัมภ์ในนามของคณะกรรมการอำนวยการสมาคมกีฬาเทนนิส ลอนเทนนิสสมาคมแห่งประเทศไทยในพระบรมราชูปถัมภ์ และนักเทนนิสเยาวชนหญิง รุ่นอายุไม่เกิน ๑๘ ปี ประจำปี ๒๕๖๓ ของไทยทุกคน </p>
<!-- /wp:paragraph -->

<!-- wp:paragraph -->
<p>สามารถติดตามข้อมูลเพิ่มเติมได้ที่: Facebook<a href="https://www.facebook.com/%E0%B8%AA%E0%B8%A1%E0%B8%B2%E0%B8%84%E0%B8%A1%E0%B8%81%E0%B8%B5%E0%B8%AC%E0%B8%B2%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA-%E0%B8%A5%E0%B8%AD%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA%E0%B8%AA%E0%B8%A1%E0%B8%B2%E0%B8%84%E0%B8%A1%E0%B9%81%E0%B8%AB%E0%B9%88%E0%B8%87%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B9%84%E0%B8%97%E0%B8%A2-%E0%B9%83%E0%B8%99%E0%B8%9E%E0%B8%A3%E0%B8%B0%E0%B8%9A%E0%B8%A3%E0%B8%A1%E0%B8%A3%E0%B8%B2%E0%B8%8A%E0%B8%B9%E0%B8%9B%E0%B8%96%E0%B8%B1%E0%B8%A1%E0%B8%A0%E0%B9%8C-LTAT-1088862107803423/">สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ – LTAT</a></p>
<!-- /wp:paragraph -->

<!-- wp:image {"id":25756} -->
<figure class="wp-block-image"><img src="https://www.bucket.cloudaccess9.com/ltatorg/2020/09/117342270_3367704789919132_6421036511147349119_o-689x1024.jpg" alt="" class="wp-image-25756"/></figure>
<!-- /wp:image -->