<!-- wp:paragraph {"align":"center","style":{"typography":{"fontSize":18},"color":{"background":"#f1f8a3"}}} -->
<p class="has-text-align-center has-background" style="background-color:#f1f8a3;font-size:18px"><strong>"กษิดิศ"ผงาดแชมป์แรกหวดไอทีเอฟ<br>"เพียงธาร"ได้รองหญิงเดี่ยวที่เชียงราย</strong></p>
<!-- /wp:paragraph -->

<!-- wp:code -->
<pre class="wp-block-code"><code>       "บูม" กษิดิศ สำเร็จ นักเทนนิสหนุ่มไทย ประเดิมแชมป์อาชีพ ไอทีเอฟ เวิลด์ เทนนิส ทัวร์ รายการแรกได้สำเร็จ ในการแข่งขันเทนนิสอาชีพนานาชาติ ไอทีเอฟ เวิลด์ เทนนิส ทัวร์ 2022 เก็บคะแนนสะสมอันดับโลก "ไทยแลนด์-ไอทีเอฟ เมนส์ เทนนิส ทัวร์" ครั้งที่ 1 ชิงเงินรางวัลรวม 25,000 ดอลลาร์สหรัฐ หรือประมาณ 819,250 บาท ที่สนามกีฬาเทนนิส องค์การบริหารส่วนจังหวัดเชียงราย เมื่อวันที่ 5 มิ.ย. 2565 ซึ่งเป็นวันสุดท้ายและได้รับเกียรติจาก นายเกรียงศักดิ์ วันไชยธนวงศ์ รองนายกองค์การบริหารส่วนจังหวัดเชียงราย เป็นประธานมอบรางวัลแก่นักกีฬา
       ประเภทชายเดี่ยว รอบชิงชนะเลิศ "บูม" กษิดิศ ในวัย 21 ปี ดีกรีมือ 1 ของไทย และมืออันดับ 985 ของโลก แข่งขันกับ คอนสแตนติน คราฟชุค นักหวดจอมเก๋าจากรัสเซีย วัย 37 ปี มือวางอันดับ 5 ของรายการ และมืออันดับ 584 ของโลก ปรากฏว่า สู้กันได้อย่างสนุก โดยเฉพาะในการเล่นเซตที่สอง ซึ่งตัดสินด้วยไทเบรก และเป็น กษิดิศ ที่ในแมทช์นี้เสิร์ฟได้ถึง 12 เอซ คว้าชัยได้ 2-0 เซต 6-3 และ 7-6 ไทเบรก 7-3 ใช้เวลาแข่งขันไปทั้งสิ้น 1 ชั่วโมง 42 นาที ส่งให้ กษิดิศ คว้าแชมป์ไปครอง
       นับเป็นการได้แชมป์อาชีพระดับนานาชาติ ไอทีเอฟ เวิลด์ เทนนิส ทัวร์ รายการแรกของ กษิดิศ นับตั้งแต่ลงเล่นแมทช์อาชีพครั้งแรก เมื่อเดือน ส.ค. ปี 2016 ในขณะที่อายุได้ 15 ปี นอกจากนี้ กษิดิศ ยังได้รับเงินรางวัลจากการคว้าแชมป์ จำนวน 3,600 ดอลลาร์สหรัฐ หรือประมาณ 117,972 บาท พร้อมคะแนนสะสม 25 แต้ม ส่วน คอนสแตนติน คราฟชุค ได้รับ 2,120 ดอลลาร์สหรัฐ หรือประมาณ 69,472 บาท พร้อมคะแนนสะสม 16 แต้ม
       ด้านประเภทหญิงเดี่ยว "ไทยแลนด์-ไอทีเอฟ วีเมนส์ เทนนิส ทัวร์" ครั้งที่ 1 ชิงเงินรางวัลรวม 25,000 ดอลลาร์สหรัฐ หรือประมาณ 819,250 บาท ในรอบชิงชนะเลิศ "เอิร์ธ" เพียงธาร ผลิพืช นักเทนนิสไทย วัย 29 ปี มือวางอันดับ 2 และมืออันดับ 378 ของโลก พบกับ เกา ซินหยู นักหวดจีน วัย 24 ปี มืออันดับ 754 ของโลก ที่ฝ่าด่านจากรอบคัดเลือกมาถึงรอบชิงชนะเลิศ และปรากฏว่า เพียงธาร สุดต้านฟอร์มยอดเยี่ยมของ เกา ซินหยู ทำให้พ่ายไป 0-2 เซต 3-6, 3-6 ได้รองแชมป์ รับเงินรางวัล 2,107 ดอลลาร์สหรัฐ หรือประมาณ 69,046 บาท พร้อมคะแนนสะสม 30 แต้ม ขณะที่ เกา ซินหยู ได้แชมป์ รับเงินรางวัล 3,935 ดอลลาร์สหรัฐ หรือประมาณ 128,949 บาท พร้อมคะแนนสะสม 50 แต้ม</code></pre>
<!-- /wp:code -->

<!-- wp:image {"id":32310,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/06/9CBF4109-A64D-40FF-8362-785168FF2EB0-1024x683.jpeg" alt="" class="wp-image-32310"/></figure>
<!-- /wp:image -->