<!-- wp:paragraph {"align":"center","style":{"typography":{"fontSize":20},"color":{"background":"#d3cde4"}}} -->
<p class="has-text-align-center has-background" style="background-color:#d3cde4;font-size:20px"><strong>"ธรรม์" หวดคู่ทะลุตัดเชือก-เดี่ยวลิ่วก่อนรองฯ<br>"ธฤตา" กำชัยรอบสองศึกยู14 อช.แชมเปี้ยนชิพ</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนนานาชาติ รุ่นอายุไม่เกิน 14 ปี รายการ "ไอทีเอฟ จูเนียร์ เอเชี่ยน แชมเปี้ยนชิพ 2023" ที่กรุงพนมเปญ ประเทศกัมพูชา ซึ่งมี 2 นักเทนนิสเยาวชนไทย "ไพน์" ธรรม์ พันธราธร ดาวรุ่งปทุมธานี กับ "อิ๊ก" ธฤตา หงษ์หยก ดาวรุ่งภูเก็ต ร่วมแข่งภายใต้การดูแลของ "โค้ชก้อง" นิติ วังปรีชา ผู้ฝึกสอนเยาวชนทีมชาติ<br>เมื่อวันที่ 5 กันยายน นักหวดไทยมีโปรแกรมลงแข่งขันประเภทเดี่ยว หลังจากได้สิทธิบายรอบแรกในฐานะมือวางของรายการ ทำให้ทั้งคู่ผ่านเข้ารอบสอง (16 คนสุดท้าย) แบบไม่ต้องเสียเหงื่อ<br>สำหรับในรอบสอง ปรากฎว่า ธรรม์ และ ธฤตา ต่างนัดกันสามารถโชว์ฟอร์หวดได้อย่างเฉียบขาดคว้าชัยชนะได้ทั้งคู่ <br>ประเภทชายเดี่ยว ธรรม์ มือวาง 4 ของรายการแม้จะต้องออกแรงหวด 3 เซต แต่ก็สามารถงัดฟอร์มที่เหนือชั้นกลับมาเฉือนชนะ อาบูบาการ์ ทาลฮา จากปากีสถาน ได้สำเร็จ 2-1 เซต ด้วยสกอร์ 6-4, 4-6 และ 6-2 ผ่านเข้ารอบก่อนรองชนะเลิศต่อไป<br>ขณะที่ประเภทหญิงเดี่ยว ธฤตา มือวาง 4 ของรายการ หวดสโตรกได้อย่างเยี่ยมยอดเอาชนะ ฮาน่า ชาห์บันปอร์ จากอิหร่าน 6-4 และ 6-1 ผ่านเข้ารอบ 8 คนสุดท้ายได้เช่นกัน<br>ในช่วงค่ำวันเดียวกัน ธรรม์ ได้จับคู่กับ ราฟาเลนติโน่ อาลี ดา คอสต้า จากอินโดนีเซีย ซึ่งเป็นคู่มือวาง 4 ของรายการ รอบแรกได้บาย ผ่านเข้ามาแข่งรอบสองพบกับ รูดร้า บาธัม กับ นาวิน ซุน ดาราม ราจาซุนดาราม คู่นักเทนนิสอินเดีย ซึ่งแมทช์นี้ คู่ของธรรม์เล่นเข้าขากันดีชิงจังหวะบุกทำแต้มตลอดก่อนชนะขาด 2 เซตรวด ด้วยสกอร์ 6-0 และ 6-1 ส่งผลให้ทั้งคู่ผ่านเข้ารอบรองชนะเลิศทันที</p>
<!-- /wp:paragraph -->

<!-- wp:image {"id":39044,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/09/375057638_699012298928422_3637562851325727684_n-1024x743.jpg" alt="" class="wp-image-39044"/></figure>
<!-- /wp:image -->