<!-- wp:paragraph {"align":"center","style":{"typography":{"fontSize":20},"color":{"background":"#dbccec"}}} -->
<p class="has-text-align-center has-background" style="background-color:#dbccec;font-size:20px"><strong>หวดไทยฉลุยศึกยช.ไอทีเอฟ เจ4ที่มาเลเซีย</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนนานาชาติ ไอทีเอฟ เวิลด์ เทนนิส ทัวร์ จูเนียร์ 2022 เกรด 4 รายการ "เจ4 เซเรมบัน" ที่ประเทศมาเลเซีย วันที่ 18 พ.ค.65 ซึ่งมีการแข่งขันทั้งเยาวชนชาย และ เยาวชนหญิง ในส่วนของเยาวชนชาย ประเภทชายเดี่ยว รอบสาม (32 คนสุดท้าย) ปูนทอง โกมลพิสุทธิ์ นักเทนนิสเยาวชนทีมชาติไทย วัย 17 ปี มืออันดับ 354 เยาวชนโลก มือวาง 2 ของรายการ สามารถผ่านเข้าสู่รอบสาม (16 คนสุดท้าย) ได้สำเร็จ หลังเอาชนะ อีธาน แมทธิว โก๊ะ จากสิงคโปร์ 2 เซตรวด ด้วยสกอร์ 6-2 และ 6-1 ศุภวัฒน์ แซ่อุ้ย นักเทนนิสเยาวชนวัย 16 ปี มืออันดับ 363 เยาวชนโลก มือวางอันดับ 3 ของรายการ สามารถเอาชนะ อาร์จัน พรีมกุมาร์ ดาวรุ่งวัย 17 ปีจากอินเดีย มืออันดับ 1652 เยาวชนโลก 2-0 เซต ด้วยสกอร์ 6-2 และ 6-3 ผ่านเข้ารอบสาม (16 คนสุดท้าย) ทันที เช่นเดียวกับ รชตะ ธรรมเจริญสถิต มือวางอันดับ 8 ของรายการ มืออันดับ 623 เยาวชนโลกที่ผ่านเข้ารอบได้หลังเอาชนะ โรชู ฟูจิโอกะ นักเทนนิสญี่ปุ่น มืออันดับ 1341 เยาวชนโลก 2-0 เซต ด้วยสกอร์ 6-0, 6-1</p>
<!-- /wp:paragraph -->

<!-- wp:paragraph -->
<p>ส่วน ทัดพงษ์ กมลปัญญากร นักเทนนิสเยาวชนไทยวัย 15 ปี มืออันดับ 1466 เยาวชนโลก พ่ายให้กับ เบรนเด้น นิโคลา เฮนดราต้า มือวางอันดับ 7 ของรายการ มือ 563 เยาวชนโลกจากอินโดนีเซีย 1-2 เซต ด้วยสกอร์ 1-6, 7-5, 3-6</p>
<!-- /wp:paragraph -->

<!-- wp:paragraph -->
<p>ขณะที่ประเภทชายคู่รอบสอง (16 คู่สุดท้าย) ปูนทอง โกมลพิสุทธิ์ จับคู่กับ มิตซูกิ เว่ย คัง เลียง จากมาเลเซีย ซึ่งเป็นคู่มือวาง 1 ของรายการ เอาชนะ เนวาล กุมาร จากออสเตรเลีย กับ สมโกวิน สัมพัธ ชาริธา จากอินเดีย 6-1 และ 6-0 , ศุภวัฒน์ แซ่อุ้ย กับ รชตะ เจริญธรรมสถิต คู่มือวาง 3 ของรายการ ชนะ เชียง วี ฮีล จากมาเลเซีย กับ กัวธัม เอส เวนกาตรามัน จากอินเดีย 6-2, 6-1, ภูดิถ ปภัสร์สิริกุล กับ ทัดพงษ์ กมลปัญญากร แพ้ จาค็อป ไคลิง เฉิน จากฮ่องกง กับ จาเด้น ดีวานดัค จากอินโดนีเซีย คู่มือวาง 5 ของรายการ 4-6, 2-6 ด้านเยาวชน หญิงเดี่ยว รอบสอง (32 คน) กมลวรรณ ยอดเพ็ชร นักเทนนิสเยาวชนไทยวัย 14 ปี มืออันดับ 597 เยาวชนโลก มือวาง 7 ของรายการ สามารถเฉือนชนะ เรียนน่า อเลมี่ จากออสเตรเลีย มืออันดับ 2919 เยาวชนโลก 2-1 เซต ด้วยสกอร์ 6-3, 5-7, 6-4 ผ่านเข้ารอบ 16 คนสุดท้ายได้ทันที เช่นเดียวกับ ลีเดียร์ พอดโกริชานี่ นักเทนนิสเยาวชนทีมชาติไทย วัย 14 ปี มืออันดับ 1225 เยาวชนโลก หวดเอาชนะ ชาเนล อัวการ์ 2 เซตรวดด้วยสกอร์ 6-4, 6-0</p>
<!-- /wp:paragraph -->

<!-- wp:paragraph -->
<p>นอกจากนี้ กมรวรรณ กับ ลีเดียร์ ยังควงคู่กันผ่านเข้ารอบก่อนรองชนะเลิศได้อีก หลังทั้งคู่ช่วยกันเอาชนะ เอ็มม่า ศคาลดาเลีย จากอิตาลี กับ นาโอมิ ไวเดียมัน จากสหรัฐอเมริกา 6-1, 6-2 ขณะที่คู่พี่น้อง พิมพ์มาดา กับ พิมพ์ลภัส ลิม ไม่สามารถผ่านเข้ารอบต่อไปได้ หลังดวลแร็กเกตพ่ายคู่แข่งขัน ซึ่ง พิมพ์มาดา นักหวดเยาวชนไทยวัย 15 ปี มืออันดับ 1963 เยาวชนโลก แพ้ มิเชล เยียว มือวาง 8 ของรายการ มืออันดับ 861 เยาวชนโลกจากสิงคโปร์ 1-2 เซต 6-3, 4-6, 6-7(4) ขณะที่ พิมพ์ลภัส ผู้น้องวัย 13 ปี มือ 2088 เยาวชนโลก แพ้ให้กับ เทียนหยู ดอง นักหวดออสเตรเลีย วัย 16 ปี มือ 419 เยาวชนโลก มือวาง 4 ของรายการ 0-2 เซต 3-6, 1-6 </p>
<!-- /wp:paragraph -->

<!-- wp:paragraph -->
<p>ประเภทเยาวชนหญิงคู่ รอบสอง พิมพ์มาดา กับ พิมพ์ลภัส ลิม แพ้ เรนี่ กับ เรียนน่า อเลมี่ จากออสเตรเลีย 6-7(5), 0-6</p>
<!-- /wp:paragraph -->

<!-- wp:image {"id":32072,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/05/282558052_5328008943888697_4314363026260226568_n-768x1024.jpg" alt="" class="wp-image-32072"/></figure>
<!-- /wp:image -->