<!-- wp:paragraph {"align":"center","style":{"typography":{"fontSize":20},"color":{"background":"#c2e6bc"}}} -->
<p class="has-text-align-center has-background" style="background-color:#c2e6bc;font-size:20px"><strong>"ปวีณอร"หวดเดี่ยวฉลุย-คู่พ่ายมือ1เกาหลี"ธรรม์-ตรัย" กอดคอลิ่วศึกยู14 ชิงแชมป์เอเชีย</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชน ประเภทบุคคลชายและหญิง รุ่นอายุไม่เกิน 14 ปี เยาวชนชิงแชมป์เอเชีย รายการ "ไอทีเอฟ เอเชีย โฟร์ทีน แอนด์ อันเดอร์ ดีเวลลอปเม้นท์ แชมเปี้ยนชิพส์ 2024-ไฟนอลส์" ที่เมืองกูชิง ประเทศมาเลเซีย วันที่ 8 เมษายน เริ่มแข่งวันแรก ในช่วงเช้าได้มีพิธีเปิดอย่างเป็นทางการท่ามกลางบรรยากาศที่คึกคัก สำหรับนักเทนนิสเยาวชนไทยที่เข้าร่วมการแข่งขัน ประกอบด้วย "ไอซ์" ปวีณอร นวลศรี, "เบียร์" โชติรินทร์ แก้วก่า, "ไพน์" ธรรม์ พันธราธร และ "ตรัย" ตรัย ศรีเสน โดยมี "โค้ชเอ็กซ์" นายพชรพล คำสมาน เป็นผู้ฝึกสอน และ "โค้ชพัตเตอร์" นายนนทพัทธ์ เฟื่องเดช เทรนเนอร์ประจำทีม</p>
<!-- /wp:paragraph -->

<!-- wp:paragraph -->
<p>ส่วนนักหวดไทยที่ลงแข่งขัน "ไอซ์" ปวีณอร นวลศรี ลงแข่งประเภทหญิงเดี่ยว รอบแรก ในฐานะมือวาง 3 ของรายการ พบกับ ลาร่า ราตี จากฮ่องกง ผลปรากฎว่า ปวีณอร อาศัยชั้นเชิงหวดที่เหนือกว่า เอาชนะคู่แข่ง 2 เซตรวด ด้วยสกอร์ 6-0 และ 6-1 ใช้เวลาไปรวม 1 ชั่วโมง 1 นาที ผ่านเข้ารอบสองต่อไป จากนั้น ปวีณอร ได้จับคู่กับ "เบียร์" โชติรินทร์ แก้วก่า ลงแข่งหญิงคู่รอบแรก พบศึกหนักเมื่อต้องเจอคู่มือ 1 ของรายการ ฮง เยริ กับ ซิม ซียอน จากเกาหลีใต้ ซึ่งคู่นักหวดไทยพยายามสู้เต็มที่แต่ก็ต้านไม่ไหวพ่าย 0-2 เซต ด้วยสกอร์ 6-7(5) และ 5-7 ใช้เวลารวม 1 ชั่วโมง 48 นาที ขณะที่ชายคู่ รอบสอง "ไพน์" ธรรม์ พันธราธร กับ "ตรัย" ตรัย ศรีเสน คู่มมือวาง 3 ของรายการ ที่ได้บายรอบแรก ปละในรอบสองเจอคู่ปากีสถาน โอมาร์ อาลี มาลิค จาวาด์ กับ อาบูบาการ์ ทัลฮา สำหรับแมทช์นี้ คู่นักหวดเยาวชนไทยต้องออกแรงถึงซูเปอร์ไทเบรก ก่อนจะเฉือนชนะคู่แข่งได้สำเร็จ 2-1 เซต ด้วยสกอร์ 6-2, 4-6 และซูเปอร์ไทเบรก 10-6 ใช้เวลารวม 1 ชั่วโมง 23 นาที ส่งผลให้ ธรรม์ กับ ตรัย กอดคอกันเข้าสู่รอบก่อนรองชนะเลิศทันที</p>
<!-- /wp:paragraph -->

<!-- wp:image {"id":42262,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/04/435062362_833134798849504_193699530525756629_n-1024x683.jpg" alt="" class="wp-image-42262"/></figure>
<!-- /wp:image -->