<!-- wp:paragraph {"align":"center","style":{"typography":{"fontSize":20},"color":{"background":"#c1cfd5"}}} -->
<p class="has-text-align-center has-background" style="background-color:#c1cfd5;font-size:20px"><strong>"คุณานันท์"ฟอร์มยังแกร่งฉลุยเข้ารอบเทนนิสยช.J100ที่มาเลเซีย </strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนนานาชาติ ไอทีเอฟ เวิลด์ เทนนิส ทัวร์ จูเนียร์ส สะสมคะแนนเยาวชนโลก "J100 กูชิง พรีเมียร์ ซาราวัก คัพ" ที่เมืองกูชิง ประเทศมาลเซีย เมื่อวันที่ 4 ก.ย.68 ประเภทชายเดี่ยว รอบ 16 คนสุดท้าย คุณานันท์ พันธราธร เยาวชนไทย มือ 206 เยาวชนโลก ดีกรีมือวาง 1 ของรายการ ลงดวลแร็คเกตกับ คิม จอง วู นักเทนนิสเกาหลีใต้ มือ 1502 เยาวชนโลก ซึ่งแมทช์นี้ทั้งคู่ดวลกันสนุก คุณานันท์ ชนะขาดในเซตแรก 6-0 แต่ในเซตสองมาพ่าย 4-6 และเซตสาม นักเทนนิสไทยงัดฟอร์มแกร่งออกมาสู้เต็มที่ก่อนคว้าชัย 6-1 ส่งผลให้ คุณานันท์ ชนะ 2-1 เซต ด้วยสกอร์ 6-0, 4-6 และ 6-1 ผ่านเข้ารอบ 8 คนสุดท้ายต่อไป ด้านประเภทชายคู่ ก่อนรองชนะเลิศ คุณานันท์ จับคู่กับ แม็กซิมัส ซาเวียร์ หว่อง นักเทนนิสสิงคโปร์ ซึ่งเป็นคู่มือวาง 1 ของรายการ เอาชนะคู่มือวาง 8 ของรายการ ลุก เจีย ซี โห มือ 806 เยาวชนโลกจากสิงคโปร์ กับ อีธาน เดวิด ซาปป์ มือ 1032 เยาวชนโลกจากอินโดนีเซีย 6-1 และ 6-3 ทำให้ คุณานันท์ กับคู่พาร์ทเนอร์ผ่านเข้ารอบรองชนะเลิศได้สำเร็จ ขณะที่น้องชาย ธรรม์ พันธราธร มือ 602 เยาวชนโลก โชว์ฟอร์มสุดยอดไม่แพ้กัน ประเภทชายเดี่ยว รอบ 16 คนสุดท้าย สามารถเอาชนะ มือวาง 7 ของรายการ อัชราวย่า เมหรา มือ 448 เยาวชนโลกจากอินเดีย 2-1 เซต ด้วยสกอร์ 4-6, 7-6(3) และ 7-6(6) ผ่านเข้ารอบ 8 คนสุดท้ายได้เช่นกัน ส่วน ริว โกฏิกุล มือ 801 เยาวชนโลก ประเภทชายเดี่ยวรอบ 16 คน แพ้ คิม แต วู มือวาง 3 ของรายการจากเกาหลีใต้ มือ 330 เยาวชนโลก ไปหวุดหวิด 1-2 เซต ด้วยสกอร์ 6-4, 3-6 และ 2-6</p>
<!-- /wp:paragraph -->

<!-- wp:paragraph -->
<p>ด้านชายคู่ รอบแรก คู่ของ ธรรม์ พันธราธร มือ 602 เยาวชนโลก กับ ริว โกฏิกุล มือ 801 เยาวชนโลก คู่มือวาง 7 ของรายการ ต้องมาแข่งกันต่อ กับ เกา หรู่เฉิน กับ วู่ จุนซือ มือ 1059 เยาวชนโลกจากจีน หลังแข่งไปไม่จบเนื่องจากฝนตกลงมา ซึ่งคู่นักเทนนิสไทยทำผลงานได้ดี พลิกกลับมาเฉือนชนะ 2-1 เซต ด้วยสกอร์ 5-7, 6-4 และ ซูเปอร์ไทเบรก 10-3 ธรรม์ กับ ริว ต้องลงแข่งรอบก่อนรองชนะเลิศต่อในวันเดียวกันโดยพบกับคู่อินโดนีเซีย ราฟาเอล ริโอ ซูร์ยาน่า มือ 1220 เยาวชนโลก กับ ไมเคิล อิลชาน วิคัคซาน่า มือ 553 เยาวชนโลก ผลปรากฎว่า แมทช์นี้ต้องดวลกันถึงซูเปอร์ไทเบรก และขณะที่คู่ไทยนำ 6-3 ธรรม์ มีอาการล้าสะสมทำให้ร่างกายไม่ไหวมีอาการเหมือนเป็นฮีทสโตรกเลยทำให้ต้องเล่นแบบประคองตัวเอง ส่งผลให้คู่อินโดนีเซียพลิกกลับมาเฉือนชนะไปในที่สุด 2-1 ซต ด้วยสกอร์ 2-6, 6-1 และ ซูเปอร์ไทเบรก 10-8 โดย ธรรม์ กับ ริว ต้องตกรอบไปอย่างน่าเสียดาย ส่วนประเภทหญิงคู่ รอบสอง ปารมี ทัดแก้ว มือ 1056 เยาวชนโลก กับ ศรร์วิศา กุลพิศาลรัศม์ มือ 1426 เยาวชนโลก ต้านคู่มือ 1 ของรายการ หลัน ซีหรัน มือ 383 เยาวชนโลกจากจีน กับ ดิย่า ราเมช ราเมช มือ 331 เยาวชนโลกจากอินเดีย ไม่ไหวพ่าย 4-6 และ 1-6, ณัฐลียา ชาลินสกี้ ลูกครึ่งไทย-เยอรมัน มือ 1332 เยาวชนโลก กับ ชานย่า อึ๊ง ไค่หนิง มือ 1063 เยาวชนโลกจากสิงคโปร์ แพ้ คู่มือวาง 2 ของรายการ เอบิกิล อิลฮาม มือ 510 เยาวชนโลกจากอินโดนีเซีย กับ ลู่ เมิงเฉียว มือ 534 เยาวชนโลกจากจีน 2-6 และ 1-6</p>
<!-- /wp:paragraph -->

<!-- wp:image {"id":51773,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/09/542596253_1212567464239567_5952709768837349685_n-1024x684.jpg" alt="" class="wp-image-51773"/></figure>
<!-- /wp:image -->