<!-- wp:paragraph {"align":"center","style":{"typography":{"fontSize":20},"color":{"text":"#0a0b0b","background":"#cddee5"}}} -->
<p class="has-text-align-center has-text-color has-background" style="background-color:#cddee5;color:#0a0b0b;font-size:20px"><strong>“โยโควิช” ไร้เหรียญ “เบนซิช” แชมป์หญิงเดี่ยวโอลิมปิก</strong></p>
<!-- /wp:paragraph -->

<!-- wp:paragraph -->
<p>โนวัก โยโควิช นักเทนนิสมือ 1 ของโลกจากเซอร์เบีย พ่ายปาโบล คาร์เรโน่ บุสต้า มือ 11 ของโลกจากสเปน 4-6, 7-6(6), 3-6 ในรอบชิงเหรียญทองแดง ชายเดี่ยว โอลิมปิกเกมส์ 2020 ที่กรุงโตเกียว ประเทศญี่ปุ่น เมื่อวันที่ 31 กรกฎาคมส่วนประเภทคู่ผสม รอบชิงเหรียญทองแดง โยโควิช จับคู่กับ นิน่า สโตยาโนวิช เจอกับ จอห์น เพียร์ส - แอชลีห์ บาร์ตี้ จากออสเตรเลีย แต่คู่เซอร์เบียขอถอนตัว เพราะ โยโควิช มีอาการเจ็บไหล่ซ้าย ทำให้ โยโควิชไม่มีเหรียญรางวัลติดมือในการแข่งขันโอลิมปิกหนนี้ และยังคงมีเพียงเหรียญทองแดง ชายเดี่ยว ในโอลิมปิกเกมส์ 2008 ที่กรุงปักกิ่ง ประเทศจีน เพียงเหรียญเดียว</p>
<!-- /wp:paragraph -->

<!-- wp:paragraph -->
<p>โยโควิช กล่าวว่า สิ่งที่รู้สึกแย่ คือ การไม่สามารถคว้าเหรียญรางวัลให้กับประเทศชาติได้ เพราะเล่นได้ไม่ดีตั้งแต่รอบรองชนะเลิศแล้ว มารอบนี้ก็เห็นได้ชัดว่าศักยภาพตัวเองตกลงไป อาจจะเพราะเหนื่อยทั้งสภาพร่างกายและจิตใจ ส่วนการมาแข่งโอลิมปิกไม่ได้เป็นเรื่องที่คิดผิดอะไร ไม่เคยเชื่อเรื่องความบังเอิญ เพราะทุกอย่างที่เกิดขึ้นย่อมมีเหตุผลของมัน</p>
<!-- /wp:paragraph -->

<!-- wp:paragraph -->
<p>“ผมผิดหวังมากในโอลิมปิก เพราะมันเป็นทัวร์นาเมนต์ใหญ่ แต่เชื่อว่าความพ่ายแพ้ครั้งนี้จะทำให้ตัวเองแข็งแกร่งขึ้นในทุกด้าน และจะพยายามไปให้ถึงโอลิมปิกเกมส์อีก 3 ปีข้างหน้าที่ปารีส จะสู้เพื่อคว้าเหรียญให้กับเซอร์เบีย ผมขอโทษแฟนๆ ทุกคนด้วยที่ทำให้ผิดหวัง ทั้งแฟนเทนนิสของผมและชาวเซอร์เบีย ผมพยายามอย่างเต็มที่แล้ว ทุ่มสุดตัวเท่าที่มี ซึ่งมันยังไม่ดีพอ” นักเทนนิสมือ 1 ของโลกกล่าว</p>
<!-- /wp:paragraph -->

<!-- wp:paragraph -->
<p>ด้านรอบชิงชนะเลิศ หญิงเดี่ยว เบลินด้า เบนซิช มือ 12 ของโลกจากสวิตเซอร์แลนด์ ชนะ มาร์เกต้า วอนดรูโชว่า มือ 42 ของโลกจากเช็ก 7-5, 2-6, 6-3 เบนซิช เป็นนักเทนนิสสวิสคนที่ 4 ที่ได้เหรียญทองโอลิมปิกเกมส์ ต่อจากชายเดี่ยว มาร์ค รอสเซ็ต ในโอลิมปิก 1992 และชายคู่ โรเจอร์ เฟเดอเรอร์ - สตานิสลาส วาวรินก้า ในโอลิมปิก 2008</p>
<!-- /wp:paragraph -->

<!-- wp:paragraph -->
<p>ขณะที่ผลรอบชิงเหรียญทองแดงประเภทอื่นๆ</p>
<!-- /wp:paragraph -->

<!-- wp:paragraph -->
<p>หญิงเดี่ยว เอลิน่า สวิโตลิน่า (ยูเครน) ชนะ เอเลน่า ไรบากิน่า (คาซัคสถาน) 1-6, 7-6(5), 6-4หญิงคู่ ลอร่า ปิกอสซี่ - ลุยซ่า สเตฟานี่ (บราซิล) ชนะ เวโรนิก้า คูเดอร์เมโตว่า - เอลิน่า เวสนิน่า (รัสเซีย) 4-6, 6-4 ซูเปอร์ไทเบรก 11-9</p>
<!-- /wp:paragraph -->

<!-- wp:paragraph -->
<p>ภาพจาก <a rel="noreferrer noopener" href="http://itftennis.com/?fbclid=IwAR14WnpktZ8PyHyQnfvRsDSOZLeOGtsroWrYAyYOy0TroeCoS5VCNa1oOr4" target="_blank">itftennis.com</a></p>
<!-- /wp:paragraph -->

<!-- wp:image {"id":27834,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2021/07/227392246_4406790676010533_6167832552407727110_n.jpg" alt="" class="wp-image-27834"/></figure>
<!-- /wp:image -->