<!-- wp:paragraph {"align":"center","style":{"typography":{"fontSize":20},"color":{"background":"#77c3e3"}}} -->
<p class="has-text-align-center has-background" style="background-color:#77c3e3;font-size:20px"><strong>"นพดล น้อยกอ" เจ้าพ่อติ๊กต๊อกวงการเทนนิส<br>จัดตลกเสิร์ฟนอกสนาม-ถูกใจคนหลายล้าน!</strong></p>
<!-- /wp:paragraph -->

<!-- wp:paragraph -->
<p>คอลัมน์ : คุยนอกคอร์ต</p>
<!-- /wp:paragraph -->

<!-- wp:paragraph -->
<p>"นพดล น้อยกอ" เจ้าพ่อติ๊กต๊อกวงการเทนนิส<br>จัดตลกเสิร์ฟนอกสนาม-ถูกใจคนหลายล้าน!</p>
<!-- /wp:paragraph -->

<!-- wp:paragraph -->
<p>ในวงการเทนนิสบ้านเรา "นพ" นพดล น้อยกอ หนุ่มวัย 20 ปี จาก "เมืองชาละวัน" จังหวัดพิจิตร นักกีฬาในโครงการ "แอลทีเอที อะคาเดมี่" เป็นอีกคนที่อยู่ในกลุ่มนักหวดที่น่าจับตา</p>
<!-- /wp:paragraph -->

<!-- wp:paragraph -->
<p>เขาเป็นเจ้าของแชมป์ชายเดี่ยว/ชายคู่ เทนนิสเยาวชนเพื่อความชนะเลิศแห่งประเทศไทย ครั้งที่ 56 พร้อมครองถ้วยพระราชทานพระบาทสมเด็จพระวชิรเกล้าเจ้าอยู่หัว รัชกาลที่ 10 และเคยได้แชมป์ประเภทชายเดี่ยว จากการแข่งขันเทนนิสเยาวชนนานาชาติ ที่มาเก๊า ปี 2018 อีกทั้งยังเป็นตัวแทนนักเรียนไทย ไปร่วมการแข่งขันกีฬาอาเซียน สกูลเกมส์ ครั้งที่ 9 ณ สาธารณรัฐสิงคโปร์</p>
<!-- /wp:paragraph -->

<!-- wp:paragraph -->
<p>เรื่องเทนนิส มีแพ้บ้างชนะบ้างสำหรับเขา แต่เรื่องนอกคอร์ตที่เอาชนะอยู่เป็นประจำคือเรื่อง "เอ็นเตอร์เทน" ...แน่นอนว่าซ้อมเทนนิสหนักๆ ก็ต้องมีเหนื่อยล้ากันบ้าง ก็ต้องหาอะไรมาทำเป็นการผ่อนคลาย สำหรับ นพดล เลือกที่จะเล่น ติ๊กต็อก (TikTok)แอปพลิเคชันที่เป็นบริการเครือข่ายสังคม หลายคนอาจสงสัยว่า แค่เล่น ติ๊กต็อก ทำไม นพดล ถึงเอาชนะคนอื่นได้ เพราะนักเทนนิสไทยอีกหลายๆ คนก็เล่นเหมือนกัน</p>
<!-- /wp:paragraph -->

<!-- wp:paragraph -->
<p>อันดับแรก ขออธิบายก่อนว่า ติ๊กต็อก คืออะไร ...ติ๊กต็อก เป็นแอปพลิเคชันที่ได้รับความนิยมไปทั่วโลก เช่นเดียวกับในประเทศไทย ที่มีจำนวนผู้เล่นเยอะมากเกือบทุกวงการ รวมถึงวงการกีฬา เพราะเป็นช่องทางที่ทำให้ผู้คนติดตามเพิ่มมากขึ้นนพดล ใช้เวลาเล่น ติ๊กต็อก หลังจากเลิกซ้อม ด้วยการเริ่มต้นลองใช้งาน แอพฯ ดังกล่าว เมื่อ 3 ปีที่แล้ว ในชื่อ "nopeieii" จากที่มีคนติดตามแค่หยิบมือ ปัจจุบัน มียอดผู้กดติดตามกว่า 250,000 คน และมีจำนวนคนถูกใจคลิปวิดีโอรวมกว่า 4 ล้านครั้ง!</p>
<!-- /wp:paragraph -->

<!-- wp:paragraph -->
<p>ติ๊กต็อก เป็นแพลตฟอร์มที่ให้ผู้ใช้สร้างวิดีโอสั้น ๆ เพียง 15 วินาที ซึ่งจุดสำคัญคือการ "แชลเลนจ์" ที่ทำให้เกิดกระแส "ไวรัล" ด้วยการทำคอนเทนต์ให้เข้าใจง่าย สามารถทำตามได้ โดย 1 ในคุณสมบัติสำคัญของผู้ใช้งาน แอพฯดังกล่าว คือ "กล้าแสดงออก" ซึ่งตรงกันข้ามกับ นพดล อย่างสิ้นเชิง ช่วงแรกๆ เขาไม่คุ้นชิน และมีอาการเขินอาย</p>
<!-- /wp:paragraph -->

<!-- wp:paragraph -->
<p>"ผมเริ่มเล่น ติ๊กต็อก ตั้งแต่ยุคที่เข้ามาบ้านเราใหม่ๆ เมื่อประมาณ 3 ปีที่แล้ว ตอนนั้นผมแค่เข้าไปดูคลิปเฉยๆ ยังไม่ได้ตั้งใจจะเล่น เพราะรู้สึกอายและเขิน แต่พอดูไปดูมา ก็เกิดอยากทำบ้าง จึงได้ลองทำคลิปแรก และหลังจากที่ทำคลิปไปเรื่อยๆ ผมก็เริ่มเช็คฟีดแบ็คจากคนที่เข้ามาดู เริ่มปรับจนมีคนให้ความสนใจมากขึ้น มีคนเข้ามาคอมเมนต์ให้กำลังใจ ทำให้มีความกล้าเพิ่มมากยิ่งขึ้น" นพดล เล่าให้ฟัง</p>
<!-- /wp:paragraph -->

<!-- wp:paragraph -->
<p>เนื้อหาภายในแอคเคาท์ "nopeieii" ส่วนใหญ่เป็นการทำคลิปแนวตลก ทั้งการลิปซิงค์ รวมถึงคลิปโคฟเวอร์ ล้อเลี้ยน โดยมีจุดเด่นคือ การเล่นใหญ่ แบบจัดเต็ม เพื่อสร้างเสียงหัวเราะ และสร้างรอยยิ้มให้คนที่เข้ามาดู ทำให้หลายๆ คลิปของเจ้าตัวเป็นกระแสไวรัล มียอดกดถูกใจหลักล้าน จนมีหลายคนเข้ามาทัก ตามที่สาธารณะ รวมถึงยังเคยได้รับการทาบทามจาก ผลิตภัณฑ์ ให้โปรโมทสินค้า ผ่านช่องทาง ติ๊กต็อกมาแล้ว</p>
<!-- /wp:paragraph -->

<!-- wp:paragraph -->
<p>"คลิปแจ้งเกิดของผม ที่เริ่มเป็นที่รู้จัก เป็นคลิปที่เอาปากกาเมจิกทาตัวเป็นรอยสัก แล้วก็ร้องเพลงโคฟเวอร์ล้อเลียน มีคนเข้าไปดูคลิปนั้นคลิปเดียวประมาณ 4 ล้านครั้ง จนหลายคนเข้ามาทัก ตามที่สาธารณะ มีครั้งหนึ่งผมเดินอยู่หน้าสมาคมกีฬาลอนเทนนิสฯ มีแกร็ปไบค์ขับผ่านมา แล้วก็ทักผมว่า ใช่น้องคนที่อยู่ใน ติ๊กต็อก ไหม? และเคยมีสปอนเซอร์ติดต่อให้ไปโฆษณาสินค้า แต่ที่ผ่านมาผมไม่สะดวก จึงไม่ได้ตอบรับ แต่ในอนาคตถ้ามีโอกาส และจังหวะที่เหมาะสมก็อยากจะลองทำดูครับ" หนุ่มนักหวด กล่าว </p>
<!-- /wp:paragraph -->

<!-- wp:paragraph -->
<p>จากจุดเริ่มต้นที่ใช้งานแอพฯ ติ๊กต็อก เพื่อผ่อนคลายจากการฝึกซ้อมเทนนิส จนกลายเป็นความรู้สึกผูกพันธ์ในฐานะผู้มอบความสุขให้กับผู้ติดตาม<br>"รู้สึกดีใจครับที่มีคนรู้จักเราเพิ่มขึ้น ในทางที่ดีนะครับ (หัวเราะ) มีหลายคนที่เข้ามาดูคลิปแล้ว คอมเมนต์ว่า "ทำงานมาเครียดๆ ดูคลิปน้อง ทำให้ยิ้ม หัวเราะตลอด" ก็รู้สึกดีครับ มันก็เหมือนกับเราซ้อมเทนนิสมาเหนื่อยๆ แล้วเล่น ติ๊กต็อก เพื่อคลายเครียด พอเห็นคอมเมนต์ ซึ่งส่วนมากเป็นไปในทางบวก เพราะผมทำคลิป เฮฮา เป็นการสร้างกำลังใจให้ตัวเองด้วย ทำให้ลืมเรื่องที่เครียดไป ในอีกมุมหนึ่งก็ช่วยให้คนที่มาดูคลิปเรา ซึ่งบางทีเขาอาจเครียดอยู่ และทำให้เขายิ้ม หัวเราะ ช่วยให้เขาผ่อนคลายได้ระดับหนึ่งก็ยังดีครับ" นพดล เผยความรู้สึก</p>
<!-- /wp:paragraph -->

<!-- wp:paragraph -->
<p>อย่างไรก็ตาม แม้ นพดล จะเป็นที่รู้จักและมีเริ่มชื่อเสียง จากการสร้างสรรค์คลิปวิดีโอในโลกออนไลน์ แต่เจ้าตัวยังคงยืนยันหนักแน่นว่า เทนนิส คือสิ่งแรกที่เขาโฟกัส และพร้อมที่จะทุ่มเทแรงกาย แรงใจ เพื่อทำตามเป้าหมายในการก้าวขึ้นไปเป็นนักกีฬาอาชีพให้ได้ขณะที่ภารกิจของ นพดล ในช่วงนี้ คือการเตรียมตัวเพื่อเข้าร่วมการแข่งขันรายการแรกที่สมาคมกีฬาลอนเทนนิสฯ จะจัดขึ้น รายการ "ไทยแลนด์ แชมเปี้ยนชิพ 2021" ครั้งที่ 1 ชิงเงินรางวัลรวม 600,000 บาท พร้อมคะแนนสะสมอันดับประเทศไทย ระหว่างวันที่ 15-21 ก.พ.2564 ที่ศูนย์พัฒนากีฬาเทนนิสแห่งชาติ เมืองทองธานี คือเทนนิสอาชีพสำหรับนักเทนนิสไทย รวมถึงการแข่งขันคัดเลือกเป็นตัวแทนนักเทนนิสทีมชาติไทย ในช่วงเดือนมีนาคม เพื่อไปแข่งขัน 2 รายการใหญ่คือ "ซีเกมส์ ครั้งที่ 31" ที่ประเทศเวียดนาม และ "เดวิสคัพ" หรือเทนนิสชิงแชมป์โลก ประเภททีมชาย โซนเอเชีย/โอเชียเนีย</p>
<!-- /wp:paragraph -->

<!-- wp:paragraph -->
<p>"ผมเริ่มกลับมาเข้าโปรแกรมการฝึกซ้อมตั้งแต่ช่วงต้นปี หลังจากจบแมตช์ที่หัวหิน เมื่อปลายปี 63 ตอนนี้ผมฝึกซ้อมทำร่างกายต่อเนื่อง เพื่อเตรียมตัวให้พร้อมสำหรับการแข่งขัน ผมรู้ว่ามันยาก เพราะในการแข่งขันล้วนมีแต่นักเทนนิสฝีมือดีทั้งนั้น ผมเป็นคนที่เวลาคาดหวังเยอะ มันจะกดดันตัวเอง ผมจึงคิดอย่างเดียวว่าต้องพยายามทำหน้าที่ของตัวเองอย่างเต็มที่"</p>
<!-- /wp:paragraph -->

<!-- wp:paragraph -->
<p>นพดล บอกกับตัวเองอยู่เสมอว่า ที่มีวันนี้ได้ โดยเฉพาะเรื่องเทนนิส ก็ต้องขอบคุณครอบครัว โค้ช ผู้สนับสนุนต่างๆ รวมถึงสมาคมกีฬาลอนเทนนิสแห่งประเทศไทย ในพระบรมราชูปถัมภ์ และ PTT หรือ ปตท. ที่ให้โอกาสผ่าน "แอลทีเอที อะคาเดมี่" ฉะนั้น เมื่อมีโอกาส นพดล จะพยายามเต็มที่กับทุกแมทช์ที่ลงสนาม เพื่อมอบความสุขให้ผู้ที่ติดตาม เช่นเดียวกับคนที่มีความสุขจากการติดตาม ติ๊กต็อก ของเขา.</p>
<!-- /wp:paragraph -->

<!-- wp:image {"id":26526,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2021/02/148035070_3898013263554946_3784520036058894804_n.jpg" alt="" class="wp-image-26526"/></figure>
<!-- /wp:image -->