<!-- wp:paragraph {"align":"center","style":{"typography":{"fontSize":22},"color":{"background":"#dde9bb"}}} -->
<p class="has-text-align-center has-background" style="background-color:#dde9bb;font-size:22px"><strong>"ธนเพชร"คว้าโควตาคนแรก<br>เทนนิสชุดเตรียมสู้ศึกทีมชาติ</strong></p>
<!-- /wp:paragraph -->

<!-- wp:paragraph -->
<p> การแข่งขันคัดเลือกนักเทนนิส เตรียมความพร้อมสำหรับทีมชาติไทยชุดใหญ่ ประจำปี 2565 ณ ศูนย์พัฒนากีฬาเทนนิสแห่งชาติ เมืองทองธานี จัดภายใต้มาตรการป้องกันการแพร่ระบาดของโรคโควิด-19 เมื่อวันที่ 24 ม.ค. เป็นรอบแบ่งกลุ่มนัดที่สอง ในประเภทชายเดี่ยว กลุ่ม ซี "โอเว่น" ธนเพชร ฉันทะ มือวาง 3 ของรายการ จากประจวบคีรีขันธ์ ทีมชาติชุดเดวิสคัพ 2020 พบ "ณัฐ" ปรัชญา อิสโร มือวาง 10 จากสงขลา อดีตทีมชาติชุดเดวิสคัพหลายสมัย ปรากฏว่า คู่นี้ดวลกันถึงเซตสาม ซึ่งหลังจาก ธนเพชร นำอยู่ 4-3 เกม ปรัชญา มีอาการตะคริวที่ขา ต้องถอนตัวออกจากการแข่งขัน ส่งผลให้ ธนเพชร เป็นฝ่ายชนะด้วยสกอร์ 2-6, 7-5 และ 4-3Ret. </p>
<!-- /wp:paragraph -->

<!-- wp:paragraph -->
<p>จากผลการแข่งขันดังกล่าว ทำให้ ธนเพชร มีผลงานชนะ 2 นัดติด ปรัชญา ชนะ 1 แพ้ 1 นัด อย่างไรก็ตาม แม้ยังเหลือการแข่งขันรอบแบ่งกลุ่มนัดสุดท้าย ซึ่ง ธนเพชร จะพบกับ กิติรัตน์ เกิดลาภี จาก กทม. แต่เนื่องจาก กิติรัตน์ ได้ส่งหนังสือแจ้งขอถอนตัวออกจากการแข่งขันเพราะเจ็บแขนขวา จึงทำให้ ธนเพชร ชนะแน่นอนและมีคะแนนรั้งอันดับ 1 ของกลุ่ม ซี พร้อมทั้งได้สิทธิ์เข้าร่วมโครงการ "เตรียมความพร้อมสำหรับทีมชาติไทย" ของสมาคมกีฬาลอนเทนนิสแห่งประเทศไทยฯ </p>
<!-- /wp:paragraph -->

<!-- wp:paragraph -->
<p>ทางด้านหญิงเดี่ยว "หมิว" สลักทิพย์ อุ่นเมือง นักหวดดาวรุ่งจากนนทบุรี มือวาง 6 ของรายการ โชว์ความแข็งแกร่งต่อเนื่อง ลงแข่งขันนัดที่สองของกลุ่ม ดี เอาชนะ "นุ่น" กมลวรรณ บัวแย้ม จากชลบุรี มือวาง 4 ของรายการ 2-0 เซต 6-4, 7-5 ทำให้ สลักทิพย์ เก็บชัยชนะเป็นนัดที่ 2 ส่วน กมลวรรณ ชนะ 1 แพ้ 1 สำหรับผลอีกคู่ในกลุ่มเดียวกัน ภาวินี ร่วมรักษ์ มือวาง 13 จาก กทม. ชนะ เวียร่า ดีเพิ่ม มือวาง 10 จากชลบุรี 6-4, 6-3 ทำให้ ภาวินี มีผลงานชนะ 1 แพ้ 1 ขณะที่ เวียร่า แพ้ 2 นัดรวด</p>
<!-- /wp:paragraph -->

<!-- wp:paragraph -->
<p> สำหรับผลการแข่งขันคู่อื่น ชายเดี่ยว รอบแบ่งกลุ่มนัดที่สอง กลุ่ม เอ ณัฐสิทธิ์ กุลสุวรรณ์ (มือวาง5-กาญจนบุรี) ชนะ คงทรัพย์ คงคา (มือวาง1-กทม.) 6-3, 6-4 กันตินันท์ สูตินันท์โอภาส (ลำปาง) ชนะ อนพัช ทิมางกูร (กทม.) 6-4, 6-2 /กลุ่ม บี ชาญไชย สุขตนเอง (มือวาง2-กทม.) ชนะ เครดิต ไชยรินทร์ (มือวาง6-กทม.) 6-4, 6-4 ธนกร ศรีรัตน์ (กทม.) ชนะ แทนตะวัน แมคจิโอริ (กทม.) 6-7(4), 6-0 และ 7-5 </p>
<!-- /wp:paragraph -->

<!-- wp:paragraph -->
<p>กลุ่ม ซี ศุภวัฒน์ แซ่อุ้ย (ภูเก็ต) ชนะผ่าน กิติรัตน์ เกิดลาภี (มือวาง8-กทม.) /กลุ่ม ดี กฤติน โกยกุล (มือวาง4-พังงา) ชนะ จิรัฏฐ์ นวสิริสมบูรณ์ (มือวาง7-กทม.) 6-1, 6-2 สิรวิชญ์ สุดเนตร (อำนาจเจริญ) ชนะ พงศภัค เกิดลาภี (มือวาง9-กทม.) 6-4, 2-1Ret.(หายใจไม่ทัน) </p>
<!-- /wp:paragraph -->

<!-- wp:paragraph -->
<p>ขณะที่ หญิงเดี่ยว รอบแบ่งกลุ่มนัดที่สอง กลุ่ม เอ พัณณิน โควาพิทักษ์เทศ (มือวาง1-ฉะเชิงเทรา) ชนะ เมลิสสา เซ (มือวาง8-กทม.) 6-0, 6-0 ธนัชพร ยังโหมด (ชลบุรี) ชนะ ณัฐพัชร์ ผิวบางรักษ์ (กทม.) 6-0, 6-2 /กลุ่ม บี ชมภู่ทิพย์ จันดาเขต (มือวาง2-นนทบุรี) ชนะ ไทร่า ลิธิบี (มือวาง7-กทม.) 4-6, 6-4, 6-2 ณัชชารีย์ ธีรโชติจิรานนท์ (ประจวบคีรีขันธ์) ชนะผ่าน ญาตาวี ฉิมฉ่ำ (ศรีสะเกษ) </p>
<!-- /wp:paragraph -->

<!-- wp:paragraph -->
<p>กลุ่ม ซี วรรษชล สวัสดี (มือวาง3-พิษณุโลก) ชนะ ธมจันทร์ มอมขุนทด (มือวาง5-นครราชสีมา) 6-1, 6-4 วิจิตราภรณ์ วิมุกตานนท์ (พิษณุโลก) ชนะ ตปณีย์ บุญวัฒน์ (มือวาง9-นนทบุรี) 6-4, 7-5</p>
<!-- /wp:paragraph -->

<!-- wp:image {"id":30713,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/01/272438514_4995876997101895_6527809211711685170_n.jpg" alt="" class="wp-image-30713"/></figure>
<!-- /wp:image -->