<!-- wp:paragraph {"align":"center","style":{"typography":{"fontSize":20},"color":{"background":"#ece0de"}}} -->
<p class="has-text-align-center has-background" style="background-color:#ece0de;font-size:20px"><strong>"สุชัย" เสิร์ฟข่าวดีวงการเทนนิสไทยไหม-มนัญชญา ติดท็อป 100 โลกแล้ว</strong></p>
<!-- /wp:paragraph -->

<!-- wp:paragraph -->
<p>ข่าวดีวงการเทนนิสไทย จากการเปิดเผยของ "บิ๊กสุชัย" นายสุชัย พรชัยศักดิ์อุดม นายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ สมัย 2 ได้ระบุว่า ผลการจัดอันดับโลกล่าสุด ปรากฏว่า มนัญชญา สว่างเเก้ว หรือ "ไหม" นักเทนนิสหญิงมือ 1 ของไทยจากสิงห์บุรี ได้ขยับขึ้นไปติดท็อป 100 ของโลกเป็นที่เรียบร้อยแล้ว นายสุชัย กล่าวว่า สมาคมเทนนิสหญิง (ดับเบิลยูทีเอ) ได้ประกาศผลการจัดอันดับโลก ประจำสัปดาห์ เมื่อวันที่ 9 มิ.ย. 2568 ปรากฏว่า มนัญชญาขยับขึ้นไปอยู่อันดับ 100 ของโลก จาก 2 สัปดาห์ก่อนที่อยู่อันดับ 109 ของโลก โดยนับเป็นการติดอันดับท็อป 100 ของโลกเป็นครั้งแรกของนักหวดจากสิงห์บุรีคนนี้ "ผมได้รับรายงานจากเลขาธิการสมาคมฯ (ไทยทนุ วรรณสุข) ว่า มนัญชญา นับเป็นนักเทนนิสหญิงไทยคนที่ 3 ที่ติดท็อป 100 ของโลกในรอบกว่า 6 ปี ต่อจาก แทมมารีน ธนสุกาญจน์ และ ลักษิกา คำขำ ทั้งนี้ ผมขอแสดงความยินดีกับ มนัญชญา ครอบครัว และทีมงาน พร้อมกันนี้ก็ขออวยพรให้ทำผลงานให้ดีขึ้นไปอีก ซึ่งสมาคมฯ ยังคงให้การสนับสนุนเช่นเดิมครับ" นายสุชัย กล่าว</p>
<!-- /wp:paragraph -->

<!-- wp:paragraph -->
<p>ในส่วนนักเทนนิสชายไทยนั้น นายสุชัย กล่าวว่า ตอนนี้ "บูม" กษิดิศ สำเร็จ มือ 1 ของไทย ได้ตระเวณไปแข่งขันที่ต่างประเทศ โดยในช่วงเดือน ม.ค. ที่ผ่านมา กษิดิศ อยู่อันดับ 418 ของโลก แต่ล่าสุด จากการจัดอันดับของ สมาพันธ์นักเทนนิสชาย (เอทีพี) เมื่อวันที่ 9 มิ.ย. 2568 ปรากฏว่า กษิดิศ อยู่อันดับ 390 ของโลก ซึ่งมองได้ว่า กษิดิศ กำลังพยายามทำผลงานให้เป็นไปตามเป้าหมายที่ตั้งไว้ของปีนี้คือ ก้าวไปติดอันดับท็อป 300 ของโลกให้ได้ "สมาคมฯ ไม่ได้สนับสนุนแค่ มนัญชญา กับ กษิดิศ แต่ให้การสนับสนุนนักเทนนิสอีกหลายคน ซึ่งจัดสรรให้ตามความเหมาะสม และสมาคมฯ หวังว่า ทุกคนจะพยายามทำผลงานให้ดีที่สุด เพื่อสร้างชื่อเสียงให้ประเทศไทยครับ" นายกเทนนิสไทย กล่าว ด้าน มนัญชญา สว่างเเก้ว กล่าวว่า ตอนแรกตกใจบวกกับดีใจที่รู้ว่าตัวเองติดท็อป 100 ของโลกแล้ว เพราะไม่ได้คาดหวังว่าจะติดในช่วงกลางปี แต่คาดว่าจะเป็นช่วงปลายปีหรือต้นปีหน้า สำหรับเป้าหมายต่อไป อยากพัฒนาตัวเองให้ดีขึ้น เพื่อติดอันดับท็อป 50 ของโลกให้ได้ และนอกจากนี้จะพยายามรักษาอันดับให้ติดท็อป 100 ของโลกไว้ให้ได้ เพื่อสิทธิ์ในการแข่งขันรอบเมนดรอว์ รายการแกรนด์สแลม</p>
<!-- /wp:paragraph -->

<!-- wp:paragraph -->
<p>"ไหม" มนัญชญา กล่าวอีกว่า ความสำเร็จครั้งนี้ ต้องขอขอบคุณผู้ใหญ่ใจดีที่ให้การสนับสนุนตนเองมาอย่างต่อเนื่อง ขอขอบคุณ สิงห์ คอร์เปอเรชั่น, PTT หรือ ปตท., สมาคมกีฬาลอนเทนนิสฯ ตลอดจน โยเน็กไทยแลนด์, ดีเวอร์ เอนเนอจี้เจล และที่สำคัญ ขอบคุณทีมโค้ชสิงห์ คอร์เปอเรชั่น และทีมงานทุกคนที่เดินทางไปด้วยกัน รวมทั้ง "ครอบครัวสว่างแก้ว" ที่คอยซัพพอตตนเองมาตลอด อนึ่ง "แทมมี่" แทมมารีน ธนสุกาญจน์ เป็นนักเทนนิสหญิงไทยที่อันดับโลกดีสุด ซึ่งอยู่อันดับ 19 ของโลก เมื่อวันที่ 13 พ.ค. ปี 2002 ส่วน ลักษิกา คำขำ อยู่อันดับ 66 ของโลก เมื่อวันที่ 19 พ.ย. ปี 2018</p>
<!-- /wp:paragraph -->

<!-- wp:paragraph -->
<p>:ขอบคุณเจ้าของภาพThank you to the owner of the picture.</p>
<!-- /wp:paragraph -->

<!-- wp:image {"id":50029,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/06/505705117_1142514667911514_7265999817428922625_n-683x1024.jpg" alt="" class="wp-image-50029"/></figure>
<!-- /wp:image -->