<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#0032a3"}}} -->
<p class="has-text-align-center has-vce-bg-color has-text-color has-background" style="background-color:#0032a3;font-size:22px"><strong>"ปรัชญา-แม็กซิมัส" ทะลุตัดเชือก<br>เทนนิส บางกอก โอเพ่น 2024 (1)</strong></p>
<!-- /wp:paragraph -->

<!-- wp:code -->
<pre class="wp-block-code"><code>  การแข่งขันเทนนิสอาชีพชาย เก็บคะแนนโลก เอทีพี ชาลเลนเจอร์ ทัวร์ รายการ "บางกอก โอเพ่น 2024 (1)" ชาลเลนเจอร์ 75 ชิงเงินรางวัลรวม 82,000 ดอลลาร์สหรัฐ หรือประมาณ 2,870,000 บาท ที่ศูนย์พัฒนากีฬาเทนนิสแห่งชาติ เมืองทองธานี จังหวัดนนทบุรี เมื่อวันที่ 4 มกราคม 2567 ในประเภทชายคู่ มีนักเทนนิสไทยลงแข่งขัน
  ประเภทชายคู่ รอบก่อนรองชนะเลิศ "ณัฐ" ปรัชญา อิสโร และ "แม็กซ์" แม็กซิมัส ภราพล โจนส์ ลูกครึ่งไทย-ออสเตรเลีย คู่นักหวดจากไทย ซึ่งได้ไวลด์การ์ดหรือสิทธิพิเศษเข้าร่วมการแข่งขัน เป็นคู่มืออันดับ 313 และ 420 ของโลกตามลำดับ พบกับ ชอง ยุน ซอง จากเกาหลีใต้ และ เรย์ โฮ จากไต้หวัน คู่มืออันดับ 129 และ 155 ของโลก ตามลำดับ โดย ปรัชญา กับ แม็กซิมัส นั้น จับคู่กันคว้าเหรียญทองแดง ประเภทชายคู่ เทนนิสเอเชี่ยนเกมส์ ครั้งที่ 19 มาแล้ว
  ผลการแข่งขัน เซตแรก แม้คู่นักหวดไทยเป็นรองด้วยอันดับโลก แต่ก็ดวลแร็กเกตกับคู่แข่งขันได้อย่างสนุก ซึ่งยื้อกันถึงไทเบรกและเป็น ปรัชญา กับ แม็กซิมัส ที่เป็นฝ่ายคว้าชัย จากนั้นเซตสอง สกอร์เท่ากัน 6-6 ต้องตัดสินด้วยไทเบรกอีกครั้งและเป็นคู่นักหวดไทยที่ทำสำเร็จ สรุป ปรัชญา กับ แม็กซิมัส ชนะ 2-0 เซต 7-6 ไทเบรก 7-1 และ 7-6 ไทเบรก 7-3 ในเวลา 1 ชั่วโมง 27 นาที ผ่านเข้ารอบรองชนะเลิศต่อไป
  สำหรับรอบรองชนะเลิศนั้น ปรัชญา กับ แม็กซิมัส จะพบกับ ฟรานซิส เคย์ซี อัลแคนทาร่า จากฟิลิปปินส์ และ ไคจิ อุจิดะ จากญี่ปุ่น ที่ล้มคู่เต็ง 4 ของรายการ ฮันส์ ฮาช เวอร์ดูโก จากเม็กซิโก และ นัม จีซุง จากเกาหลีใต้ 2-0 เซต 6-2 และ 7-5
  ด้านประเภทชายเดี่ยว รอบก่อนรองชนะเลิศ ฮง ซองชาน (เกาหลีใต้) ชนะ มารัต ชาริปอฟ 3-6, 6-3 และ 6-2 ลูแคส ปุยล์ (ฝรั่งเศส) ชนะ เกาธิเย่ร์ ออนซลิน (เบลเยียม) 6-3, 6-2 ซู อวี๋ เซียว (ไต้หวัน) ชนะ แบรนดอน โฮลท์ (สหรัฐฯ) 6-1, 6-4 วาเลนติน วาเชรอต (โมนาโก) ชนะ ฟรานเชสโก้ ปาสซาโร (อิตาลี) 4-6, 7-5 และ 7-6(1)</code></pre>
<!-- /wp:code -->

<!-- wp:image {"id":40973,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/01/IMG_3894-1024x683.jpeg" alt="" class="wp-image-40973"/></figure>
<!-- /wp:image -->