<!-- wp:paragraph {"align":"center","textColor":"vce-bg","style":{"color":{"background":"#9a00a3"},"typography":{"fontSize":22}}} -->
<p class="has-text-align-center has-vce-bg-color has-text-color has-background" style="background-color:#9a00a3;font-size:22px"><strong>นักเทนนิสไทยผลงานดีตีตั๋วเมนดรอว์<br>หวดศึก"แอลทีเอที - ไอทีเอฟ จูเนียร์ส"</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสเยาวชนนานาชาติ ไอทีเอฟ เวิลด์ เทนนิส ทัวร์ จูเนียร์ส เจ30 นนทบุรี รายการ LTAT - ITF JUNIORS J30 (แอลทีเอที - ไอทีเอฟ จูเนียร์ส เจ30) ครั้งที่ 2 ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 13 ส.ค. 2566 เป็นการแข่งขันรอบคัดเลือกรอบสุดท้าย ผู้ชนะจะได้สิทธิเข้าสู่รอบเมนดรอว์ ที่จะแข่งขันระหว่างวันที่ 14-19 ส.ค.ต่อไป
       ประเภทหญิงเดี่ยว รอบคัดเลือกรอบสุดท้าย มีนักเทนนิสไทยคว้าชัยสู่รอบเมนดรอว์ได้ถึง 3 คน โดย วันใส กสิกรรมไพบูลย์ มืออันดับ 2956 เยาวชนโลก ซึ่งเป็นมือวาง 1 เก็บชัยชนะจาก ริดธิ ชินเด นักหวดอินเดีย 2-0 เซต 6-4, 7-5 ด้าน จิตตานันท์ วิมุกตานนท์ หวดชนะ ริโนะ ชินเด็น จากญี่ปุ่น 2-1 เซต 6-2, 1-6 และซูเปอร์ไทเบรก 10-7 ขณะที่ วาริศา อินทรพรหม เอาชนะ ริชิต้า อการ์วัล จากอินเดีย 2-0 เซต 6-2, 6-0
       ด้านประเภทชายเดี่ยว ก็มีนักเทนนิสไทยฝ่าด่านรอบคัดเลือกรอบสุดท้ายผ่านเข้ารอบเมนดรอว์ได้เช่นกัน โดย นราธิป เรืองศรี ใช้ชั้นเชิงการหวดที่เฉียบขาด เอาชนะ อัฐดิษย์ ศิลาอาสน์ 2-0 เซต 6-1, 6-0
       ในส่วนผลการแข่งขันคู่อื่น หญิงเดี่ยว รอบคัดเลือกรอบสุดท้าย พิรยา ทรัพย์พันแสน แพ้ จง ซินหรู่ (จีน) 4-6, 6-4 และซูเปอร์ไทเบรก 7-10 เพชรแท้ จันทร์ชูวณิชกุล แพ้ จ้าว อี้เจีย (จีน) 1-6, 2-6 เมธินี ทองเสนอ แพ้ มาริน คาวะโนะ (ญี่ปุ่น) 0-6, 0-6
       ชายเดี่ยว รอบคัดเลือกรอบสุดท้าย ภาธรรม เหล่าสกุลพร แพ้ โยชิโตะ โอดะ (ญี่ปุ่น) 0-6, 0-6 ชิตนภ ศิวบวรวิช แพ้ อาร์เท็ม ซูบาเรฟ 2-6, 1-6 วีรวิชญ์ กำพุฒ แพ้ เหวียน ได คันห์ (วาง 1-เวียดนาม) 4-6, 0-6 ภูดิถ ปภัสร์สิริกุล แพ้ โจว เฉิง ฮัน (ไต้หวัน) 5-7, 2-6 ชินตะ ซาโตะ (ญี่ปุ่น) ชนะ แชนนอน อเนค (วาง 2-ออสเตรเลีย) 6-3, 6-1</code></pre>
<!-- /wp:code -->

<!-- wp:image {"id":38598,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/08/3B6B653B-09C3-45D8-BCEB-E338E89CAC35-731x1024.jpeg" alt="" class="wp-image-38598"/></figure>
<!-- /wp:image -->