<!-- wp:paragraph {"align":"center","style":{"color":{"background":"#c4d4db"}}} -->
<p class="has-text-align-center has-background" style="background-color:#c4d4db"><strong>เจ๋ง! "พัณณิน" แร็กเกตร้อนต้อนมือวาง 4ฐานทัพ-ภวิชญ์ ลิ่วก่อนรองฯ หวดไอทีเอฟนักเทนนิสไทยคว้าชัยเดี่ยว-คู่ที่ มก. กำแพงแสน </strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสอาชีพนานาชาติ ไอทีเอฟ เวิลด์ เทนนิส ทัวร์ 2025 สัปดาห์ที่ 3 ที่สนามเทนนิส มหาวิทยาลัยเกษตรศาสตร์ วิทยาเขตกำแพงแสน จ.นครปฐม เมื่อวันที่ 31 ก.ค. 2568 ในประเภทเดี่ยว เป็นการแข่งขันรอบที่สอง (16 คน) เทนนิสหญิง รายการ ITF World Tennis Tour Presented by SAT (4) ชิงเงินรางวัลรวม 30,000 ดอลลาร์สหรัฐ หรือประมาณ 971,700 บาท ประเภทหญิงเดี่ยว รอบสอง "แนต" พัณณิน โควาพิทักษ์เทศ นักหวดสาวไทย มือ 653 ของโลก เล่นได้อย่างยอดเยี่ยม เสียไปเพียง 2 เกม ในการแข่งขันกับ ฮิคารุ ซาโตะ นักหวดสาวญี่ปุ่น ซึ่งเป็นมือวางอันดับ 4 ละและมือ 393 ของโลก ก่อนที่ พัณณิน เป็นฝ่ายชนะ 6-1 และ 6-1</p>
<!-- /wp:paragraph -->

<!-- wp:paragraph -->
<p>พัณณิน ผ่านเข้ารอบก่อนรองชนะเลิศ หรือ 8 คนสุดท้าย พบกับ วิกตอเรีย มอร์วาโยวา มือ 588 ของโลก จากสโลวาเกีย ที่ในรอบสอง เอาชนะ อัญชิสา ฉันทะ มือ 758 ของโลก 2-0 เซต 6-2, 6-2 ทางด้านเทนนิสชาย รายการ ITF Men's World Tennis Tour (6) ชิงเงินรางวัลรวม 15,000 ดอลลาร์สหรัฐ หรือประมาณ 485,850 บาท ในประเภทชายเดี่ยว รอบสอง คู่ที่น่าสนใจระหว่างนักเทนนิสไทย ฐานทัพ สุขสำราญ มือ 1143 ของโลก ดวลแร็กเกตกับ วิชยา ตรงเจริญชัยกุล มือ 717 ของโลก และมือวางอันดับ 7 ของรายการ นานกว่า 2 ชั่วโมง ทั้งนี้ หลังจากต้องตัดสินด้วยการเล่นเซตสาม สุดท้ายเป็น ฐานทัพ ที่เฉือนชนะไป 2-1 เซต ด้วยสกอร์ 6-7 ไทเบรก 7-9, 6-1 และ 6-3 โดยแมทช์นี้ ฐานทัพ เสิร์ฟเอซได้ 5 ครั้ง เสีย 1 ดับเบิล ฟอลท์ ในขณะที่ วิชยา เสิร์ฟเอซได้ถึง 15 ครั้ง เสีย 4 ดับเบิล ฟอลท์ โดยในรอบก่อนรองชนะเลิศ ฐานทัพ จะพบกับ ไคจิ อุจิดะ มือวาง 4 จากญี่ปุ่น ที่ชนะ นพดล น้อยกอ 2-1 เซต 6-7 ไทเบรก 7-9, 6-1 และ 6-2</p>
<!-- /wp:paragraph -->

<!-- wp:paragraph -->
<p>ขณะที่ ภวิชญ์ สอนหลักทรัพย์ นักเทนนิสทีมชาติไทยชุดแชมป์ 2025 เดวิสคัพ โซนเอเชีย/โอเชียเนีย กลุ่ม 3 ซึ่งเป็นมือวางอันดับ 6 ของรายการ ผ่านเข้ารอบก่อนรองฯ ได้เช่นกัน หลังจากในรอบสองเอาชนะ มานิช สุเรชกุมาร นักเทนนิสหนุ่มอินเดีย 2 เซตรวด 6-2 และ 7-6 ไทเบรก 7-3 ในส่วนผลการแข่งขันของนักเทนนิสไทยคู่อื่น ๆ มีดังนี้ หญิงเดี่ยว รอบสอง พัชรินทร์ ชีพชาญเดช ชนะ หยาง อี้ตี้ (วาง 3-จีน) 6-3, 7-6(9-7) บุณยวีร์ ธรรมไชยวัฒน์ แพ้ เทียน ฟรางหราน (จีน) 0-6, 0-6 ชายเดี่ยว รอบสอง กษิดิศ สำเร็จ (วาง 1) ชนะ อาซาฮี ฮาราซากิ (ญี่ปุ่น) 7-5, 6-3 คงทรัพย์ คงคา ชนะ โอเรล คิมฮี (อิสราเอล) 6-4, 6-3 ศิวณัฎฐ์ อุ้ยตยะกุล แพ้ สิทธารถ ราวัต (อินเดีย) 7-6(9-7), 6-7(7-9) และ 1-6 หญิงคู่ รอบก่อนรองชนะเลิศ สลักทิพย์ อุ่นเมือง-กมลวรรณ ยอดเพ็ชร ชนะ ชริวาลี ราชมิกา ภมิปาตี-ไวเดฮี เชาธารี (คู่วาง 1 อินเดีย) 6-3, 6-1 พัณณิน โควาพิทักษ์เทศ-อัญชิสา ฉันทะ แพ้ โมนิค แบร์รี่-นัตสึมิ คาวากุจิ (คู่วาง 2 นิวซีแลนด์-ญี่ปุ่น) 1-6, 6-4 และซูเปอร์ไทเบรก 7-10 ชายคู่ รอบก่อนรองชนะเลิศ ศิวณัฎฐ์ อุ้ยตยะกุล-ฐานทัพ สุขสำราญ ชนะ วิชยา ตรงเจริญชัยกุล-เจสซี เดลานีย์ (คู่วาง 2 ไทย-ออสเตรเลีย) 7-5, 6-3 ยุทธนา เจริญผล-กษิดิศ สำเร็จ ชนะ อาซาฮี ฮาราซากิ-ยูเฮ โคโนะ (ญี่ปุ่น) 5-7, 6-3 และซูเปอร์ไทเบรก 10-1 คงทรัพย์ คงคา-ณัฏฐญุตม์ นิธิธนนนต์ แพ้ โจชัว ชาร์ลตัน-โทโมฮิโระ มาซาบายาชิ (คู่วาง 1 ออสเตรเลีย-ญี่ปุ่น) 2-6, 4-6</p>
<!-- /wp:paragraph -->

<!-- wp:image {"id":51071,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/08/525751303_1183751737121140_684404489235981648_n-1024x683.jpg" alt="" class="wp-image-51071"/></figure>
<!-- /wp:image -->