ความเคลื่อนไหวทีมนักเทนนิสชายทีมชาติไทย ชุดเตรียมเข้าร่วมการแข่งขันเทนนิสชิงแชมป์โลก ประเภททีมชาย “เดวิสคัพ” ประจำปี ค.ศ.2018 โซนเอเชีย/โอเชียเนีย กลุ่ม 2 รอบแรก พบ ศรีลังกา ที่กรุงโคลัมโบ ประเทศศรีลังกา ในช่วงระหว่างวันที่ 3-4 กุมภาพันธ์ พ.ศ.2561 นั้น
<div class="text_exposed_show">

ล่าสุด “บิ๊กเอ๋” นายกิตตน์สมบัติ เอื้อมมงคล นายกสมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ เปิดเผยว่า จากการประชุมเตรียมทีมล่าสุดเป็นที่แน่นอนแล้วว่า “ผู้การโจ๊ก” พล.ต.ต.สุรเชษฐ์ หักพาล จะยังทำหน้าที่ผู้จัดการทีมต่อไป ขณะที่กัปตันทีมเป็น “โค้ชวิท” ร.อ.วิทยา สำเร็จ แต่จะรับตำแหน่งหรือไม่อย่างไร ค่อยว่ากันอีกที ส่วนตัวนักกีฬานั้น หลังช่วงเทศกาลปีใหม่จะเรียกทีมสตาฟฟ์โค้ชมาพูดคุยกันว่าจะใช้ผู้เล่นคนไหนบ้าง

“เราจะเรียกทีมโค้ชเข้ามาประชุมหารือ และจะต้องมาดูกันว่าในช่วงแข่งขันเดวิสคัพนั้น นักกีฬามีติดอะไรกันบ้าง เพราะจะต้องวางแผนกัน นักกีฬาแต่ละคนที่มาจะต้องมีความพร้อม และสมัครใจอยากจะลงเล่นให้ทีมชาติ ซึ่งนักกีฬาที่สมาคมจะส่งไปแข่งขันครั้งนี้จะต้องเป็นชุดที่ดีที่สุด และสิ่งสำคัญในเดวิสคัพครั้งนี้จะแข่งขันกัน 2 ใน 3 เซต ไม่เหมือนที่ผ่านมาที่แข่ง 3 ใน 5 เซต เกมจะเร็วขึ้น และจะต้องระมัดระวังในการแข่งขันพอสมควร” บิ๊กเอ๋ กล่าว

นายกลูกสักหลาดไทย กล่าวอีกว่า การแข่งขันปีนี้ กฎกติกาการแข่งขันมีการเปลี่ยนแปลงไปเยอะ ซึ่งจะต้องแจ้งและทำความเข้าใจกับนักกีฬาว่า เกมการแข่งขันจะยืดเยื้อไม่ได้ และจะต้องจบให้เร็วที่สุดเท่าที่จะทำได้ สำหรับนักกีฬาเบื้องต้นในประเภทคู่ยังคงเป็น “ต้น” สนฉัตร และ “ต้อง” สรรค์ชัย รติวัฒน์ คู่แฝดมือหนึ่งไทย ส่วนประเภทเดี่ยวนั้นตัวหลักจะยังเป็น “จูเนียร์” วิชยา ตรงเจริญชัยกุล นักหวดมือหนึ่งไทย ส่วนคนอื่นยังคิดว่าพอจะมีทางเลือกอีกพอสมควร 3-4 คน

“หลังจากนี้ จะดูผลการแข่งขันในรายการอาชีพอีก 2-3 สัปดาห์ ซึ่งจะทำให้ทราบว่านักกีฬามีความฟิตมากน้อยแค่ไหน สำหรับคู่แข่งคือศรีลังกานั้น ถ้าดูตามฝีมือ ตามแร้งกิ้งแล้วเราเหนือกว่า และฝีมือเขาน่าจะสู้เราไม่ได้ จึงคิดว่าไม่น่ามีปัญหา รวมทั้งการไปเล่นพื้นเคลย์คอร์ตที่ศรีลังกาคิดว่า คงไม่น่าเป็นปัญหาอะไรมากมาย และเราน่าจะผ่านไปได้” นายกเทนนิสไทยกล่าว

นายกิตตน์สมบัติ กล่าวในตอนท้ายว่า หากทีมนักหวดหนุ่มไทยผ่านรอบแรกไปได้จะเข้ารอบสองไปพบทีมชนะระหว่าง อินโดนีเซีย หรือ ฟิลิปปินส์ ที่จะแข่งขันวันที่ 7-8 เมษายน หากผ่านรอบสองไปได้จะเข้าไปเล่นรอบชิงชนะเลิศ เพื่อชิงโควต้าเลื่อนชั้นขึ้นกลุ่ม 1 แข่งขันวันที่ 15-16 กันยายน ส่วนเป้าหมายปีนี้มองไปถึงทะลุผ่านเข้ารอบชิงให้ได้ แม้จะเหนื่อยหน่อย เพราะทุกแมตช์เราต้องเป็นทีมเยือนทั้งหมด แต่ก็จะพยายามทำให้ได้ ส่วนผลแพ้ชนะก็เป็นอีกเรื่องหนึ่ง

<img class="aligncenter size-full wp-image-4624" src="https://www.bucket.cloudaccess9.com/ltatorg/2018/01/26000886_1655356377820657_8548699676420902457_n-1.jpg" alt="" width="960" height="660" />

<img class="aligncenter wp-image-4625 size-full" src="https://www.bucket.cloudaccess9.com/ltatorg/2018/01/26047527_1655356411153987_4804617565045752643_n-1.jpg" alt="" width="470" height="313" />

<img class="aligncenter wp-image-4626 size-full" src="https://www.bucket.cloudaccess9.com/ltatorg/2018/01/26167904_1655356381153990_7002724719106286710_n-1.jpg" alt="" width="469" height="313" />

</div>