<!-- wp:paragraph {"align":"center","style":{"typography":{"fontSize":20},"color":{"background":"#c5d2d8"}}} -->
<p class="has-text-align-center has-background" style="background-color:#c5d2d8;font-size:20px"><strong>"ฐานทัพ" กำชัย 2 เซตฉลุยเข้าคัดเลือกรอบสองหวดอาชีพที่จีน</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสอาชีพชาย ไอทีเอฟ เมนส์ เวิลด์ เทนนิส ทัวร์ รายการ “M15 หม่าอันชาน” และเทนนิสอาชีพหญิง ไอทีเอฟ วีเมนส์ เวิลด์ เทนนิส ทัวร์ รายการ “W15 หม่าอันชาน” ชิงเงินรางวัลรวมรายการละ 15,000 ดอลลาร์สหรัฐ หรือประมาณ 489,000 บาท ที่ประเทศจีน เมื่อวันที่ 7 ก.ค.68 ประเภทชายเดี่ยว รอบคัดเลือก รอบแรก "แซค" ฐานทัพ สุขสำราญ นักหวดไทย วัย 24 ปี มืออันดับ 1148 ของโลก มือวาง 4 ของรอบคัดเลือก สามารถเอาชนะ ลีรอย หย่อง นักเทนนิสมาเลเซีย วัย 21 ปี มือ 1836 ไอทีเอฟแรงกิ้ง 2 เซตรวด ด้วยสกอร์ 6-1 และ 6-3 ผ่านเข้ารอบคัดเลือก รอบสองเพื่อไปลุ้นเข้าเมนดรอว์ต่อไป<br>ด้าน ยุทธนา เจริญผล นักหวดไทย วัย 24 ปี มืออันดับ 2157 ของโลก ถูก ยามาโตะ ซูเอโอกะ นักเทนนิสญี่ปุ่น มือ 572 ไอทีเอฟแรงกิ้ง เฉือนชนะไปหวุดหวิด 2-1 เซต ด้วยสกอร์ 7-5, 4-6 และ ซูเปอร์ไทเบรก 11-9 ทำให้ไม่ผ่านรอบคัดเลือก รอบแรก เช่นเดียวกับ ศิวณัฏฐ์ อุ้ยตยะกุล นักหวดวัย 20 ปี มือ 1680 ไอทีเอฟแรงกิ้ง ที่ถูก เย่ ฮงหยู๋ นักหวดจีน มือ 1725 ของโลก มือวาง 6 ของรอบคัดเลือก หวดเอาชนะไป 2-1 เซต ด้วยสกอร์ 6-2, 0-6 และ ซูเปอร์ไทเบรก 10-7</p>
<!-- /wp:paragraph -->

<!-- wp:image {"id":50598,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/07/516374500_1164412022388445_3838777375619348693_n-750x1024.jpg" alt="" class="wp-image-50598"/></figure>
<!-- /wp:image -->