<!-- wp:paragraph {"align":"center","backgroundColor":"vce-acc","textColor":"vce-bg","style":{"typography":{"fontSize":33}}} -->
<p class="has-text-align-center has-vce-bg-color has-vce-acc-background-color has-text-color has-background" style="font-size:33px"><strong>"ประกายกานต์"ควงแขน"หทัยชนก"<br>ขึ้นแท่นแชมป์"บีช เทนนิส ครั้งที่ 1"</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสชายหาด "บีช เทนนิส แชมเปี้ยนชิพ ครั้งที่ 1" ชิงเงินรางวัลรวม 50,000 บาท ที่สนามเทนนิสชายหาด ภายในศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 13 มี.ค.2566 เป็นวันสุดท้าย โดย นายฐิติเทพ เทพหัสดิน ณ อยุธยา ผู้ช่วยเลขาธิการสมาคมกีฬาลอนเทนนิสแห่งประเทศไทย ในพระบรมราชูปถัมภ์ เป็นประธานมอบรางวัล
        ประเภทหญิงคู่ พบกันหมดนัดสุดท้าย ซึ่งคู่ชนะในแมทช์นี้จะคว้าตำแหน่งแชมป์ไปครอง จึงเปรียบเสมือนเป็นแมทช์ชิงชนะเลิศ ระหว่าง ประกายกานต์ สาวิสิทธิ์ นักหวดจากชลบุรี ดีกรีทีมชาติไทยชุด เวิลด์ คัพ 2022 และ หทัยชนก แสนยาอุโฆษ จากกรุงเทพฯ พบกับ มะยุรี หาญมนตรี จากชลบุรี และ อรปรีย์ญา อินทร์เพ็ง จากพะเยา ผลการแข่งขัน ปรากฎว่า เป็นคู่ของ ประกายกานต์ กับ หทัยชนก ที่โชว์ทีมเวิร์ค ช่วยกันหวดเอาชนะ ได้ 2 เซตรวด 6-2, 6-4 คว้าแชมป์หญิงคู่ไปครองร่วมกัน
       ด้านประเภทชายคู่ รอบชิงชนะเลิศ ดานี่ บาราทท์ จากชลบุรี ลูกครึ่งไทย-ฝรั่งเศส ผนึกกำลังกับ เยฟเกนี โคชูคอฟ เอาชนะ พงศธร​ เบญจมาศ กับ นภัส สังข์ทอง คู่นักหวดจากแดนสะตอ สงขลา ได้ 2-0 เซต ผงาดแชมป์ประเภทชายคู่ได้สำเร็จ
       ขณะที่ประเภทคู่ผสม แชมป์เป็นของ นิการัตน์ วาทีนุกิจ จากนครปฐม ทีมชาติไทยชุดเวิลด์ คัพ 2022 และ ฐิติพันธุ์ ทรัพย์กล้า จากกรุงเทพฯ หลังจากหวดรอบชิงชนะเลิศ สามารถเอาชนะ ซาเละฟรีรัส อัลมุฟาฎี จากชลบุรี และ หทัยชนก แสนยาอุโฆษ จากกรุงเทพฯ ได้ 2-0 เซต 6-3, 6-2</code></pre>
<!-- /wp:code -->

<!-- wp:image {"id":36357,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/03/F75DC109-E130-480B-9194-C10C4D1FEA7D-1024x683.jpeg" alt="" class="wp-image-36357"/></figure>
<!-- /wp:image -->