<!-- wp:paragraph {"align":"center","textColor":"vce-bg","style":{"typography":{"fontSize":20},"color":{"background":"#0ca300"}}} -->
<p class="has-text-align-center has-vce-bg-color has-text-color has-background" style="background-color:#0ca300;font-size:20px"><strong>"เซเรน่า" ได้ไปต่อโค่นมือวาง 2 "คอนตาไวต์"</strong></p>
<!-- /wp:paragraph -->

<!-- wp:paragraph -->
<p>เซเรน่า วิลเลียมส์ อดีตนักเทนนิสหญิงมือ 1 ของโลกชาวอเมริกัน เอาชนะมือวางอันดับ 2 ของรายการ อาเน็ตต์ คอนทาไวต์ จากเอสโตเนีย 7-6 (7/4), 2-6, 6-2 ผ่านเข้าสู่รอบสาม ศึกแกรนด์สแลม "ยูเอส โอเพ่น" ที่นิวยอร์ก สหรัฐอเมริกา เมื่อวันที่ 31 สิงหาคม โดยเซเรน่ายังหวังลุ้นทำสถิติแชมป์แกรนด์สแลมหญิงเดี่ยวสูงสุดตลอดกาล 24 สมัย เทียบเท่าสถิติของมาร์กาเร็ต คอร์ต ตำนานสักหลาดชาวออสเตรเลีย ก่อนที่เจ้าตัวจะแขวนแร็กเกตเมื่อจบรายการนี้ตามที่เคยเกริ่นไว้เมื่อไม่กี่สัปดาห์ก่อน</p>
<!-- /wp:paragraph -->

<!-- wp:paragraph -->
<p>อีกด้านหนึ่งในประเภทชายเดี่ยว อู๋ อี้ผิง นักหวดชาวจีนจากรอบคัดเลือก เอาชนะนูโน่ บอร์เกส จากโปรตุเกส 6-7 (3/7), 7-6 (7/4), 4-6, 6-4, 6-4 สร้างประวัติศาสตร์เป็นนักเทนนิสชาวจีนคนแรกที่ผ่านเข้าถึงรอบสามรายการยูเอส โอเพ่น ได้สำเร็จ โดยอู๋วัย 22 ปี มีดีกรีเป็นอดีตแชมป์เยาวชนชายเดี่ยวรายการนี้เมื่อปี 2017</p>
<!-- /wp:paragraph -->

<!-- wp:paragraph -->
<p>ผลรอบสองคู่ที่น่าสนใจ<br>ชายเดี่ยว<br>ดานีล เมดเวเดฟ (1) ชนะ อาร์เธอร์ รินเดิร์กเน็ก (ฝรั่งเศส) 6-2, 7-5, 6-3<br>นิค เคียริออส (23-ออสเตรเลีย) ชนะ เบนจามิน บอนซี่ (ฝรั่งเศส) 7-6 (7/3), 6-4, 4-6, 6-4<br>ปาโบล การ์เรนโญ่ บุสต้า (12-สเปน) ชนะ อเล็กซานเดอร์ บูบลิก (คาซัคสถาน) 4-6, 6-4, 6-3, 7-6 (7/5)<br>อเล็กซ์ เดอ มิเนาร์ (18-ออสเตรเลีย) ชนะ คริสเตียน การิน (ชิลี) 6-3, 6-0, 4-6, 6-2<br>แจ็ค เดรเปอร์ (สหราชอาณาจักร) ชนะ เฟลิกซ์ โอเชร์ อาเลียสซีม (6-แคนาดา) 6-4, 6-4, 6-4<br>แอนดี้ เมอร์เรย์ (สหราชอาณาจักร) ชนะ เอมิลิโอ นาวา (สหรัฐ) 5-7, 6-3, 6-1, 6-0<br>มัตเตโอ แบร์เร็ตตินี่ (13-อิตาลี) ชนะ อูโก้ เกรนิเย่ร์ (ฝรั่งเศส) 2-6, 6-1, 7-6 (7/4), 7-6 (9/7)<br>แคสเปอร์ รุด (5-นอร์เวย์) ชนะ ทิม ฟาน ไรจ์โธเฟ่น (เนเธอร์แลนด์) 6-7 (4/7), 6-4, 6-4, 6-4</p>
<!-- /wp:paragraph -->

<!-- wp:paragraph -->
<p>หญิงเดี่ยว<br>เมดิสัน คีย์ส (20-สหรัฐ) ชนะ คามิล่า จอร์จี้ (อิตาลี) 6-4, 5-7, 7-6 (10/6)<br>โคโค่ กอฟฟ์ (12-สหรัฐ) ชนะ กาเบรียล่า รูเซ่ (โรมาเนีย) 6-2, 7-6 (7/4)<br>เบียนก้า อันเดรสคู (แคนาดา) ชนะ เบียทริซ ฮัดดาด ไมย่า (15-บราซิล) 6-2, 6-4<br>คาโรลีน การ์เซีย (17-ฝรั่งเศส) ชนะ แอนนา คาลินสกาย่า 6-3, 6-1<br>หวัง ซิหยู (จีน) ชนะ มาเรีย ซัคคารี่ (3-กรีซ) 3-6, 7-5, 7-5<br>ออนส์ จาเบอร์ (5-ตูนิเซีย) ชนะ เอลิซาเบธ แมนดลิก (สหรัฐ) 7-5, 6-2<br>ลุดมิล่า แซมโซโนว่า ชนะ เลย์ลาห์ เฟอร์นานเดซ (14-แคนาดา) 6-3, 7-6 (7/3)</p>
<!-- /wp:paragraph -->

<!-- wp:paragraph -->
<p>ภาพจาก usopen.org</p>
<!-- /wp:paragraph -->

<!-- wp:image {"id":33597,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/09/91429ED6-5A4F-42B8-8033-67B573B844DD-1024x576.jpeg" alt="" class="wp-image-33597"/></figure>
<!-- /wp:image -->