<!-- wp:paragraph {"align":"center","gradient":"very-light-gray-to-cyan-bluish-gray","fontSize":"large"} -->
<p class="has-text-align-center has-very-light-gray-to-cyan-bluish-gray-gradient-background has-background has-large-font-size"><strong>2 เยาวชนไทยผลงานดี <br>เจ๋ง! คุณานันท์ คว่ำมือวางศึกเอทีพี ชาลเลนเจอร์<br>"กมลวรรณ" ฟอร์มไม่ธรรมดาฉลุยเทนนิสเอสเอที</strong></p>
<!-- /wp:paragraph -->

<!-- wp:paragraph -->
<p>สมาคมกีฬาลอนเทนนิสแห่งประเทศไทย ในพระบรมราชูปถัมภ์ เปิดศักราชใหม่ 2569 จัดแข่งขันเทนนิสอาชีพ 2 รายการใหญ่ ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี โดยเทนนิสชายเป็นศึกเอทีพี ชาลเลนเจอร์ ทัวร์ รายการ บางกอก โอเพ่น ชาเลนเจอร์ สนาม 1 ระดับชาลเลนเจอร์ 50 ชิงเงินรางวัลรวม 63,000 ดอลลาร์สหรัฐ หรือประมาณ 2,004,030 บาท เปิดฉากเมื่อวันที่ 4 ม.ค. 2569</p>
<!-- /wp:paragraph -->

<!-- wp:paragraph -->
<p>ไฮไลท์ประเภทชายเดี่ยว รอบคัดเลือก รอบแรก "พุฒิ" คุณานันท์ พันธราธร นักเทนนิสดาวรุ่งไทย วัย 17 ปี มือ 2133 ของโลก ได้ไวลด์การ์ดหรือสิทธิพิเศษลงสนามแข่งขัน ซึ่งดาวรุ่งไทยสามารถเล่นได้อย่างยอดเยี่ยมถูกใจกองเชียร์</p>
<!-- /wp:paragraph -->

<!-- wp:paragraph -->
<p>คุณานันท์ หวดโค่น "หวง ซุง ห่าว" หนุ่มไต้หวัน วัย 26 ปี ที่เหนือกว่าคุณานันท์ด้วยอันดับโลก ซึ่งหนุ่มไต้หวันอยู่ที่อันดับ 488 ของโลก และยังเป็นมือวาง 8 ของรอบคัดเลือก โดยคุณานันท์เอาชนะได้อย่างขาดลอย ด้วยสกอร์ 6-1 และ 6-2 ส่งผลให้ คุณานันท์ ฉลุยสู่รอบคัดเลือก รอบสุดท้าย ซึ่งจะแข่งขันกับ โคคิ มัตสึดะ จากญี่ปุ่น มือ 608 ของโลก ที่เอาชนะ มิเคเล่ ริเบไค จากอิตาลี มือวาง 3 และมือ 425 ของโลก ได้อย่างสุดมัน 2-1 เซต 1-6, 7-5 และ 7-6 ไทเบรก 10-8</p>
<!-- /wp:paragraph -->

<!-- wp:paragraph -->
<p>ขณะที่เทนนิสหญิง ดับเบิลยู75 สมาคมกีฬาลอนเทนนิสฯ จัดในชื่อรายการ ไอทีเอฟ เวิลด์ เทนนิส ทัวร์ พรีเซนเต็ด บาย เอสเอที (1) ชิงเงินรางวัลรวม 60,000 ดอลลาร์สหรัฐ หรือประมาณ 1,908,600 บาท โดยในประเภทหญิงเดี่ยว รอบคัดเลือก รอบแรก "น้องบัว" กมลวรรณ ยอดเพ็ชร ดาวรุ่งไทยวัย 18 ปี เล่นได้ยอดเยี่ยมเช่นกัน ปราบคู่แข่งขันอย่าง อันคิตา ไรนา มือวาง 16 จากอินเดีย ได้ 2 เซตรวด ด้วยสกอร์ 6-4, 7-5 กมลวรรณ ตีตั๋วสู่รอบคัดเลือก รอบสุดท้ายต่อไป</p>
<!-- /wp:paragraph -->

<!-- wp:paragraph -->
<p>ด้านผลการแข่งขันของนักเทนนิสไทยคนอื่น ๆ มีดังนี้ รายการ บางกอก โอเพ่น ชาเลนเจอร์ สนาม 1 ชายเดี่ยว รอบคัดเลือก รอบแรก ธนเพชร ฉันทะ แพ้ ฮายาโตะ มัตสึโอกะ (1-ญี่ปุ่น) 5-7, 4-6 ฐานทัพ สุขสำราญ แพ้ อาเธอร์ เวเบอร์ (2-ฝรั่งเศส) 3-6, 1-6 ธนภัทร บุศราวงศ์ แพ้ ฮิคารุ ชิราอิชิ (4-ญี่ปุ่น) 2-6, 2-6 มาร์คุส มาลาซแชค-วูยือ แพ้</p>
<!-- /wp:paragraph -->

<!-- wp:paragraph -->
<p>ฮิโรกิ โมริยะ (7-ญี่ปุ่น) 1-6, 6-3 และ 3-6</p>
<!-- /wp:paragraph -->

<!-- wp:paragraph -->
<p>ผลรายการ ไอทีเอฟ เวิลด์ เทนนิส ทัวร์ พรีเซนเต็ด บาย เอสเอที (1) หญิงเดี่ยว รอบคัดเลือก รอบแรก ลีเดียร์ พอดโกริชานี่ แพ้ มิซากิ มัตสึดะ (11-ญี่ปุ่น) 3-6, 3-6</p>
<!-- /wp:paragraph -->

<!-- wp:paragraph -->
<p>ลัลดา กำหอม แพ้ ดิเลตตา เชรูบินี (2-อิตาลี) 0-6, 3-6 ญาตาวี ฉิมฉ่ำ แพ้ เยลิซาเวตา คอตเลียร์ (10-ยูเครน) 6-2, 0-6 และ 0-6 พรนภัส หงส์จำรัสศิลป์ แพ้ ฮายุ คิโนชิตะ (8-ญี่ปุ่น) 0-6, 0-6 โชติรินทร์ แก้วก่า แพ้ โปโลนา เฮอร์ค็อก (1-สโลวีเนีย) 0-6, 2-6</p>
<!-- /wp:paragraph -->

<!-- wp:image {"id":53942,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2026/01/608115360_1311565204339792_8273147487638954069_n-732x1024.jpg" alt="" class="wp-image-53942"/></figure>
<!-- /wp:image -->