<!-- wp:paragraph {"align":"center","textColor":"vce-bg","style":{"color":{"background":"#a3005d"},"typography":{"fontSize":22}}} -->
<p class="has-text-align-center has-vce-bg-color has-text-color has-background" style="background-color:#a3005d;font-size:22px"><strong>"เจมม่า" ดับซ่า "ปังปัง" หวดทะลุ 16 คน<br>ศึกไทยแลนด์ฯ สนาม 5-"อนพัช" ลิ่วด้วย</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสอาชีพ "ไทยแลนด์ แชมป์เปี้ยนชิพ" ประจำปี 2566 สนาม 5 ชิงเงินรางวัลรวม 600,000 บาท ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 19 เม.ย.ที่ผ่านมา เป็นการแข่งขันวันที่สาม
       ประเภทหญิงเดี่ยว รอบสอง (32 คน) "เจมม่า" กัญจน์ชญา จูงวัฒนา นักเทนนิสดาวรุ่งวัย 15 ปี จากกรุงเทพฯ ที่เคยติดเยาวชนทีมชาติไทยมาแล้ว ปัจจุบันเป็นมือ 41 ของไทย และเป็นมือวาง 13 ของรายการ ลงสนามพบกับ "ปังปัง" ชนัสนันท์ ศิริวิโรจน์สกุล มือ 58 ของไทย วัย 15 ปี จากกรุงเทพฯ เช่นกัน โดยเซตแรก กัญจน์ชญา คว้าชัยได้แบบไม่ยาก ทว่าเซตสอง ชนัสนันท์ เครื่องเริ่มร้อน เรียกฟอร์มเก่งออกมาสู้กันได้สนุกขึ้น และเป็น กัญจน์ชญา ที่เอาชนะไทเบรกได้อย่างหวุดหวิด สรุป กัญจน์ชญา ชนะ 2-0 เซต 6-0 และ 7-6 ไทเบรก 7-5 ตีตั๋วสู่รอบ 16 คนสุดท้าย ไปพบกับ อิสรีย์ สธนเสาวภาคย์ จากปทุมธานี ที่ดวงเฮงเข้ารอบไม่ต้องออกแรงหวด หลังชนะผ่าน วรรษชล สวัสดี มือวาง 3 จากพิษณุโลก และมือ 16 ของไทย
        ด้านประเภทชายเดี่ยว รอบสาม (32 คน) อนพัช ทิมางกูร นักหวดหนุ่มกรุงเทพฯ วัย 20 ปี มือวาง 6 ของรายการ และมือ 24 ของไทย ใช้ชั้นเชิงหวดเอาชนะ สิริวัฒน์ คะประสิทธิ์ มือ 55 ของไทย วัย 24 ปี จากกรุงเทพฯ เช่นกัน ได้แบบสบายมือ 2-0 เซต 6-2 และ 6-1 อนพัช ตีตั๋วสู่รอบ 16 คนสุดท้าย ไปพบกับ ศิวณัฎฐ์ อุ้ยตยะกุล มือ 89 ของไทย จากพัทลุง ที่หวดชนะ อภิวิชญ์ โรจน์พิบูลย์พันธ์ มือ 54 ของไทย จากกรุงเทพฯ 2-0 เซต 6-2, 6-0
       ในส่วนผลการแข่งขันคู่อื่น ๆ มีดังนี้ ชายเดี่ยว รอบสาม (32 คน) สิรวิชญ์ สุดเนตร (อำนาจเจริญ) ชนะ เรวัต กิจประเสริฐสกุล (อุตรดิตถ์) 7-6(3), 6-3 ไมเคิล มัธยมจันทร์ (กทม.) ชนะ จิรพงศ์ โรจนวาสี (นนทบุรี) 6-1, 6-2 ชญานนท์ แก้วสุทอ (สระบุรี) ชนะ จิรัฐ กาญจนพฤฒิพงศ์ (พระนครศรีอยุธยา) 6-0, 6-0 ธิรวัต อยู่คง (กทม.) ชนะ ปภิกุญช์ ไทยวัฒนานนท์ (เชียงใหม่) 6-1, 6-1 ณัฏฐญุตม์ นิธิธนนนต์ (อุดรธานี) ชนะ มุ่งมั่น โอมอารักษ์ (นครศรีธรรมราช) 6-3, 6-1
       หญิงเดี่ยว รอบสอง (32 คน) สลักทิพย์ อุ่นเมือง (นนทบุรี) ชนะ โยษิตา ศรีพร (สุราษฎร์ธานี) 6-0, 6-1 วันใส กสิกรรมไพบูลย์ (ยะลา) ชนะ วราภรณ์ เมืองโพธิ์ (สุพรรณบุรี) 6-0, 6-2 ธมจันทร์ มอมขุนทด (นครราชสีมา) ชนะ มาลิน พงศ์ทองเมือง (กทม.) 6-0, 6-0 ศุภนิด นพฤทธิ์ (พังงา) ชนะ ปพิชญา อิสโร (สงขลา) 6-2, 6-4 ลีเดียร์ พอดโกริชานี่ (สุราษฎร์ธานี) ชนะ ปาย จิรวณิชย์เจริญ (นนทบุรี) 6-0, 6-0
       สำหรับผลการแข่งขันคู่อื่น ๆ ดูรายละเอียดได้ที่ https://www.tour.ltat.org/tournaments-factsheet-acceptance-MTI3NCMjIzE=.html</code></pre>
<!-- /wp:code -->

<!-- wp:image {"id":36968,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/04/A796885A-623B-42C1-9CFE-A990E85EF490-1024x683.jpeg" alt="" class="wp-image-36968"/></figure>
<!-- /wp:image -->