<!-- wp:paragraph {"align":"center","textColor":"vce-bg","style":{"color":{"background":"#007ea3"}}} -->
<p class="has-text-align-center has-vce-bg-color has-text-color has-background" style="background-color:#007ea3"><strong>"โอเว่น" ลิ่วตัดเชือกหวดไทยแลนด์ฯ 2<br>"นุ่น-กมลวรรณ" ปราบดาวรุ่งเข้ารอบ</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสอาชีพ รายการ "ไทยแลนด์ แชมป์เปี้ยนชิพ" สนาม 2 ประจำปี 2566 ชิงเงินรางวัลรวม 600,000 บาท ณ ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 17 ก.พ. ในประเภทเดี่ยว เข้าสู่รอบก่อนรองชนะเลิศ หรือ 8 คนสุดท้าย
       ประเภทชายเดี่ยว "โอเว่น" ธนเพชร ฉันทะ นักเทนนิสจากประจวบคีรีขันธ์ วัย 23 ปี มือ 8 ของไทย และในรายการนี้เป็นมือวางอันดับ 3 ยังอยู่ในเส้นทางการแข่งขัน หลังจากหวดรอบก่อนรองชนะเลิศ เอาชนะ "นอร์ธ" อนพัช ทิมางกูร นักเทนนิสจากกรุงเทพฯ วัย 20 ปี มือ 24 ของไทย และมือวางอันดับ 8 ของรายการ ได้ 2 เซตรวด 6-2 และ 6-0 ธนเพชร ผ่านเข้ารอบรองชนะเลิศ หรือ 4 คนสุดท้าย ไปพบกับ "แซค" ฐานทัพ สุขสำราญ จากลพบุรี เต็ง 2 และมือ 6 ของไทย ที่คว้าชัยชนะเหนือ "วิน" ณัฐสิทธิ์ กุลสุวรรณ์ จากกาญจนบุรี มือ 16 ของไทย 2-0 เซต 6-1 และ 7-5
       ด้านหญิงเดี่ยว คู่ที่น่าสนใจ เป็นการพบกันของนักเทนนิสที่ชื่อเหมือนกัน ระหว่าง "นุ่น" กมลวรรณ บัวแย้ม นักเทนนิสจากชลบุรี วัย 27 ปี มือ 12 ของไทย และเต็ง 2 ของรายการ กับรุ่นน้องดาวรุ่ง "บัว" กมลวรรณ ยอดเพ็ชร จากพระนครศรีอยุธยา วัย 15 ปี มือ 21 ของไทย และเต็ง 7 ของรายการ ผลการแข่งขัน ปรากฏว่า หลังจากนักหวดรุ่นพี่ "นุ่น" กมลวรรณ เก็บเซตแรกได้ก่อน แต่มาพลาดท่าพ่ายฟอร์มสดของรุ่นน้องในเซตสอง ก่อนจะใช้ประสบการณ์พาตัวเองผ่านเข้ารอบ ด้วยเฉือนชนะ "บัว" กมลวรรณ 2-1 เซต 6-2, 5-7 และ 6-2 "นุ่น" กมลวรรณ ผ่านเข้ารอบตัดเชือกไปพบกับ "พลอย" ธนัชพร ยังโหมด จากชลบุรี มือ 24 ของไทย และเต็ง 8 ของรายการ ที่โชว์ฟอร์มได้ยอดเยี่ยม เอาชนะ "มะนาว" ธมจันทร์ มอมขุนทด เต็ง 3 จากนครราชสีมา มือ 13 ของไทย 2-0 เซต 7-5 และ 6-3
       ขณะที่ผลการแข่งขันคู่อื่น ๆ ชายเดี่ยว รอบก่อนรองชนะเลิศ แม็กซิมัส ภราพล โจนส์ (กทม.) ชนะ พล วัฒนกูล (ปทุมธานี) 7-5, 5-7 และ 6-4 ฐานทัพ สุขสำราญ (ลพบุรี) ชนะ ณัฐสิทธิ์ กุลสุวรรณ์ (กาญจนบุรี) 6-1, 7-5 ปรัชญา อิสโร (สงขลา) ชนะ ไมเคิล มัธยมจันทร์ (กทม.) 6-3, 6-4
       หญิงเดี่ยว รอบก่อนรองชนะเลิศ สลักทิพย์ อุ่นเมือง (นนทบุรี) ชนะ ชมภู่ทิพย์ จันดาเขต (นนทบุรี) 7-6(1), 6-2 พิมพ์มาดา ทองคำ (สุราษฎร์ธานี) ชนะ วรรษชล สวัสดี (พิษณุโลก) 6-4, 6-4
       สำหรับผลการแข่งขันคู่อื่น ๆ ดูรายละเอียดได้ที่ https://www.tour.ltat.org/tournaments-factsheet-acceptance-MTIzOQ==.html</code></pre>
<!-- /wp:code -->

<!-- wp:image {"id":35970,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/02/B0D7BA87-3137-4389-82A0-0DACE43CA720-1024x683.jpeg" alt="" class="wp-image-35970"/></figure>
<!-- /wp:image -->