<!-- wp:paragraph {"align":"center","textColor":"vce-bg","style":{"typography":{"fontSize":20},"color":{"background":"#315665"}}} -->
<p class="has-text-align-center has-vce-bg-color has-text-color has-background" style="background-color:#315665;font-size:20px"><strong>"ลัลนา"เฉือน"สลักทิพย์"ผงาดแชมป์หญิงเดี่ยว<br>หนุ่มญี่ปุ่นซิวฝ่ายชาย-หวด"แอลทีเอที-ไอทีเอฟ" </strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนนานาชาติ เก็บคะแนนสะสมอันดับเยาวชนโลก ไอทีเอฟ เวิลด์ เทนนิส ทัวร์ จูเนียร์ เกรด 4 รายการ "แอลทีเอที-ไอทีเอฟ จูเนียร์ เจโฟร์ 2021" ณ ศูนย์พัฒนากีฬาเทนนิสแห่งชาติ เมืองทองธานี จัดภายใต้มาตรการป้องกันการแพร่ระบาดของโรคโควิด-19 เมื่อวันที่ 30 ต.ค.2564 เป็นวันสุดท้าย โดย น.ส.ขนิษฐา ศรีตะวัน กรรมการอำนวยการสมาคมกีฬาลอนเทนนิสแห่งประเทศไทย ในพระบรมราชูปถัมภ์ เป็นประธานในพิธีมอบรางวัล </p>
<!-- /wp:paragraph -->

<!-- wp:paragraph -->
<p>ประเภทหญิงเดี่ยว รอบชิงชนะเลิศ เป็นการโคจรมาพบกันอีกครั้งระหว่าง "รวงข้าว" ลัลนา ธาราฤดี ทีมชาติไทยชุดใหญ่ วัย 17 ปี มืออันดับ 240 เยาวชนโลก และมือวาง 1 ของรายการ กับ "หมิว" สลักทิพย์ อุ่นเมือง เยาวชนทีมชาติไทยวัย 16 ปี มืออันดับ 329 เยาวชนโลก และมือวาง 2 ของรายการ หลังจากพบกันเมื่อสัปดาห์ที่แล้วในรอบชิงชนะเลิศ หญิงเดี่ยว รายการ "พีทีที-ไอทีเอฟ จูเนียร์ เจโฟร์ 2021" ซึ่งแมทช์นั้น สลักทิพย์ เป็นฝ่ายชนะ 2-1 เซต ทว่าในแมทช์นี้ เป็น ลัลนา ที่ทำได้ดีกว่าเป็นฝ่ายเฉือนชนะไป 2-1 เซต 6-2, 3-6 และ 6-3 ใช้เวลาในการแข่งขันไป 2 ชั่วโมง 11 นาที ได้แชมป์หญิงเดี่ยวไปครอง พร้อมรับคะแนนสะสมอันดับเยาวชนโลก 60 คะแนน ส่วน สลักทิพย์ ในฐานะรองแชมป์ได้ 36 คะแนน</p>
<!-- /wp:paragraph -->

<!-- wp:paragraph -->
<p>ด้านประเภทชายเดี่ยว รอบชิงชนะเลิศ "ปันปัน" ศิวณัฏฐ์ อุ้ยตยะกุล นักเทนนิสไทยวัย 17 ปี มืออันดับ 413 เยาวชนโลก และมือวาง 3 ของรายการ พบกับ ทาคูมิ วาตานาเบะ นักเทนนิสญี่ปุ่นวัย 16 ปี มืออันดับ 767 เยาวชนโลก และมือวาง 4 ของรายการ ปรากฏว่า ศิวณัฏฐ์ หวดพลาดหลายจังหวะ ในขณะที่ ทาคูมิ ยิ่งเล่นยิ่งมั่นใจ ใช้การหวดที่เฉียบคม คว้าชัยไปได้ 2-0 เซต 6-1 และ 6-2 ใช้เวลาในการแข่งขัน 1 ชั่วโมง 8 นาที คว้าแชมป์ชายเดี่ยวไปครอง พร้อมรับคะแนนสะสมอันดับเยาวชนโลก 60 คะแนน ส่วน ศิวณัฏฐ์ ในฐานะรองแชมป์ได้ 36 คะแนน ซึ่งนับเป็นรองแชมป์ชายเดี่ยวรายการที่ 2 ต่อจากสัปดาห์ที่แล้วที่ ศิวณัฏฐ์ ได้จากรายการ "พีทีที-ไอทีเอฟ จูเนียร์ เจโฟร์ 2021"</p>
<!-- /wp:paragraph -->

<!-- wp:image {"id":29399,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2021/10/248922959_4688840917805506_2765655052982319565_n-1024x683.jpg" alt="" class="wp-image-29399"/></figure>
<!-- /wp:image -->