<!-- wp:paragraph {"align":"center","gradient":"very-light-gray-to-cyan-bluish-gray","fontSize":"large"} -->
<p class="has-text-align-center has-very-light-gray-to-cyan-bluish-gray-gradient-background has-background has-large-font-size"><strong>เทนนิสคัดนักกีฬารุ่นเล็กติดธงไตรรงค์ <br>ตัวแทนประเทศไทยลุยหวดนานาชาติ</strong></p>
<!-- /wp:paragraph -->

<!-- wp:paragraph -->
<p>นายสุชัย พรชัยศักดิ์อุดม นายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ เปิดเผยว่า ระหว่างวันที่ 31 ม.ค. - 5 ก.พ. 2569 จะมีการแข่งขันคัดเลือกนักกีฬาเทนนิสเยาวชนทีมชาติไทย รุ่นอายุไม่เกิน 12 ปี 14 ปี และ 16 ปี ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี</p>
<!-- /wp:paragraph -->

<!-- wp:paragraph -->
<p>นายกสมาคมกีฬาลอนเทนนิสฯ กล่าวว่า นักกีฬาที่ได้อันดับ 1-4 (ตัวจริง 3 คน สำรอง 1 คน) จะได้ฝึกซ้อมตามที่สมาคมฯ กำหนด และนักกีฬาตัวจริงจะได้เป็นตัวแทนประเทศไทยเข้าร่วมการแข่งขันรายการนานาชาติ อาทิ เยาวชนชิงชนะเลิศแห่งเอเชียตะวันออกเฉียงใต้ ของรุ่น 12 ปี, เทนนิสชิงแชมป์โลก ประเภททีม ทั้งรุ่น 14 ปี และ 16 ปี ซึ่งเริ่มจากรอบคัดโซนเอเชีย/โอเชียเนีย</p>
<!-- /wp:paragraph -->

<!-- wp:paragraph -->
<p>"แม้เป็นการแข่งขันของนักกีฬารุ่นเล็ก แต่เกมไม่เล็กตามไปด้วย ปีที่ผ่าน ๆ มา ผู้ปกครองและกองเชียร์ต่างเชียร์กันสนุกมาก เพราะนักกีฬาแต่ละคนที่ได้สิทธิ์มาคัดเลือก ส่วนใหญ่เป็นนักกีฬาที่มีฝีมืออยู่แถวหน้า หรืออยู่ในอันดับ 1-16 ของประเทศไทย" นายสุชัย กล่าว</p>
<!-- /wp:paragraph -->

<!-- wp:paragraph -->
<p>นายกเทนนิสไทย กล่าวในช่วงท้ายว่า นักกีฬาเทนนิสเยาวชนที่ผ่านการคัดเลือกได้เป็นนักกีฬาตัวจริงของทีมชาติไทย ยังได้สิทธิพิเศษ ได้เข้าโครงการ แอลทีเอที อคาเดมี ได้รับการสนับสนุนจาก ปตท. หรือ PTT ซึ่งเป็นผู้ให้การสนับสนุนหลักของสมาคมฯ ด้วย</p>
<!-- /wp:paragraph -->

<!-- wp:image {"id":54168,"sizeSlug":"full","linkDestination":"none"} -->
<figure class="wp-block-image size-full"><img src="https://www.bucket.cloudaccess9.com/ltatorg/2026/01/616973207_1324904909672488_565992894153268268_n.jpg" alt="" class="wp-image-54168"/></figure>
<!-- /wp:image -->