<!-- wp:paragraph {"align":"center","backgroundColor":"luminous-vivid-amber"} -->
<p style="text-align:center" class="has-background has-luminous-vivid-amber-background-color"><br><strong>"อัญชิสา-พัณณิน"ประเดิมชัยรอบคัดเลือกศึกแคล-คอมพ์ฯ</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสอาชีพหญิง สะสมคะแนนอันดับโลก ไอทีเอฟ เวิลด์ เทนนิส ทัวร์ รายการ "แคล-คอมพ์ แอนด์ เอ็กซ์วายแซดพริ้นติ้ง ไอทีเอฟ เวิลด์ เทนนิส ทัวร์ 2019&nbsp;<a href="https://www.facebook.com/hashtag/25%E0%B9%80%E0%B8%84?source=feed_text&amp;epa=HASHTAG&amp;__xts__%5B0%5D=68.ARB9safF9dwRgiVRgXusREFhVE1QadMSrGoNSF2InxhQSs40ui7ZCBNrLiQS8rdECoWlWrsrbYNpsMXRD96UqADGG2l2gwQ-Gn12xKns4I3cK_Eihn2lrnju3YhQ1fu6MNPUflPrxI5Is8dVhwq-SGqG3C2_lP63G5-qTB8V9w-9vDbIywEkKi327fFTFi1q4yn-w-7h4VP1iULFfO1OH5lR_yRjGDpTGRQW0b8TKhYE2d59VdLZjZVSuSBShefoEtfSnRojRWtO6CZ3g2AyLfgNNIqa3ZAhBi7M7G4wkVdJI6mFUEJoF3tVSAONa59CMKuwmKqieu0o9m778AQsDuFwyCtf&amp;__tn__=%2ANK-R">#25เค</a>&nbsp;ดับเบิลยู1" ชิงเงินรางวัลรวม 25,000 ดอลลาร์สหรัฐ หรือประมาณ 750,000 บาท ที่เอสซีบี เซ็นเตอร์ คอร์ต ทรู อารีน่า หัวหิน จ.ประจวบคีรีขันธ์ เมื่อวันที่ 4 พฤศจิกายน 2562<br>ประเภทหญิงเดี่ยว รอบคัดเลือกรอบแรก “ออมสิน” อัญชิสา ฉันทะ นักเทนนิสเยาวชนไทย วัย 17 ปี ทีมชาติชุดซีเกมส์ ครั้งที่ 30 มือ 629 ของโลก มือวาง 13 ของรอบคัดเลือก แม้ฟอร์มเสิร์ฟจะยังฝืดโดยเสียไป 6 ดับเบิลฟอลท์ แต่ก็ยังอาศัยการวางบอลลึกและยิงสโตรกได้อย่างเฉียบขาดต้อนชนะ นิกิต้า อูเบรอย นักเทนนิส วัย 26 ปี ชาวอเมริกัน มือ 1092 ของโลก 2-0 เซต ด้วยสกอร์ 6-2 และ 6-4 โดยใช้เวลาไปทั้งสิ้น 1 ชั่วโมง 28 นาที อัญชิสา ผ่านเข้ารอบคัดเลือกรอบสุดท้าย พบกับ จอร์เจีย อันเดรีย กราเชียน นักหวดโรมาเนีย มือวาง 2 ของรอบคัดเลือก มือ 400 ของโลก ที่เอาชนะ จาง อึน เซ วัย 19 ปี จากเกาหลีใต้ 6-2 และ 6-1<br>ขณะที่ “แนต” พัณณิน โควาพิทักษ์เทศ นักหวดดาวรุ่งวัย 16 ปีของไทย มือ 985 ของโลก ต้องออกแรงหวดนาน 1 ชั่วโมง 44 นาทีกว่าจะเฉือนชนะ หม่า เย่ซิน นักเทนนิสจีนมือวาง 7 ของรายการ มือ 499 ของโลกได้สำเร็จ 2-1 เซตด้วยสกอร์ 5-7, 6-4 และ ซูเปอร์ไทเบรก 10-3 ทำให้ผ่านเข้ารอบคัดเลือก รอบสุดท้ายทันที โดยจะต้องไปดวลแร็กเกตกับ โจแอนนา การ์แลนด์ นักเทนนิสไต้หวันวัย 18 ปี มือวาง 14 ของรอบคัดเลือกมือ 646 ของโลก ที่ผ่านเข้ารอบได้หลังเอาชนะ ไหม ณภัทร นิรันดร เยาวชนไทยวัย 17 ปี มือ 23 เยาวชนโลก 2-0 เซตด้วยสกอร์ 6-3 และ 6-2<br>ส่วนผลการแข่งขันนักเทนนิสไทยคนอื่นๆ หญิงเดี่ยว รอบคัดเลือกรอบแรก ณัฐพัชร์ ผิวบางรักษ์ แพ้ ฮารุนะ เอรากาว่า(ญี่ปุ่น) 1-6, 0-6, พิชญ์ภัค ศิริกุล แพ้ อิริ โฮซูมิ(ญี่ปุ่น) 0-6, 0-6, ณัชชารีย์ ธีรโชติจิรานนท์ แพ้ นีน่า สตั๊ดเลอร์ (สวิตเซอร์แลนด์) 0-6, 2-6, ฐิติรัตน์ คณะพืช แพ้ วลาด้า คาติช (อิสราเอล) 0-6, 2-6, กมลวรรณ บัวแย้ม แพ้ ฮิเมโนะ ซาคัทสึเมะ (ญี่ปุ่น) 3-6, 3-6, อริสรา จงม่า แพ้ มานะ อายูคาวะ (ญี่ปุ่น) 0-6, 0-6, ธมจันทร์ มอมขุนทด แพ้ รามุ อูเอดะ (ญี่ปุ่น) 1-6, 2-6</p>
<!-- /wp:paragraph -->

<!-- wp:paragraph -->
<p>   สามารถติดตามภาพการแข่งขันเพิ่มเติมได้ที่: http://www.ltat.org/photos/ และ Facebook<a href="https://www.facebook.com/%E0%B8%AA%E0%B8%A1%E0%B8%B2%E0%B8%84%E0%B8%A1%E0%B8%81%E0%B8%B5%E0%B8%AC%E0%B8%B2%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA-%E0%B8%A5%E0%B8%AD%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA%E0%B8%AA%E0%B8%A1%E0%B8%B2%E0%B8%84%E0%B8%A1%E0%B9%81%E0%B8%AB%E0%B9%88%E0%B8%87%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B9%84%E0%B8%97%E0%B8%A2-%E0%B9%83%E0%B8%99%E0%B8%9E%E0%B8%A3%E0%B8%B0%E0%B8%9A%E0%B8%A3%E0%B8%A1%E0%B8%A3%E0%B8%B2%E0%B8%8A%E0%B8%B9%E0%B8%9B%E0%B8%96%E0%B8%B1%E0%B8%A1%E0%B8%A0%E0%B9%8C-LTAT-1088862107803423/">สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ – LTAT</a></p>
<!-- /wp:paragraph -->

<!-- wp:image {"id":24255} -->
<figure class="wp-block-image"><img src="https://www.bucket.cloudaccess9.com/ltatorg/2019/11/74930987_2680935761929375_849290200365400064_o-1024x683.jpg" alt="" class="wp-image-24255"/></figure>
<!-- /wp:image -->