<!-- wp:paragraph {"align":"center","style":{"typography":{"fontSize":20},"color":{"background":"#dae2e5"}}} -->
<p class="has-text-align-center has-background" style="background-color:#dae2e5;font-size:20px"><strong>"วิชยา" หวดคคู่ฉลุยตัดเชือก-เดี่ยวพ่ายศึกอาชีพที่หยินชวน </strong></p>
<!-- /wp:paragraph -->

<!-- wp:paragraph -->
<p>ศึกเทนนิสอาชีพชาย ไอทีเอฟ เวิลด์ เทนนิส ทัวร์ รายการ "M25 หยินชวน" ชิงเงินรางวัลรวม 25,000 ดอลลาร์สหรัฐ หรือราว 875,000 บาท ที่เมืองหยินชวน เขตปกครองตนเองหนิงเซี่ยหุย ประเทศจีน เมื่อวันที่ 18 สิงหาคม "จูเนียร์" วิชยา ตรงเจริญชัยกุล นักหวดไทยวัย 28 ปี มืออันดับ 885 ของโลก ลงแข่งประเภทเดี่ยว รอบ 8 คนสุดท้าย พบกับ ซุน ฟา จิ้ง นักหวดจีน วัย 26 ปี มืออันดับ 446 ของโลก มือวาง 3 ของรายการ เจ้าของแชมป์ในการแข่งขัน M25 อันหนิง เมื่อต้นเดือนสิงหาคมที่ผ่านมา ผลปรากฎว่า วิชยา พ่ายไป 0-2 เซต ด้วยสกอร์ 2-6 และ 4-6 ส่วนประเภทคู่ รอบรองชนะเลิศ วิชยา ซึ่งอยู่อันดับ 1058 ของโลก จับคู่ เซียว หลิน อาน นักหวดจีน มือคู่อันดับ 767 ของโลก ลงสนามดวลกับ ตง ป๋อ หัว กับ เกา ซิน คู่นักเทนนิสจีน ซึ่ง วิชยา กับคู่หูยังคงอาศัยทีมเวิร์คที่ดีช่วยกันเก็บชัยชนะได้สำเร็จ 2 เซตรวด ด้วยสกอร์ 7-5, 7-6(1) วิชยา กับ เซียว หลิน อาน ผ่านเข้าไปชิงชนะเลิศทันที โดยจะต้องลงชิงดำกับ ซุน เฉียน กับ ถัง เซิง คู่นักหวดจีน ที่เข้ารอบได้หลังพลิกล็อคชนะคู่มือวาง 4 ของรายการ หวัง อ่าว หรัน กับ ลูก้า คาสเทล์นูโอโว่ จากสวิตเซอร์แลนด์ 1-6, 7-6(5),12-10</p>
<!-- /wp:paragraph -->

<!-- wp:image {"id":38703,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/08/367754974_688044486691870_8228302057874524040_n-768x1024.jpg" alt="" class="wp-image-38703"/></figure>
<!-- /wp:image -->