<!-- wp:paragraph {"align":"center","textColor":"vce-bg","style":{"color":{"background":"#a30059"}}} -->
<p class="has-text-align-center has-vce-bg-color has-text-color has-background" style="background-color:#a30059"><strong>"ปรัชญา-ฐานทัพ"ซิวชัยศึกคู่เดวิสคัพ<br>ก่อนไทยเพลย์ออฟส์พ่ายโรมาเนียหวิว</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสชิงแชมป์โลก ประเภททีมชาย รายการ "เดวิสคัพ บาย ราคูเท็น 2023" เวิลด์กรุ๊ป 1 เพลย์ออฟส์ ระหว่าง ทีมชาติไทย พบกับ ทีมชาติโรมาเนีย ทีมวางอันดับ 5 ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เปิดฉากวันที่สอง เมื่อวันที่ 4 ก.พ. 2566 โดยผลการแข่งวันแรก เสมอกัน 1-1 คู่ มาลุ้นต่อในการแข่งขันที่เหลืออีก 3 คู่จากประเภทคู่ 1 คู่ และประเภทเดี่ยวชนมือ 2 คู่
       ทีมชาติไทยส่ง "ณัฐ" ปรัชญา อิสโร และ "แซค" ฐานทัพ สุขสำราญ มือคู่อันดับ 455 และ 556 ของโลกตามลำดับ พบกับ วิกเตอร์ วลาด คอร์เนีย และ มาริอุส โคพิล มือคู่อันดับ 107 และ 511 ของโลกตามลำดับ ผลการแข่งขัน ปรากฏว่า เซตแรก ต่างรักษาเกมเสิร์ฟไว้ได้ ไทยออกมาเสิร์ฟเกมที่ 10 แต่พลาดท่า จึงถูกเบรกและพ่ายไป 4-6
       เซตสอง ปรัชญา และ ฐานทัพ โชว์ฟอร์มการเล่นที่เข้าขา เบรกเกม 2 และ 5 ขึ้นแท่น 5-2 และออกมาเสิร์ฟปิดเซต เอาชนะไป 6-2 และในการเล่นเซตสาม คู่ไทยตกเป็นฝ่ายตามถึง 0-3 แต่ยังไม่ถอดใจง่าย ๆ ไล่มาจนทัน 3-3 ปรัชญา และ ฐานทัพ ช่วยกันออกแรงหวดต่อจนเก็บชัยชนะได้สำเร็จ 6-4 สรุป คู่นักหวดไทย พลิกกลับมาชนะ 2-1 เซต 4-6, 6-2 และ 6-4 โดยใช้เวลาในการแข่งขันไป 2 ชั่วโมง 13 นาที เก็บแต้มให้ทีมไทยขึ้นนำโรมาเนีย 2-1 คู่
       จากนั้นเป็นการแข่งขันประเภทเดี่ยวชนมือคู่แรก ระหว่างเดี่ยวมือ 1 ของทั้งสองทีม "บูม" กษิดิศ สำเร็จ มือ 605 ของโลก พบกับ นิโคลัส ดาวิด อิโอเนล มือ 225 ของโลก ผลการแข่งขัน ปรากฏว่า กษิดิศ ไม่สามารถเอาชนะได้ พ่ายไป 0-2 เซต 4-6, 1-6 โดยใช้เวลาแข่งขัน 1 ชั่วโมง 18 นาที ส่งผลให้ ทีมโรมาเนีย ได้แต้มยันเสมอทีมไทยเป็น 2-2 คู่ ต้องชี้ชะตาทีมชนะด้วยการแข่งขันคู่สุดท้าย
       ประเภทเดี่ยวชนมือคู่สุดท้าย "สอง" ยุทธนา เจริญผล เดี่ยวมือสองของทีมไทย มือ 976 ของโลก พบกับ ฟิลิป คริสเตียน เจียนู เดี่ยวมือสองของโรมาเนีย มือ 267 ของโลก ผลการแข่งขัน ปรากฏว่า ยุทธนา สุดต้านฟอร์มการเล่นของคู่แข่งขัน พ่ายไป 0-2 เซต 0-6, 2-6 ส่งผลให้ ทีมไทย แพ้ ทีมโรมาเนีย 2-3 คู่ ในฐานะทีมแพ้ ไทยจะไปเล่นในเวิลด์กรุ๊ป 2 ส่วนโรมาเนีย ในฐานะทีมชนะ ได้ผ่านเข้าสู่เวิลด์กรุ๊ป 1</code></pre>
<!-- /wp:code -->

<!-- wp:image {"id":35840,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/02/7D039E6C-1322-4B32-B6A0-845296649F59-1024x683.jpeg" alt="" class="wp-image-35840"/></figure>
<!-- /wp:image -->