<!-- wp:paragraph {"align":"center","style":{"typography":{"fontSize":20},"color":{"background":"#dbd3ee"}}} -->
<p class="has-text-align-center has-background" style="background-color:#dbd3ee;font-size:20px"><strong>"ลีเดีย-กมลวรรณ"หวดฉลุยเดี่ยว-คู่ศึกเจ4ที่มาเลเซีย</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนนานาชาติ ไอทีเอฟ เวิลด์ เทนนิส ทัวร์ จูเนียร์ 2022 เกรด 4 รายการ "เจ4 เซเรมบัน" ที่ประเทศมาเลเซีย วันที่ 19 พ.ค.65 รอบสาม (16 คนสุดท้าย) ประเภทหญิงเดี่ยว ลีเดียร์ พอดโกริชานี่ นักหวดลูกครึ่งไทย-รัสเซีย ดีกรีเยาวชนทีมชาติไทย วัย 14 ปี มืออันดับ 1225 เยาวชนโลก งัดเกมหวดสโตรกที่แข็งแกร่งพลิกล้มมือวาง 2 ของรายการ ซู หยาน ตัน นักเทนนิสสิงคโปร์ มืออันดับ 357 เยาวชนโลก 2 เซตรวดด้วยสกอร์ 6-1 และ 7-6(2) ผ่านเข้าสู่รอบก่อนรองชนะเลิศ 8 คนสุดท้ายไปพบกับ โซนาล ปาทีล นักหวดอินเดีย มือวาง 5 ของรายการ มืออันดับ 420 เยาวชนโลกต่อไป</p>
<!-- /wp:paragraph -->

<!-- wp:paragraph -->
<p>นอกจากนี้ ลีเดีย ยังได้จับคู่กับ กมลวรรณ ยอดเพ็ชร นักเทนนิสเยาวชนทีมชาติวัย 14 ปีของไทย ผ่านเข้าสู่รอบรองชนะเลิศ หญิงคู่ได้แล้ว หลังช่วยกันเอาชนะคู่มือวาง 7 ของรายการ ชิน ยู่ ชิ กับ เจน หลิง ชุน หว่อง จากฮ่องกง 2 เซตรวดด้วยสกอร์ 6-1 และ 6-1</p>
<!-- /wp:paragraph -->

<!-- wp:paragraph -->
<p>ขณะที่ กมลวรรณ ลงแข่งขันในประเภทหญิงเดี่ยว รอบ 16 คนสุดท้ายในฐานะมือวาง 7 ของรายการ มืออันดับ 597 เยาวชนโลก เฉือนชนะ เรนะ ทานากะ นักเทนนิสดาวรุ่งญี่ปุ่น มือวาง 10 ของรายการ มืออันดับ 990 เยาวชนโลก 2-1 เซตด้วยสกอร์ 6-3, 0-6 และ 6-1 ทะลุเข้ารอบ 8 คนสุดท้ายทันที ด้านเยาวชนชาย ประเภทชายเดี่ยว รอบสาม (16 คนสุดท้าย) ศุภวัฒน์ แซ่อุ้ย นักเทนนิสเยาวชนวัย 16 ปี มืออันดับ 363 เยาวชนโลก มือวางอันดับ 3 ของรายการ เอาชนะ แม็กซิมัส ซาเวียร์ หว่อง นักเทนนิสสิงคโปร์ มือวาง 16 ของรายการ มืออันดับ 1287 เยาวชนโลก 6-2, 6-3, รชตะ ธรรมเจริญสถิต มือวางอันดับ 8 ของรายการ มืออันดับ 623 เยาวชนโลก ชนะ ดานานจาย์ เอทรียา นักเทนนิสอินเดีย มือวาง 12 ของรายการ มืออันดับ 737 เยาวชนโลก 6-0, 6-3</p>
<!-- /wp:paragraph -->

<!-- wp:paragraph -->
<p>ด้าน ปูนทอง โกมลพิสุทธิ์ นักเทนนิสเยาวชนทีมชาติไทย วัย 17 ปี มืออันดับ 354 เยาวชนโลก มือวาง 2 ของรายการ พลาดท่าแพ้ ยูยะ อันโดะ นักเทนนิสญี่ปุ่น มืออันดับ 2335 เยาวชนโลก 3-6, 4-6 ตกรอบ 16 คนสุดท้าย ประเภทชายเดี่ยวไปอย่างน่าเสียดาย อย่างไรก็ตาม ปูนทอง ยังมาแก้มือได้สำเร็จในประเภทคู่ ด้วยการควง มิตซูกิ เว่ย คัง เลียง จากมาเลเซีย ซึ่งเป็นคู่มือวาง 1 ของรายการ ผ่านเข้ารอบรองชนะเลิศได้สำเร็จ หลังช่วยกันเอาชนะ อิซราน โมฮัมหมัด ฟาร์รุค จากมาเลเซีย กับ นิกิ มัคฮาร์จี จากอินเดีย คู่มือวาง 6 ของรายการ 6-3, 6-4 ในรอบก่อนรองชนะเลิศที่ผ่านมา</p>
<!-- /wp:paragraph -->

<!-- wp:image {"id":32088,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/05/282558374_5330705196952405_7861313090950019508_n-1024x484.jpg" alt="" class="wp-image-32088"/></figure>
<!-- /wp:image -->