<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#5300a3"}}} -->
<p class="has-text-align-center has-vce-bg-color has-text-color has-background" style="background-color:#5300a3;font-size:22px"><strong>2 พี่น้อง "คุณานันท์-ธรรม์" หวดเจ๋ง!<br>ฉลุยศึกใหญ่ ไทยแลนด์-ไอทีเอฟ บี1</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสเยาวชนนานาชาติ ไอทีเอฟ เวิลด์ เทนนิส ทัวร์ จูเนียร์ส รายการใหญ่ "ไทยแลนด์-ไอทีเอฟ จูเนียร์ส แชมเปี้ยนชิพ บี1" (เจ300 นนทบุรี) ซึ่งแชมป์ประเภทเดี่ยว จะได้คะแนนสะสมอันดับเยาวชนโลกสูงถึง 300 คะแนน ณ ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 13 พ.ย. 2566 เป็นรอบเมนดรอว์วันแรก
       ประเภทชายเดี่ยว รอบแรก (64 คน) "พุฒิ" คุณานันท์ พันธราธร นักเทนนิสไทย วัย 15 ปี มือ 1,042 เยาวชนโลก ได้ไวลด์การ์ดลงสนาม ระเบิดฟอร์มนักหวดดาวรุ่ง ไม่หวั่นกับฝีมือของคู่แข่งขันที่มีอันดับเยาวชนโลกสูงกว่าอย่าง คาฮีร์ วาริก หนุ่มอินเดีย วัย 17 ปี มือ 314 เยาวชนโลก ทำให้ คุณานันท์ ที่ยิ่งเล่นยิ่งมั่นใจ มีโอกาสคว้าชัยภายใน 2 เซต ด้วยสกอร์ 6-4 และ 6-2 ทำให้ผ่านเข้ารอบสองไปพบกับ โหว ชุน เชียน จากไต้หวัน มือวาง 15 และมือ 270 เยาวชนโลก
        ด้านน้องชายของ คุณานันท์ คือ "ไพน์" ธรรม์ พันธราธร ดาวรุ่งวัย 13 ปี ดีกรีเยาวชนทีมชาติไทยชุดปัจจุบัน ที่ยังไม่มีอันดับเยาวชนโลก ได้ไวลด์การ์ดลงหวดเช่นเดียวกัน และสวมหัวใจสิงห์ ดวลแร็กเกตกับ รายัน สัจจิด คูธรัต จากอินเดีย วัย 16 ปี มือ 431 เยาวชนโลก ได้อย่างสนุก ก่อนที่ ธรรม์ จะเป็นฝ่ายเอาชนะได้อย่างหวุดหวิด 2-1 เซต 7-6 ไทเบรก 9-7, 3-6 และ 6-4 ธรรม์ ฉลุยสู่รอบสองได้เช่นเดียวกับพี่ชาย
        ขณะที่หญิงเดี่ยว รอบแรก (64 คน) "แอตต้า" พิมพ์มาดา ทองคำ นักเทนนิสไทย วัย 17 ปี มือ 473 เยาวชนโลก ที่ฝ่าด่านมาจากรอบคัดเลือก เดินหน้าคว้าชัยได้อีก หลังจากหวดเอาชนะ ไซ หยูหยุน จากไต้หวัน มือ 329 เยาวชนโลก 2-0 เซต 6-1, 6-4 ผ่านเข้ารอบสอง ไปพบกับ ชิโฮมิ ลี ซวน ลีออง จากมาเลเซีย มือวาง 15 และมือ 317 เยาวชนโลก
        ในส่วนผลการแข่งขันของนักเทนนิสไทยรายอื่น ชายเดี่ยว รอบแรก พีรวัชร สุขใจ แพ้ แม็กซิมัส ซาเวียร์ หว่อง (สิงคโปร์) 1-6, 0-6 พชร ทวีกุล แพ้ หวง เจิ้ง หมิน (ไต้หวัน) 2-6, 1-6  ภพธรรม ศรีวงศ์ แพ้ ดักซ์ ปราสาด (อินเดีย) 2-6, 0-2 Retd. (เพลียแดด) กานต์ธัช สุรฤทธิ์โยธิน แพ้ เวด เชตตี (อินเดีย) 5-7, 6-4 และ 3-6 เปน จารุศร แพ้ เจเดน เดวันดากา ตัน (อินโดนีเซีย) 3-6, 7-5 และ 1-6 ภูมิพัฒน์ สุขโข แพ้ ดามีร์ อับดุสมาดอฟ (อุซเบกิสถาน) 5-7, 2-6 ธีรภัทร ขันติวีรวัฒน์ แพ้ หว่อง จื่อ ฟุ (ฮ่องกง) 4-6, 3-6
        สำหรับผลการแข่งขันคู่อื่น ๆ ดูรายละเอียดได้ที่ https://www.itftennis.com/en/tournament/j300-nonthaburi-(asia-regional-championships)/tha/2023/j-j300-tha-08a-2023/draws-and-results/</code></pre>
<!-- /wp:code -->

<!-- wp:image {"id":40286,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/11/IMG_3746-1024x683.jpeg" alt="" class="wp-image-40286"/></figure>
<!-- /wp:image -->