<!-- wp:paragraph {"align":"center","style":{"typography":{"fontSize":20},"color":{"background":"#e4caa8"}}} -->
<p class="has-text-align-center has-background" style="background-color:#e4caa8;font-size:20px"><strong>“เทนนิส” กีฬาสร้างสุขทั้งร่างกายและจิตใจให้นักหวด “ออทิสติก”</strong></p>
<!-- /wp:paragraph -->

<!-- wp:paragraph -->
<p>เทนนิสเป็นกีฬาที่สามารถปรับรูปแบบการเล่นให้เหมาะกับคนในทุกสภาพร่างกาย ถ้าคุณยังขยับตัวได้ในระดับที่ดี ก็จะมีผู้เชี่ยวชาญจัดการโปรแกรมต่างๆ ให้เหมาะกับสภาพร่างกายและการรับรู้</p>
<!-- /wp:paragraph -->

<!-- wp:paragraph -->
<p> ผู้ที่เป็นออทิสติกสามารถเล่นเทนนิสได้แบบสบายๆ เพราะอาจจะมีปัญหาด้านพัฒนาการทางสังคมและภาษา แต่สุขภาพร่างกายก็ยังแข็งแรงดี อย่างไรก็ตามก็อาจจะมีอุปสรรคในเรื่องการจับ โยน การสื่อสารด้วยตา หรือการทำความเข้าใจในเรื่องกติกาบ้าง แต่ถ้าสามารถให้พวกเขาสนใจและสนุกกับเทนนิสได้แล้ว จะสร้างประโยชน์ให้กับร่างกายและจิตใจได้มากทีเดียว</p>
<!-- /wp:paragraph -->

<!-- wp:paragraph -->
<p>1.ช่วยพัฒนากล้ามเนื้อมัดเล็กและกล้ามเนื้อมัดใหญ่ จากการเรียนรู้เรื่องการเสิร์ฟและการตีบอลกับกำแพง</p>
<!-- /wp:paragraph -->

<!-- wp:paragraph -->
<p>2.เพิ่มความแข็งแรงให้ร่างกาย กระดูก รวมทั้งหัวใจ เพราะการได้เล่นเทนนิสถือเป็นการออกกำลังกาย ที่ควรทำควบคู่ไปกับการทำกิจกรรมในร่มด้วย</p>
<!-- /wp:paragraph -->

<!-- wp:paragraph -->
<p>3.ได้เรียนรู้เรื่องโภชนาการและความสำคัญของการดื่มน้ำ เพราะการเล่นกีฬาก็ต้องให้ความรู้เรื่องอาหารและการดื่มน้ำที่เพียงพอและเหมาะสม </p>
<!-- /wp:paragraph -->

<!-- wp:paragraph -->
<p>4.เพิ่มประสิทธิภาพการมองและการได้ยิน จากการที่ต้องใช้ทักษะซ้ำๆ ในระหว่างเล่นเทนนิส</p>
<!-- /wp:paragraph -->

<!-- wp:paragraph -->
<p>5.เพิ่มศักยภาพในการแก้ปัญหาและเพิ่มสมาธิ รวมทั้งพัฒนาสมอง เนื่องจากากรเล่นเทนนิสจะต้องคิดว่าและเดาทางว่าคู่แข่งจะตีบอลกลับมาทางไหน รวมทั้งต้องใช้ความคิดสร้างสรรค์ในการสร้างรูปแบบการเล่นของเทนนิส เรียกได้ว่าต้องมีสมาธิและใช้ความคิดอยู่ตลอดเวลา ผลของการแข่งขันในแต่ละคะแนนจะสอนให้พวกเขารู้จักควบคุมอารมณ์และยืดหยุ่นกับสถานการณ์ที่เจอ</p>
<!-- /wp:paragraph -->

<!-- wp:paragraph -->
<p>6.เพิ่มทักษะทางภาษาและการเข้าสังคม เนื่องจากเทนนิสเป็นกีฬาที่เล่นได้ประเภทเดี่ยวและคู่ สำคัญไปกว่านั้นเทนนิสไม่สามารถเล่นคนเดียวได้ จึงต้องมีการสื่อสารกับคู่แข่งหรือคู่ของตัวเองอยู่เรื่อยๆ</p>
<!-- /wp:paragraph -->

<!-- wp:paragraph -->
<p>7.เพิ่มความมีระเบียบวินัย การเล่นเทนนิสไม่ว่าจะในคนปกติหรือออสทิสติกก็มีเรื่องของระเบียบวินัยเป็นปัจจัยสำคัญ เนื่องจากจะต้องปฏิบัติตัวตามกิจวัตรประจำวันทุกๆ วัน เริ่มตั้งแต่ตื่นนอน การกินอาหาร การฝึกซ้อม ไปจนถึงการตื่นนอน ถ้าทำได้ดีก็จะเพิ่มความมั่นใจให้กับตัวผู้ปฏิบัติได้เป็นอย่างดี</p>
<!-- /wp:paragraph -->

<!-- wp:paragraph -->
<p>8.คลายเครียด เทนนิสสำหรับคนออทิสติกไม่ได้มีเป้าหมายในการเล่นกีฬาเพื่อความเป็นเลิศ แต่เป็นการเรียนรู้ในการมีชีวิตที่ดีขึ้น แข็งแรงขึ้น และมีความสุขขึ้น การได้ทำกิจกรรมเพื่อสุขภาพ ได้เข้าสังคม จะทำให้คลายความเครียดและเข้าสู่สังคมเหมือนคนปกติได้มากขึ้น</p>
<!-- /wp:paragraph -->

<!-- wp:paragraph -->
<p>ภาพจาก <a rel="noreferrer noopener" href="https://l.facebook.com/l.php?u=http%3A%2F%2Faceingautism.org%2F%3Ffbclid%3DIwAR17vs_TJR7SG4znzsWv3o7oMXFnMKPxEJviGmigyafQk29CbfdC7K4kfGI&amp;h=AT15yzCJjVVWn42hkL_TURmUegwUIubmfHOUb4LQZnpHnUmgsGFN14Os3Dhp7WevH51mJhcj72RkMwv8e7olqzVnASX1msyraPm18bPpN2B8m3WwK4CCORggWhc2Uvq1jFWXNdJSa5Bd3PJ_DXRX&amp;__tn__=-UK-R&amp;c[0]=AT1TSjNgnbJpgK4A0hRFBC5ES5u4wqpsU7Lwt4fPUvqi5cemALZV89gihy8QqUtgxiIqQ0vOIzxSykypZgXHYup_DmrUrGUWntbb8pwLXqFWPHBog2ffYTk_Yvut8r2a3B623tHYCZqA7f0Q8B9BaPyoCPmXtiChqdDKrh37KUfjoNQ" target="_blank">aceingautism.org</a></p>
<!-- /wp:paragraph -->

<!-- wp:image {"id":27580,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2021/07/203295392_4323140214375580_5470780192401312491_n-1024x576.jpg" alt="" class="wp-image-27580"/></figure>
<!-- /wp:image -->