<!-- wp:paragraph {"align":"center","style":{"typography":{"fontSize":20},"color":{"background":"#dbf4ff"}}} -->
<p class="has-text-align-center has-background" style="background-color:#dbf4ff;font-size:20px"><strong>3 นักเทนนิสสาวไทยยังแกร่ง!ลิ่วตัดเชือกไอทีเอฟเวิลด์ทัวร์</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสนานาชาติ สัปดาห์ที่ 3 W15 รายการ ไอทีเอฟ วีเมนส์ เวิลด์ เทนนิส ทัวร์ (2) ชิงเงินรางวัลรวม 15,000 ดอลลาร์สหรัฐ หรือประมาณ 511,650 บาท และ M15 รายการ ไอทีเอฟ เมนส์ เวิลด์ เทนนิส ทัวร์ (3) ชิงเงินรางวัลรวม 15,000 ดอลลาร์สหรัฐ รวม 2 รายการอยู่ที่ 1.02 ล้านบาท ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 28 มี.ค. 2568 มีนักเทนนิสไทยผ่านเข้ารอบต่อไปได้สำเร็จ ประเภทหญิงเดี่ยว "ออมสิน" อัญชิสา ฉันทะ นักเทนนิสไทย ดีกรีแชมป์สัปดาห์ก่อน เพิ่มสถิติยังไม่แพ้ใครในรายการนี้ หลังจากลงแข่งขันรอบก่อนรองชนะเลิศ และสามารถเอาชนะ จาง กาอึล ดาวรุ่งเกาหลีใต้ วัย 18 ปี ซึ่งเป็นมือ 988 ของโลก ได้ 2 เซตรวด 6-3 และ 6-0</p>
<!-- /wp:paragraph -->

<!-- wp:paragraph -->
<p>อัญชิสา ทะลุสู่รอบรองชนะเลิศ ซึ่งจะแข่งขันกับ "แนต" พัณณิน โควาพิทักษ์เทศ นักเทนนิสสาวไทย มือ 681 ของโลก ที่ในรอบก่อนรองฯ ชนะ มานะ คาวามูระ จากญี่ปุ่น มือ 694 ของโลก ด้วยสกอร์ 6-1 และ 2-1 Ret. (รีไทร์) ซึ่งสาวญี่ปุ่นขอถอนตัว เนื่องจากเจ็บต้นขาขวา ทางด้าน "อีฟ" พัชรินทร์ ชีพชาญเดช สาวไทยอีกคน ซึ่งเป็นมือ 512 ของโลก และเป็นมือวางอันดับ 2 ของรายการ ก็ผ่านเข้ารอบได้เช่นกัน หลังจากเอาชนะ "บัว" กมลวรรณ ยอดเพ็ชร ดาวรุ่งไทย ในรอบก่อนรองฯ 2-0 เซต 6-4 และ 6-4 โดย พัชรินทร์ จะตัดเชือกกับ คริสเตียนน่า ซิโดโรวา มือ 617 ของโลก ซึ่งเป็นมือวางอันดับ 6 ของรายการ</p>
<!-- /wp:paragraph -->

<!-- wp:paragraph -->
<p>ในส่วนผลการแข่งขันคู่อื่น ๆ มีดังนี้ ชายเดี่ยว รอบก่อนรองชนะเลิศ อเล็กซ์ นัฟฟ์ (ลักเซมเบิร์ก) ชนะ อเล็กซานเดอร์ โลบานอฟ 7-5, 6-0 อี เจมุน (เกาหลีใต้) ชนะ มิตสึกิ เหว่ย คัง ลีออง (7-มาเลเซีย) 7-5, 3-6 และ 7-6(4) เอเตียน ดอนเนต์ (ฝรั่งเศส) ชนะ เฮย์เดน โจนส์ (ออสเตรเลีย) 6-2, 6-4 เอ็ม ริฟกี ฟิทริอาดี (อินโดนีเซีย) ชนะ ชินทาโร่ อิมาอิ (4-ญี่ปุ่น) 7-5, 6-3 หญิงคู่ รอบรองชนะเลิศ กมลวรรณ ยอดเพ็ชร-ลัลดา กำหอม ชนะ มิก้า บุชนิก-มารีน ซอสสตาค (อิสราเอล-ฝรั่งเศส) 6-1, 6-2 พัณณิน โควาพิทักษ์เทศ-คิม นา รี (2 ไทย-เกาหลีใต้) ชนะ อาคันชา ดิลีป นิตตูร์-วาร์วาร่า ปานชิน่า (3 อินเดีย) 6-1, 6-3 ชายคู่ รอบรองชนะเลิศ ธนเพชร ฉันทะ-ยุทธนา เจริญผล ชนะ ฐานทัพ สุขสำราญ-มิตสึกิ เหว่ย คัง ลีออง (ไทย-มาเลเซีย) 6-3, 6-3 จอง ยองซอก-พัก อึยซอง (2 เกาหลีใต้) ชนะ อีวาน เกรตสกี้-ดานีล ซาร์กเซียน (4 อาร์เมเนีย) 7-6(4), 6-3</p>
<!-- /wp:paragraph -->

<!-- wp:image {"id":48512,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/03/487240245_1086361373526844_3525195102034768195_n-1024x683.jpg" alt="" class="wp-image-48512"/></figure>
<!-- /wp:image -->