<!-- wp:paragraph {"align":"center","style":{"typography":{"fontSize":20},"color":{"background":"#cfdbe0"}}} -->
<p class="has-text-align-center has-background" style="background-color:#cfdbe0;font-size:20px"><strong>หวดยู 14 ชายไทยพ่ายไต้หวันได้ที่2กลุ่มซีลิ่ว 8 ทีมสุดท้ายชนญี่ปุ่นศึกคัดเวิลด์จูเนียร์ฯ</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสชิงแชมป์โลก ประเภททีมชาย รุ่นอายุไม่เกิน 14 ปี รายการ "2025 ไอทีเอฟ เวิลด์ จูเนียร์ เทนนิส" รอบคัดเลือกตัวแทนโซนเอเชีย/โอเชียเนีย ที่เมืองกูชิง รัฐซาราวัก ประเทศมาเลเซีย เมื่อวันที่ 11 เม.ย.68 ทีมนักเทนนิสเยาวชนไทย ประกอบด้วย "น้องซินเซียน" พัชรพล หลีกุล อายุ 14 ปี "น้องอันปัน" ปัณณพรรธน์ นิ่มนวลกุล อายุ 13 ปี และ "น้องนโม" ธรรมะ โคศิริ อายุ 14 ปี ที่มี "โค้ชจิม" จ่าสิบเอก สหทัศน์ ศุภกิจ ผู้ฝึกสอน และ น.ส.ญาดา ศิริไชย เป็นนักวิทยาศาสตร์การกีฬา ซึ่งเป็นทีมวาง 4 อยู่กลุ่ม ซี ลงแข่งรอบพบกันหมดในกลุ่ม นัดสุดท้ายพบ ไต้หวัน ซึ่งทั้ง 2 ทีมได้สิทธิ์ป็นตัวแทนกลุ่มเข้ารอบ 8 ทีมสุดท้ายแล้ว หลังทำผลงานชนะ 2 นัด โดยนัดนี้ทีมใดชนะก็จะได้เป็นที่ 1 ของกลุ่ม</p>
<!-- /wp:paragraph -->

<!-- wp:paragraph -->
<p>สำหรับผลการแข่งขันปรากฎว่า ทีมไทยเป็นฝ่ายปราชัย 1-2 คู่ โดย เดี่ยวมือ 2 "นโม" ธรรมะ โคศิริ แพ้ เสิ่ง เชี๊ยะ หยาน 3-6, 6-7(3), เดี่ยวมือ 1 "ซินเซียน” พัชรพล หลีกุล แพ้ เซี๊ยะ หวน ปิง 2-6, 6-4, 0-6 และ ประเภทคู่ไทยส่ง ธรรมะ กับ "อันปัน" ปัณณพรรธน์ นิ่มนวลกุล ลงสนาม ขณะที่ไต้หวันส่ง เซี๊ยะ หวน ปิง ลงคู่กับ ชาน ฉวน ยื่อ แต่ปรากฎว่าคู่ไต้หวันไม่ขอแข่งขันทำให้ทีมไทยได้แต้มจากรายการนี้ สรุปผลงานทีมไทยในรอบพบกันหมด กลุ่ม ซี แข่ง 3 นัด ชนะ 2 แพ้ 1 เข้ารอบ 8 ทีมสุดท้ายเป็นที่ 2 ของกลุ่ม ขณะที่ไต้หวันชนะรวด 3 นัดเข้ารอบเป็นที่ 1 ของกลุ่ม สำหรับรอบ 8 ทีมสุดท้าย มีทีมที่ผ่านเข้ารอบ ประกอบด้วย ไทย, ไต้หวัน, เกาหลีใต้, จีน, คาซัคสถาน, ฮ่องกง, ออสเตรเลีย และ ญี่ปุ่น ส่วนโปรแกรมการแข่งขันของทีมไทยในรอบ 8 ทีมสุดท้ายจะต้องเจอ ญี่ปุ่น ทีมวาง 8 ของรายการ ในวันที่ 12 เม.ย.2568</p>
<!-- /wp:paragraph -->

<!-- wp:image {"id":48773,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/04/490196149_1098293112333670_4217172894073868564_n-768x1024.jpg" alt="" class="wp-image-48773"/></figure>
<!-- /wp:image -->