<!-- wp:paragraph {"align":"center","style":{"typography":{"fontSize":20},"color":{"background":"#d7dfe2"}}} -->
<p class="has-text-align-center has-background" style="background-color:#d7dfe2;font-size:20px"><strong>เพียงธาร-กมลวรรณ ฉลุยรอบก่อนรองฯ "W15หม่าอันชาน" </strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสอาชีพหญิง ไอทีเอฟ วีเมนส์ เวิลด์ เทนนิส ทัวร์ รายการ “W15 หม่าอันชาน” ชิงเงินรางวัลรวม 15,000 ดอลลาร์สหรัฐ หรือประมาณ 487,327 บาท ที่ประเทศจีน เมื่อวันที่ 29 พ.ค.68 ในประเภทหญิงเดี่ยว รอบสอง "บัว" กมลวรรณ ยอดเพ็ชร ดาวรุ่งไทยวัย 17 ปี มือ 1,201 ของโลก ที่ได้สิทธิ์ลงแข่งรอบเมนดรอว์ในฐานะนักเทนนิสเยาวชนที่มีอันดับท็อป 100 ของโลก ซึ่งปัจจุบัน กมลวรรณ รั้งอันดับ 69 เยาวชนโลก เอาชนะ โซเฟีย แลนเซียร์ มืออันดับ 688 ของโลก และเป็นมือวาง 7 ของรายการ 1-6, 2-1 (Ret.) กมลวรรณ ผ่านเข้ารอบก่อนรองชนะเลิศ ไปรอพบผู้ชนะระหว่างสอง นักเทนนิสเจ้าถิ่น หลิว ฟางโจว มืออันดับ 422 ของโลก และเป็นมือวาง 1 ของรายการ กับ เฉิน เหม่งอี้ มืออันดับ 864 ของโลก อีกคู่ "เอิร์ธ" เพียงธาร ผลิพืช นักเทนนิสหญิงไทย มืออันดับ 896 ของโลก เอาชนะ หวัง เจียฉี นักเทนนิสจีน มืออันดับ 640 ของโลก 2-0 เซต 6-3, 6-4 เพียงธาร ผ่านเข้ารอบก่อนรองชนะเลิศไปพบ หวัง เจียอี้ นักเทนนิสเจ้าถิ่น มืออันดับ 1,184 ของโลก ส่วนในประเภทหญิงคู่ รอบแรก เพียงธาร มือคู่ 214 ของโลก จับคู่กับ หวัง เจียฉี จากจีน มือคู่ 607 ของโลก ในฐานะคู่มือวาง 2 รายการ ช่วยกันหวดเอาชนะคู่นักเทนนิสไต้หวัน ฟาง อัน หลิน มือคู่ 358 กับ มู่ เจีย เจิ้ง มือคู่ 1,343 ของโลก 2-0 เซต 6-4, 6-3 เพียงธาร กับ คู่ชาวจีน ผ่านเข้ารอบก่อนรองชนะเลิศไปพบหลิว เล่ย มือคู่ 767 ของโลก กับ โห ชิง วูมือคู่ 632 ของโลก จากฮ่องกง</p>
<!-- /wp:paragraph -->

<!-- wp:image {"id":49755,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/06/500761721_1134259638737017_8507252811752924051_n-768x1024.jpg" alt="" class="wp-image-49755"/></figure>
<!-- /wp:image -->