<!-- wp:paragraph {"align":"center","style":{"color":{"background":"#e5d6c0"},"typography":{"fontSize":20}}} -->
<p class="has-text-align-center has-background" style="background-color:#e5d6c0;font-size:20px"><strong>เทนนิสเปิดศึกคัดทีมชาติชุดใหญ่สุดคึกคัก"เก๋า+ดาวรุ่ง"ตบเท้าร่วม-"สุชัย"แจกอัดฉีด</strong></p>
<!-- /wp:paragraph -->

<!-- wp:paragraph -->
<p>นายสุชัย พรชัยศักดิ์อุดม นายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ เปิดเผยว่า สมาคมได้จัดการแข่งขันเทนนิสเพื่อคัดเลือกนักกีฬาเป็นตัวแทนทีมชาติไทยชุดใหญ่ ประจำปี 2564 ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 23 มี.ค.เป็นวันแรก ซึ่งบรรยากาศเป็นไปอย่างคึกคักตั้งแต่ช่วงเช้าที่เปิดให้มีการรายงานตัวเพื่อยืนยันเข้าร่วมการแข่งขัน นอกจากนักกีฬาชายและหญิง ทั้งรุ่นเก๋าและดาวรุ่งแล้ว ยังมีนักเทนนิสอาชีพที่ฝันตัวเองไปเป็นผู้ฝึกสอน พานักกีฬาในสังกัดมาร่วมสร้างสีสันด้วย อาทิ "ปิ๊ก" ดนัย อุดมโชค, สนฉัตร กับ สรรค์ชัย รติวัฒน์, พชรพล คำสมาน, วีรภัทร ดอกไม้คลี่, ก้องภพ เลิศชัย รวมถึงอดีตนักหวดทีมชาติอย่าง วิทยา สำเร็จ และ พิมพิสมัย กันสุทธิ ก็พาทายาทมาร่วมแข่งขันด้วย</p>
<!-- /wp:paragraph -->

<!-- wp:paragraph -->
<p>นายกเทนนิสไทย กล่าวต่อว่า สำหรับรูปแบบการแข่งขันนั้นจะพบกันหมดในทุกรอบ จนกระทั่งเหลือ 8 คนสุดท้าย ซึ่งจะทำการแข่งขันกันอีก ผู้ที่ได้อันดับ 1-5 จะได้สิทธิ์ติดทีมชาติชุดใหญ่ ส่วนอันดับ 6-8 จะเป็นนักกีฬาสำรอง โดยนักเทนนิสทีมชาติชุดนี้จะได้เป็นตัวแทนไปแข่งขันเทนนิสในกีฬา "ซีเกมส์ ครั้งที่ 31" ณ กรุงฮานอย ประเทศเวียดนาม ระหว่างวันที่ 21 พ.ย.-2 ธ.ค.2564 รวมถึงรายการ "เดวิสคัพ" หรือเทนนิสชิงแชมป์โลก ประเภททีมชาย ที่จะพบกับ เดนมาร์ก ช่วงเดือน ก.ย. และรายการ "เฟดคัพ" ที่มีชื่อใหม่ว่า "บิลลี่ จีน คิง คัพ" หรือเทนนิสชิงแชมป์โลก ประเภททีมหญิง ที่อยู่ระหว่างรอกำหนดวันจัดการแข่งขันจาก สหพันธ์เทนนิสนานาชาติ (ไอทีเอฟ) อย่างเป็นทางการ</p>
<!-- /wp:paragraph -->

<!-- wp:paragraph -->
<p>"เพื่อเป็นการแบ่งเบาค่าใช้จ่ายของนักกีฬา สมาคมจะมอบค่าเดินทางให้นักกีฬาชายและหญิงที่ลงแข่งขันในรอบแรก รวม 63 คน คนละ 2,000 บาท และเพื่อเป็นขวัญกำลังใจให้แก่นักกีฬาที่ผ่านเข้าสู่รอบ 8 คนสุดท้าย หรือผู้ที่ได้อันดับ 1-8 หลังจบการแข่งขันจัดอันดับทั้งชายและหญิง สมาคมจะมอบเงินรางวัลให้คนละ 20,000 บาทด้วย ซึ่งรวมเฉพาะในส่วนนี้เป็นเงินรางวัล 320,000 บาท" นายสุชัย กล่าว</p>
<!-- /wp:paragraph -->

<!-- wp:paragraph -->
<p>ในส่วนการจัดสายแบ่งกลุ่มการแข่งขัน ที่ห้องประชุมชั้น 2 ศูนย์พัฒนากีฬาเทนนิสแห่งชาติ โดยมีกรรมการอำนวยการสมาคมกีฬาลอนเทนนิสฯ ร่วมเป็นสักขีพยายาน ได้แก่ ดร.ทวีศักดิ์ ศิลกุล อุปนายก, นายไทยทนุ วรรณสุข เลขาธิการสมาคมและฝ่ายพัฒนาเทคนิค, พันเอก วัฒนา จันทร์ไพจิตต์ นายทะเบียน, นายธานี แสนยาอุโฆษ ฝ่ายพัฒนาเยาวชน และนายภุชงค์ เลาหศิริวงศ์ ฝ่ายจัดการแข่งขัน โดยมี นายอมร ดวงปิ่นคำ ผู้ตัดสินชี้ขาดระดับนานาชาติ ระดับเหรียญเงิน ของสหพันธ์เทนนิสนานาชาติ หรือ ไอทีเอฟ เป็นผู้ดำเนินการจัดสาย</p>
<!-- /wp:paragraph -->

<!-- wp:paragraph -->
<p>ผลการจัดสายแบ่งกลุ่มการแข่งขัน นักกีฬาชาย กลุ่ม เอ ได้แก่ วิชยา ตรงเจริญชัยกุล (มือวาง1), วรวิญ กำธรกิตติกุล, แม็กซิมัส ภราพล โจนส์, คมธัช กิตตโชค /กลุ่ม บี กษิดิศ สำเร็จ (มือวาง2), นพดล น้อยกอ, กันตินันท์ สูตินันท์โอภาส, ภวินทร์ จิรภูมิเดช /กลุ่ม ซี พลภูมิ โควาพิทักษ์เทศ (มือวาง3), จิรัฏฐ์ นวสิริสมบูรณ์, วรชน รักษ์ปวงชน, ไมเคิล มัธยมจันทร์ /กลุ่ม ดี คงทรัพย์ คงคา (มือวาง4), ภาธร หาญชัยกุล, ธีรดนย์ ต่อตระกูล, ธนภัทร นิรันดร</p>
<!-- /wp:paragraph -->

<!-- wp:paragraph -->
<p>กลุ่ม อี พล วัฒนกูล (มือวาง5), ยุทธนา เจริญผล, กิติรัตน์ เกิดลาภี, ชนน พูลสวัสดิ์ /กลุ่ม เอฟ ฐานทัพ สุขสำราญ (มือวาง6), ณัฐสิทธิ์ กุลสุวรรณ์, ปรัชญา อิสโร, ศุภวัฒน์ แซ่อุ้ย /กลุ่ม จี กฤติน โกยกุล (มือวาง7), ภวิชญ์ สอนหลักทรัพย์, ศรัญพงศ์ บริสุทธิ์พงศ์, ต้นกล้า มุละดา /กลุ่ม เอช ธนเพชร ฉันทะ (มือวาง8), ชญานนท์ แก้วสุทอ, พงศภัค เกิดลาภี, ฉัตริน วารีศรี</p>
<!-- /wp:paragraph -->

<!-- wp:paragraph -->
<p>ขณะที่นักกีฬาหญิง กลุ่ม เอ ได้แก่ ณัฐนิดา หลวงแนม (มือวาง1), กมลวรรณ บัวแย้ม, สลักทิพย์ อุ่นเมือง /กลุ่ม บี มนัญชญา สว่างแก้ว (มือวาง2), รดา มานะทวีวัฒน์, เมลิสสา เซ, ณัฐพัชร์ ผิวบางรักษ์ /กลุ่ม ซี ชมภู่ทิพย์ จันดาเขต (มือวาง3), ธมนพรรณ จงเลิศตระกูล, เคียร่า จิระสุข, เวียร่า ดีเพิ่ม /กลุ่ม ดี พัชรินทร์ ชีพชาญเดช (มือวาง4), ณภัทร นิรันดร, ภาวินี ร่วมรักษ์, กัญญาณัฐ สุดสะอาด</p>
<!-- /wp:paragraph -->

<!-- wp:paragraph -->
<p>กลุ่ม อี อัญชิสา ฉันทะ (มือวาง5), ธมจันทร์ มอมขุนทด, ธนัชพร ยังโหมด, สุวีร์ชยา บุญเลี้ยง /กลุ่ม เอฟ วรรษชล สวัสดี (มือวาง 6), ลัลนา ธาราฤดี, ณัชชารีย์ ธีรโชติจิรานนท์, ช่อลดา หาสุข /กลุ่ม จี พัณณิน โควาพิทักษ์เทศ (มือวาง 7), พิมพ์รดา จัตวาพรวนิช, วริศรา ลี, กมลวรรณ ยอดเพ็ชร /กลุ่ม เอช ศุภาพิชญ์ เกือรัมย์ (มือวาง8), ญาตาวี ฉิมฉ่ำ, ภัณฑิลา นามวงศ์, ไทร่า ลิธีบี</p>
<!-- /wp:paragraph -->

<!-- wp:image {"id":27004,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2021/03/163835491_4019666551389616_7823372538890368144_o-1024x683.jpg" alt="" class="wp-image-27004"/></figure>
<!-- /wp:image -->