<p style="text-align: center;"><strong><span style="font-size: 14pt;">"มนัญชญา"หวดอิเหนา2เซตซิวแชมป์เทนนิสยช.ไอทีเอฟ บี1 ที่อินเดีย</span></strong></p>
การแข่งขันเทนนิสเยาวชนนานาชาติ รายการ "เอชซีแอล เอเชี่ยน จูเนียร์ เทนนิส แชมเปี้ยนชิพ 2018" ไอทีเอฟ จูเนียร์ เกรด บี1 ที่เมืองปูเน่ ประเทศอินเดีย เมื่อวันที่ 27 ต.ค.61 รอบชิงชนะเลิศ หญิงเดี่ยว ซึ่ง "ไหม" มนัญชญา สว่างแก้ว นักเทนนิสเยาวชนทีมชาติไทยวัย 16 ปี มือ 68 เยาวชนโลก มือวาง 3 ของรายการ ลงสนามดวลแร็กเกตกับ พริสก้า เมเดลีน นูกรูโฮ นักหวดวัย 15 ปีมือ 110 เยาวชนโลก มือวาง 4 ของรายการจากอินโดนีเซีย โดยผลแข่<span class="text_exposed_show">งขันในเซตแรกทั้งคู่ต้องยื้อดวลถึงไทเบรก และเป็น มนัญชญา ที่โขว์ฟอร์มได้เฉียบขาดยิงสโตรกได้แน่นอนกว่าคว้าชัย 7-6 ไทเบรก 7-5 และเซตสอง นักหวดไทยยังคงคุมเกมตัวเองได้ดีและมีโอกาสเบรกเกมคู่แข่งได้ทำให้ชนะไปอีก 6-3 มนัญชญา เป็นฝ่ายคว้าชัยชนะได้อย่างเยี่ยมยอด 2-0 เซตด้วยสกอร์ 7-6(5) และ 6-3 คว้าแชมป์ไปครองทันที โดยถือเป็นการคว้าแชมป์หญิงเดี่ยว เทนนิสเยาวชนนานาชาติรายการแรกของปีนี้ที่ มนัญชญา คว้ามาได้เลยทีเดียว</span>
<div class="text_exposed_show">

ก่อนหน้านี้เมื่อวันที่ 26 ต.ค. มนัญชญา ได้จับคู่กับ ฮิมาริ ซาโตะ นักหวดญี่ปุ่น ซึ่งทั้งคู่เป็นมือวาง 1 ของรายการ คว้าแชมป์มาครองไปแล้ว หลังช่วยกันเอาชนะคู่ของ "แน็ต" พัณณิน โควาพิทักษ์เทศ นักหวดดาวรุ่งไทยวัย 15 ปีที่คู่กับ ซากิ อิมามูระ จากญี่ปุ่น 2-0 เซตด้วยสกอร์ 7-5 และ 6-3 ซึ่งเป็นการคว้าแชมป์หญิงคู่ เยาวชนนานาชาติรายการที่สองของปีนี้ โดยรายการแรก มนัญชญา คว้ามาได้ในศึกเทนนิสเยาวชนนานาชาติ ไอทีเอฟ จูเนียร์ เกรด 1ที่จีน โดยคู่กับ ทรรศพร นาคหล่อ นักหวดเยาวชนมือ 1ไทย เมื่อต้นเดือน ส.ค.ที่ผ่านมา

<img class="alignnone size-full wp-image-18341" src="https://www.bucket.cloudaccess9.com/ltatorg/2018/10/43510929_2053998271289797_4648357157870239744_n.jpg" alt="" width="720" height="960" />

<img class="alignnone size-full wp-image-18342" src="https://www.bucket.cloudaccess9.com/ltatorg/2018/10/44830444_2053998394623118_1783259941578997760_n.jpg" alt="" width="528" height="720" />

<img class="alignnone size-full wp-image-18343" src="https://www.bucket.cloudaccess9.com/ltatorg/2018/10/44848443_2053998347956456_5201114853250433024_n.jpg" alt="" width="720" height="960" />

</div>