<!-- wp:paragraph {"align":"center","textColor":"vce-bg","style":{"typography":{"fontSize":20},"color":{"background":"#1e5167"}}} -->
<p class="has-text-align-center has-vce-bg-color has-text-color has-background" style="background-color:#1e5167;font-size:20px"><strong>ทายาทนักหวดดัง "ปอร์โต้-ภาสุร" คว้าชัย<br>ฉลุย "เทนนิส เทนส์ จูเนียร์ เซอร์กิต 2021" <br>"น้องจิณ" ผงาดแชมป์รุ่นเล็กพริกขี้หนู </strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเด็กและเยาวชน เก็บคะแนนสะสมอันดับประเทศไทย (อันดับเทนนิสเทนส์) ระดับเกรด 2 รายการ "เทนนิส เทนส์ จูเนียร์ เซอร์กิต 2021" ครั้งที่ 1 จัดภายใต้มาตรการป้องกันการแพร่ระบาดของโรคโควิด-19 ณ ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 6 พ.ย. 2564 มีการแข่งขันในรุ่นอายุไม่เกิน 6 ปี 8 ปี และ 10 ปี แข่งขันพบกันหมดในกลุ่ม เพื่อคัดเอาอันดับ 1 และ 2 ของกลุ่ม เข้าไปแข่งขันแบบแพ้คัดออกต่อไป และยังมีพิธีมอบรางวัล โดยได้รับเกียรติจาก น.ส.ทิรา บุญาณี กิตติกรณ์ รองเลขาธิการสมาคมกีฬาลอนเทนนิสแห่งประเทศไทย ในพระบรมราชูปถัมภ์ เดินทางมาเป็นประธานในพิธี</p>
<!-- /wp:paragraph -->

<!-- wp:paragraph -->
<p> คู่ที่น่าสนใจ รุ่นอายุไม่เกิน 8 ปี ประเภทชายเดี่ยว กลุ่ม เอ นัดแรก "น้องปอร์โต้" ภาสุร อุดมโชค นักหวดวัย 8 ขวบ จาก กทม. มือวางอันดับ 1 ของรายการ ซึ่งเป็นลูกชายของ ร.ต.อ.ดนัย อุดมโชค หรือ "ปิ๊ก" ทีมชาติหลายสมัย และเคยรั้งมือ 77 ของโลกมาแล้ว พบกับ "น้องจอม" กฤษฎิ์ นิ่มวชิระสุนทร วัย 7 ขวบ จาก กทม. ปรากฏว่า ภาสุร เป็นฝ่ายชนะ 4-1 เกม จากนั้นนัดที่สอง ภาสุร ชนะผ่าน ปณชัย เสรยานนท์ จากนครศรีธรรมราช ส่งผลให้ ภาสุร รั้งอันดับ 1 ของกลุ่มและได้ผ่านเข้าไปเล่นรอบ 16 คนสุดท้ายต่อไป เช่นเดียวกับ กฤษฎิ์ ที่เข้ารอบด้วยการเป็นอันดับ 2 ของกลุ่ม </p>
<!-- /wp:paragraph -->

<!-- wp:paragraph -->
<p>ด้านการชิงชัยในประเภทหญิงเดี่ยว รุ่นอายุไม่เกิน 8 ปี ได้หนูน้อยยอดนักหวดผ่านเข้าไปแข่งขันรอบก่อนรองชนะเลิศเรียบร้อยแล้ว โดย กลุ่ม เอ ได้แก่ วิมุตติญา พงษ์หนู จาก กทม. (นัดแรกชนะผ่าน นลิณา วุฒินภาพงษ์ จากนนทบุรี นัดสองชนะ เอเยอร์ลีล เครเพลส์ จาก กทม. 4-2) และ เอเยอร์ลีล เครเพลส์ (นัดแรกแพ้ วิมุตติญา พงษ์หนู 2-4 นัดสองชนะผ่าน นลิณา วุฒินภาพงษ์)</p>
<!-- /wp:paragraph -->

<!-- wp:paragraph -->
<p> กลุ่ม บี ได้แก่ กฤษณา รอดประเสริฐ จาก กทม. (นัดแรกชนะ เหนือฟ้า สุจิระพงษ์ชัย จาก กทม. 4-0 นัดสองชนะ ชัญญา นิ่มวชิระสุนทร จาก กทม. 4-0) และ ชัญญา นิ่มวชิระสุนทร (นัดแรกแพ้ กฤษณา รอดประเสริฐ 0-4 นัดสองชนะ เหนือฟ้า สุจิระพงษ์ชัย 5-4 ไทเบรก 7-4) ส่วนกลุ่ม ซี ได้แก่ รัตน์พร สกุลเรืองโรจน์ จาก กทม. (นัดแรกชนะ ธิชณัณ ปาติยเสวี จาก กทม. 4-2 นัดสองชนะ ชญาดา นิ่มวชิระสุนทร จาก กทม. 5-4 ไทเบรก 7-2) และ ชญาดา นิ่มวชิระสุนทร (นัดแรกแพ้ รัตน์พร สกุลเรืองโรจน์ 4-5 ไทเบรก 2-7 นัดสองชนะ ธิชณัณ ปาติยเสวี 4-0)</p>
<!-- /wp:paragraph -->

<!-- wp:paragraph -->
<p> ขณะที่รอบชิงชนะเลิศ รุ่นอายุไม่เกิน 6 ปี (รวมชาย-หญิง) นักหวดคู่แฝดจาก กทม. โคจรเข้ามาชิงชนะเลิศกันเอง ระหว่าง จาณีณ คูวิจิตรสุวรรณ นักเทนนิสหญิง และ จิณ คูวิจิตรสุวรรณ นักเทนนิสชาย มือวางอันดับ 2 ของรายการ ปรากฎว่า จิณ เป็นฝ่ายเอาชนะไปด้วยซูเปอร์ไทเบรก 10-6 คว้าแชมป์ไปครอง ส่วน จาณีณ ได้รองแชมป์ โดยหลังการแข่งขัน น.ส.ทิรา บุญาณี กิตติกรณ์ รองเลขาธิการสมาคมกีฬาลอนเทนนิสแห่งประเทศไทย ในพระบรมราชูปถัมภ์ ให้เกียรติมอบรางวัลแก่นักกีฬาด้วย </p>
<!-- /wp:paragraph -->

<!-- wp:paragraph -->
<p>สำหรับการแข่งขัน "เทนนิส เทนส์ จูเนียร์ เซอร์กิต 2021" จะมีการแข่งขันอีกทั้งสิ้น 7 ครั้ง นักกีฬาที่สนใจเข้าร่วมการแข่งขัน เข้าไปดูรายละเอียดและสมัครได้ที่ <a rel="noreferrer noopener" href="http://www.tour.ltat.org/tennis-10s-calendar-2021.html?fbclid=IwAR1T8enTMLWK1li52qrJzIVo3KsPbEXQC0inTDSbFFxalQZ59lqtJwpvFqo" target="_blank">www.tour.ltat.org/tennis-10s-calendar-2021.html</a></p>
<!-- /wp:paragraph -->

<!-- wp:image {"id":29563,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2021/11/252737259_4710935588929372_4766311406548961879_n-1024x683.jpg" alt="" class="wp-image-29563"/></figure>
<!-- /wp:image -->