<!-- wp:paragraph {"align":"center","textColor":"vce-bg","style":{"color":{"background":"#0098a3"},"typography":{"fontSize":22}}} -->
<p class="has-text-align-center has-vce-bg-color has-text-color has-background" style="background-color:#0098a3;font-size:22px"><strong>"อรปรีย์ญา-ไอริน" สุดอึดฮึดชนะ 3 แมทช์รวด<br>ผงาดแชมป์รุ่น18 ปี บีช เทนนิสเยาวชนปทท.</strong></p>
<!-- /wp:paragraph -->

<!-- wp:code -->
<pre class="wp-block-code"><code>   การแข่งขันเทนนิสเยาวชนชายหาด "บีช เทนนิส ชิงแชมป์ประเทศไทย" ประจำปี 2566 ที่ศูนย์พัฒนากีฬาเทนนิสแห่งชาติ สมาคมกีฬาลอนเทนนิสแห่งประเทศไทยฯ เมืองทองธานี เข้าสู่วันสุดท้าย เมื่อวันที่ 15 กันยายน โดยได้รับเกียรติจาก นายฐิติเทพ เทพหัสดิน ณ อยุธยา ผู้ช่วยเลขาธิการสมาคมกีฬาลอนเทนนิสแห่งประเทศไทยฯ มาร่วมให้กำลังใจและเป็นประธานมอบรางวัลแก่นักกีฬา
   สำหรับวันดังกล่าวมีการแข่งขันประเภทหญิงคู่ รุ่นอายุไม่เกิน 18 ปี ซึ่ง คู่มือ 1 อรปรีย์ญา อินทร์เพ็ง จากพะเยา กับ ไอริน ศรีไตรเฮือง จากชลบุรี ต้องลงแข่ง 3 แมทช์รวดในวันเดียว หากสามารถคว้าชัยชนะได้ทั้งหมดก็จะคว้าแชมป์ประจำปีนี้ไปครองทันที  เนื่องจากเป็นคู่เดียวที่ยังไม่ได้ลงสนาม โดยมี ภัทราพร ทองพิทักษ์ จากปทุมธานี กับ โชติรินทร์ แก้วก่า จากชลบุรี เป็นคู่แข่งที่จะเบียดแย่งแชมป์ หลังจากลงแข่งมาแล้ว 2 นัดชนะรวด
   ส่วนการเจอกันระหว่าง คู่มือ 1 อรปรีย์ญา-ไอริน กับคู่ของ ภัทราพร-โชติรินทร์ นั้นผลปรากฎว่า ทั้ง 2 คู่ต่างงัดฟอร์มสุดแกร่งออกมาสู้กันอย่างสนุก มีเกมรุกและรับที่ทันกัน ทำให้ในเซตแรกกว่าที่ อรปรีย์ญา กับ ไอริน จะชนะได้ก็ต้องเหนื่อยเล่นถึงไทเบรก โดยชนะไป 7-6 ไทเบรก 8-6 แต่ในเซตสอง ภัทราพร กับ โชติรินทร์ กลับมาฮึดสู้อาศัยจังหวะทำแต้มได้อย่างเฉียบขาดพลิกชนะ 6-3 ตีเสมอ 1-1 เซต ต่องมาดวลซูเปอร์ไทเบรกตัดสิน ซึ่งเป็นคู่มือ 1 ที่บุกได้ดีและปิดเกมได้เฉียบขาดกว่าทำให้ชนะไป 10-5 
   นอกจากนี้ อรปรีย์ญา กับ ไอริน ยังเก็บชัยชนะได้อีก 2 แมทช์ โดยชนะ พัชรดา เนาชารี จาก สมุทรสงคราม กับ วรรษชล แสนยาอุโฆษ จากกทม. 6-0, 6-0 และ ชนะ นันทพร ป้องปิด กับ ด.ญ. อริสรา คำเหลือ จากชลบุรี 6-2, 6-2
   ส่งผลให้ประเภทหญิงคู่ รุ่นอายุไม่เกิน 18 ปี แชมป์เยาวชนประเทศไทยปีนี้ตกเป็นของ อรปรีย์ญา อินทร์เพ็ง จากพะเยา กับ ไอริน ศรีไตรเฮือง จากชลบุรี จากผลงานชนะรวด 3 แมทช์ ขณะที่  ภัทราพร ทองพิทักษ์ จากปทุมธานี กับ โชติรินทร์ แก้วก่า จากชลบุรี คว้ารองแชมป์จากผลงานชนะ 2 แพ้ 1 
   สรุปทำเนียบแชมป์เทนนิสเยาวชนชายหาด "บีช เทนนิส" ชิงแชมป์ประเทศไทย ประจำปี 2566 มีดังนี้
   รุ่นอายุไม่เกิน 14 ปี ชายคู่ ธเนส ช่างหนอง กับ กฤษกรณ์ ปรมศักดา (ชลบุรี), หญิงคู่ ไอริน ศรีไตรเฮือง กับ นันทพร ป้องปิด (ชลบุรี)
   รุ่นอายุไม่เกิน 16 ปี ชายคู่ ธเนส ช่างหนอง กับ เสกศักดิ์ ช่างหนอง (ชลบุรี)
   รุ่นอายุไม่เกิน 18 ปี ชายคู่ ทศวรรษ เสียงล้ำ กับ ซาเละฟรีรัส อัลมุฟาฎี (ชลบุรี), หญิงคู่ อรปรีย์ญา อินทร์เพ็ง จากพะเยา กับ ไอริน ศรีไตรเฮือง จากชลบุรี</code></pre>
<!-- /wp:code -->

<!-- wp:image {"id":39285,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/09/IMG_3533-1024x575.jpeg" alt="" class="wp-image-39285"/></figure>
<!-- /wp:image -->