<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#a30012"}}} -->
<p class="has-text-align-center has-vce-bg-color has-text-color has-background" style="background-color:#a30012;font-size:22px"><strong>นักหวดสุราษฎร์ปราบสาวกทม.<br>ลิ่วก่อนรองฯ เทนนิสไทยแลนด์</strong></p>
<!-- /wp:paragraph -->

<!-- wp:code -->
<pre class="wp-block-code"><code>  การแข่งขันเทนนิสอาชีพ รายการ "ไทยแลนด์ แชมป์เปี้ยนชิพ" ประจำปี 2567 สนามที่ 4 ชิงเงินรางวัลรวม 600,000 บาท พร้อมคะแนนสะสมอันดับประเทศไทย ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 1 พ.ค. 2567 เป็นการแข่งขันวันที่สาม
  ประเภทหญิงเดี่ยว รอบสาม 16 คน "แอ๊ตต้า" พิมพ์มาดา ทองคำ นักหวดดาวรุ่งจากปักษ์ใต้ สุราษฎร์ธานี มืออันดับ 11 ของไทย และเต็ง 3 ของรายการ พบกับ "มาหยา" มาหยา บุญญาอรุณเนตร นักหวดดาวรุ่งจากกรุงเทพฯ มืออันดับ 37 ของไทย และมือวางอันดับ 16 ของรายการ โดยทั้งคู่เคยติดทีมชาติไทยในระดับเยาวชนมาแล้ว และผลการแข่งขันเป็น พิมพ์มาดา ที่เล่นได้ดี โดยเฉพาะในจังหวะสำคัญที่วางบอลได้แม่นยำ ก่อนเป็นฝ่ายชนะ 2-0 เซต 6-1 และ 6-3 พิมพ์มาดา ผ่านเข้ารอบก่อนรองชนะเลิศ ไปพบกับ เวียร่า ดีเพิ่ม ลูกครึ่งไทย-รัสเซีย จากชลบุรี ที่ชนะ วราภรณ์ เมืองโพธิ์ จากสุพรรณบุรี ด้วยสกอร์ 2-6, 0-4 Ret. (รีไทร์) โดย วราภรณ์ ได้ขอถอนตัวออกจากการแข่งขัน เนื่องจากเจ็บเข่าขวา
  ด้านประเภทชายเดี่ยว รอบสาม 32 คน ณัฏฐญุตม์ นิธิธนนนต์ นักหวดหนุ่มอีสาน อุดรธานี มืออันดับ 15 ของไทย และเต็ง 6 ของรายการ ได้การหวดที่เฉียบขาด ปราบ ชัยภัช พูนพล จากกรุงเทพฯ มืออันดับ 57 ของไทย ได้อย่างขาดลอย 2-0 เซต 6-0 และ 6-1 ณัฏฐญุตม์ ผ่านเข้ารอบ 16 คนสุดท้าย ไปพบกับ จิรัฏฐ์ นวสิริสมบูรณ์ จากกรุงเทพฯ มืออันดับ 40 ของไทย อดีตทีมชาติไทยหลายสมัย ที่ชนะ ชญานนท์ แก้วสุทอ จากสระบุรี มืออันดับ 24 ของไทย และเต็ง 10 ของรายการ ด้วยสกอร์ 6-3, 0-3 Ret. (รีไทร์) ซึ่ง ชญานนท์ ได้ขอยอมแพ้ เนื่องจากหายใจไม่ทัน
  ในส่วนผลการแข่งขันคู่อื่น ๆ มีดังนี้ หญิงเดี่ยว รอบสาม (16) พัชรินทร์ ชีพชาญเดช (ขอนแก่น) ชนะ กมรวรรณ ก้อนศิลา (นนทบุรี) 6-0, 6-1 วรรษชล สวัสดี (พิษณุโลก) ชนะ ลีเดียร์ พอดโกริซานี่ (สุราษฎร์ธานี) 6-0, 6-3 อมิตตาลัย ประสูตรนาวิน (ราชบุรี) ชนะ ภัณฑิลา นามวงศ์ (กทม.) 6-0, 6-0 พิมพ์ลภัส ลิม (กทม.) ชนะ ชนัสนันท์ ศิริวิโรจน์สกุล (กทม.) 6-4, 6-2 นาตาชา แสงพระจันทร์ (ชัยภูมิ) ชนะ ณัชชารีย์ ธีรโชติจิรานนท์ (ประจวบคีรีขันธ์) 6-0, 6-1
  ชายเดี่ยว รอบสาม (32 คน) กฤติน โกยกุล (พังงา) ชนะ จิรพงศ์ โรจนวาสี (นนทบุรี) 7-5, 6-1 ฐานทัพ สุขสำราญ (ลพบุรี) ชนะ เยฟเจนี โดโรคอฟ (ชลบุรี) 6-2, 7-5 ณัฐพัฒน์ ขุนทอง (เพชรบูรณ์) ชนะ ทรงฤทธิ์เดวิด จั่นบุบผา (กทม.) 4-6, 4-2 Ret. (หายใจไม่ทัน) แม็กซิม โคโลโมเอตส์ ชนะ ธนกร ศรีรัตน์ (กทม.) 3-6, 6-2 และ 3-1 Ret. (หายใจไม่ทัน) ณัฐสิทธิ์ กุลสุวรรณ์ (กาญจนบุรี) ชนะ ภูดิถ ปภัสร์สิริกุล (นครราชสีมา) 6-1, 6-3
  สิรวิชญ์ สุดเนตร (อำนาจเจริญ) ชนะ นราธิป เรืองศรี (ปทุมธานี) 6-1, 6-1 เลิศชัย รณรงค์ (ภูเก็ต) ชนะ ธิรวัต อยู่คง (กทม.) 7-5, 4-5 Ret. (ตะคริว) ธนเพชร ฉันทะ (ประจวบคีรีขันธ์) ชนะ อกนิษฐ์ พุ่มจิตร (เพชรบุรี) 6-2, 6-2 ฌูเลียง เดอ คุยเปร์ (ฝรั่งเศส) ชนะ ศิรคุณ ควัฒน์กุล (เชียงใหม่) 6-0, 6-0 อาร์เต็ม ซูบาเรฟ ชนะ ริคคาร์โด อลิคานดริ (ชลบุรี) 6-0, 6-1 ปัญณ์ณวัชญ์ สุทธิสมบูรณ์ (ลำปาง) ชนะ อิวาน ปานิน 6-1, 6-2
  สำหรับผลการแข่งขันคู่อื่น ๆ ดูรายละเอียดได้ที่ https://www.tour.ltat.org/tournaments-factsheet-acceptance-MTQ5MQ==.html</code></pre>
<!-- /wp:code -->

<!-- wp:image {"id":42728,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/05/IMG_4372-1024x683.jpeg" alt="" class="wp-image-42728"/></figure>
<!-- /wp:image -->