<!-- wp:paragraph {"align":"center","style":{"typography":{"fontSize":20},"color":{"background":"#e7dfec"}}} -->
<p class="has-text-align-center has-background" style="background-color:#e7dfec;font-size:20px"><strong>"ภวิชญ์" พลิกล้มมือวาง 6 ลิ่วเข้ารอบสองศึกอาชีพที่บาหลี</strong></p>
<!-- /wp:paragraph -->

<!-- wp:code -->
<pre class="wp-block-code"><code>   การแข่งขันเทนนิสอาชีพชาย ไอทีเอฟ เมนส์ เวิลด์ เทนนิส ทัวร์ รายการ "M15 บาหลี อัมมัน มิเนรัล เวิลด์ เทนนิส ทัวร์ ซีรีส์" ชิงเงินรางวัลรวม 15,000 ดอลลาร์สหรัฐ หรือราว 512,100 บาท ที่บาหลี ประเทศอินโดนีเซีย วันที่ 18 ธันวาคม 2567 ประเภทชายเดี่ยว รอบแรก "แมงปอ" ภวิชญ์ สอนหลักทรัพย์ นักหวดไทย วัย 25 ปี มืออันดับ 915 ของโลก ที่มาจากรอบคัดเลือก ลงดวลแร็คเกตกับ ชิน วูบิน นักเทนนิสเกาหลีใต้ วัย 20 ปี มือวาง 6 ของรายการ มืออันดับ 576 ของโลก ซึ่งคู่นี้ลงแข่งตั้งแต่บ่ายสามโมง แต่แมทช์ต้องหยุดชะงักลงหลายช่วง เนื่องจากฝนที่ตกๆหยุดๆมาตลอด จนกระทั่งมาจบแมทช์ในเวลา 2 ทุ่มเศษๆ 
   สำหรับผลแข่งขันปรากฎว่า ภวิชญ์ ที่แม้จะแพ้ในเซตแรก 4-6 แต่เซตสองกลับมาโต้สโตรกสู้กับคู่แข่งได้อย่างสูสี ก่อนจะชนะไทเบรก ด้วยสกอร์ 7-6 ไทเบรก 7-3 และขณะแข่งเซตสามไป 5 เกม โดย ภวิชญ์ นำอยู่ 4-1 นักหวดเกาหลีใต้ที่มีอาการเหนื่อยจนฝืนไม่ไหวได้ออกมาขอยอมแพ้ ส่งผลให้ ภวิชญ์ เป็นฝ่ายชนะทันที 2-1 เซต ด้วยสกอร์ 4-6, 7-6(3) และ 4-1ret. ผ่านเข้ารอบสองต่อไป
   ขณะที่ "แซค" ฐานทัพ สุขสำราญ นักหวดไทยวัย 23 ปี มืออันดับ 1172 ของโลก ที่มาจากรอบคัดเลือกเช่นกัน ลงสนามพบกับ อดัมส์ แฮริสัน นักหวดวัย 30 ปีชาวอเมริกัน มือวาง 5 ของรายการ มืออันดับ 534 ของโลก แมทช์นี้ ฐานทัพ แม้จะพยายามสู้เต็มที่แต่ก็ต้านความแกร่งของคู่แข่งไม่ไหวแพ้ไป 0-2 เซต ด้วยสกอร์ 4-6 และ 2-6 ตกรอบไปอย่างน่าเสียดาย</code></pre>
<!-- /wp:code -->

<!-- wp:image {"id":47093,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/12/IMG_2190-683x1024.jpeg" alt="" class="wp-image-47093"/></figure>
<!-- /wp:image -->