<!-- wp:paragraph {"align":"center","textColor":"vce-bg","style":{"color":{"background":"#1900a3"},"typography":{"fontSize":22}}} -->
<p class="has-text-align-center has-vce-bg-color has-text-color has-background" style="background-color:#1900a3;font-size:22px"><strong>"กมรวรรณ"ผนึก"นาตาชา"ผงาดแชมป์หญิงคู่<br>ประเภทเดี่ยวคนเดิมเข้าชิงฯ หวดไทยแลนด์</strong></p>
<!-- /wp:paragraph -->

<!-- wp:code -->
<pre class="wp-block-code"><code>  การแข่งขันเทนนิสอาชีพ รายการ "ไทยแลนด์ แชมป์เปี้ยนชิพ" ประจำปี 2567 สนามที่ 6 ชิงเงินรางวัลรวม 600,000 บาท พร้อมคะแนนสะสมอันดับประเทศไทย ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 25 พ.ค. 2567 มีการแข่งขันประเภทหญิงคู่ รอบชิงชนะเลิศ โดย นายธานี แสนยาอุโฆษ กรรมการอำนวยการสมาคมกีฬาลอนเทนนิสแห่งประเทศไทย ในพระบรมราชูปถัมภ์ และประธานฝ่ายพัฒนาเยาวชน เป็นประธานมอบรางวัล
  ประเภทหญิงคู่ รอบชิงชนะเลิศ กมรวรรณ ก้อนศิลา จากนนทบุรี และ นาตาชา แสงพระจันทร์ จากชัยภูมิ คู่มือวางอันดับ 4 ของรายการ โชว์ฟอร์มการเล่นที่เข้าขา โค่นคู่มือวางอันดับ 1 ของรายการ อารีพร วณิชยาพณิชย์ จากกรุงเทพฯ และ พิมพ์มาดา ทองคำ จากสุราษฎร์ธานี ได้อย่างขาดลอย 2-0 เซต 6-1 และ 6-1 ส่งผลให้ กมรวรรณ กับ นาตาชา ได้ครองแชมป์ประเภทหญิงคู่ ได้รับเงินรางวัลร่วมกัน จำนวน 15,700 บาท ส่วนคู่รองแชมป์ อารีพร กับ พิมพ์มาดา ได้รับร่วมกัน จำนวน 7,800 บาท
  ด้านประเภทเดี่ยวเข้าสู่โค้งสุดท้ายของการแข่งขัน โดยในประเภทหญิงเดี่ยว รอบรองชนะเลิศ "บัว" กมลวรรณ ยอดเพ็ชร อดีตเยาวชนทีมชาติจากพระนครศรีอยุธยา มือวางอันดับ 4 ของรายการ ระเบิดฟอร์มดาวรุ่งโค่น "ออม" วรรษชล สวัสดี มือวางอันดับ 2 จากพิษณุโลก ลงได้ 2 เซตรวด 6-0 และ 6-3 กมลวรรณ ทะยานเข้าชิงชนะเลิศกับ "อีฟ" พัชรินทร์ ชีพชาญเดช สาวขอนแก่น มือวางอันดับ 1 ของรายการ ที่ตัดเชือกชนะ "แตงโม" บุณยวีร์ ธรรมไชยวัฒน์ อดีตทีมชาติจากนครราชศรีมา 2-0 เซต 6-3 และ 6-4
  สำหรับ พัชรินทร์ กับ กมลวรรณ นั้น เป็นคู่ชิงชนะเลิศ ศึกไทยแลนด์ฯ สนาม 5 เมื่อสัปดาห์ที่ผ่านมา ซึ่งแมตช์นั้น พัชรินทร์ เป็นฝ่ายชนะและสร้างสถิติให้ตัวเอง ด้วยการคว้าแชมป์ประเภทหญิงเดี่ยว 5 สนามติดต่อกัน
  ขณะที่ประเภทชายเดี่ยว รอบรองชนะเลิศ "ก็อต" กฤติน โกยกุล นักเทนนิสหนุ่มพังงา มือวางอันดับ 2 ของรายการ เจ้าของแชมป์ประเภทชายเดี่ยว ศึกไทยแลนด์ฯ สนาม 5 ก้าวสู่รอบชิงชนะเลิศได้อีกครั้ง หลังจากตัดเชือกชนะ ชญานนท์ แก้วสุทอ มือวางอันดับ 9 จากสระบุรี ด้วยสกอร์ 6-1 Ret. (รีไทร์) โดย ชญานนท์ ได้ขอถอนตัวออกจากการแข่งขัน เนื่องจากปวดท้อง
  ทางด้าน "วิน" ณัฐสิทธิ์ กุลสุวรรณ์ นักเทนนิสหนุ่มกาญจนบุรี มือวางอันดับ 1 ของรายการ ต้องออกแรงหวดถึง 3 เซต ก่อนตัดเชือกชนะ ปูนทอง โกมลพิสุทธิ์ มือวางอันดับ 7 จากกรุงเทพฯ 2-1 เซต ด้วยสกอร์ 3-6, 6-3 และ 7-6 ไทเบรก 7-2 ส่งผลให้คู่ชิงชนะเลิศ ประเภทชายเดี่ยว ของสนามนี้ เป็นการพบกันอีกครั้งของ ณัฐสิทธิ์ กับ กฤติน หลังจากดวลรอบชิงชนะเลิศกันในการแข่งขันสนามที่ 5 เมื่อสัปดาห์ก่อน ซึ่ง กฤติน เป็นฝ่ายชนะและได้แชมป์ไปครอง
  ในส่วนผลการแข่งขันคู่อื่น ๆ มีดังนี้ ประเภทชายคู่ รอบรองชนะเลิศ ชนน พูลสวัสดิ์ (กทม.) /เครดิต ไชยรินทร์ (กทม.) ชนะ ณัฐพัฒน์ ขุนทอง (เพชรบูรณ์) /กฤษฏา จอยไธสง (อุดรธานี) 6-1, 6-2 กฤติน โกยกุล (พังงา) /จิรัฏฐ์ นวสิริสมบูรณ์ (กทม.) ชนะ ธนภัค ตรีสัตยกุล (นครปฐม) /สุทธิภัทร ยุนกระโทก (นนทบุรี) 6-3, 6-1
  ประเภทคู่ผสม รอบรองชนะเลิศ กมลวรรณ ยอดเพ็ชร (พระนครศรีอยุธยา) /นพดล น้อยกอ (พิจิตร) ชนะ ธมนพรรณ จงเลิศตระกูล (สิงห์บุรี) /วรชน รักษ์ปวงชน (กทม.) 6-1, 6-0 พัชรินทร์ ชีพชาญเดช (ขอนแก่น) /อนพัช ทิมางกูร (กทม.) ชนะ ไทร่า ลิธิบี (กทม.) /นวกานต์ ขุนจันทร์ (กทม.) 6-1, 6-0</code></pre>
<!-- /wp:code -->

<!-- wp:image {"id":43254,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/05/IMG_4471-1024x683.jpeg" alt="" class="wp-image-43254"/></figure>
<!-- /wp:image -->