<!-- wp:paragraph {"align":"center","backgroundColor":"vce-acc","textColor":"vce-bg","style":{"typography":{"fontSize":22}}} -->
<p class="has-text-align-center has-vce-bg-color has-vce-acc-background-color has-text-color has-background" style="font-size:22px"><em><strong>"ลักษิกา-เพียงธาร" เข้ารอบตัดเชือก<br>ไทยแลนด์ โอเพ่น 2023 พรีเซนเต็ด บาย อีเอ</strong></em></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสหญิง ดับเบิลยูทีเอ อินเตอร์เนชั่นแนล ซีรีส์ ทัวร์นาเมนท์ ดับเบิลยูทีเอ 250 รายการ Thailand Open 2023 presented by E@ (ไทยแลนด์ โอเพ่น 2023 พรีเซนเต็ด บาย อีเอ) ณ เซ็นเตอร์คอร์ต ทรู อารีน่า หัวหิน สปอร์ต คลับ อ.หัวหิน จ.ประจวบคีรีขันธ์ เมื่อวันที่ 2 ก.พ. 2566 เป็นการแข่งขันเมนดรอว์ วันที่ 4 ชิงชัยทั้งประเภทหญิงเดี่ยวและหญิงคู่
       ในประเภทหญิงคู่ รอบก่อนรองชนะเลิศ (8 คู่) สองนักเทนนิสไทยที่เหลืออยู่ในรายการนี้ "ลักส์" ลักษิกา คำขำ มือ 1 ของไทย วัย 29 ปี มือคู่อันดับ 316 โลก และ "เอิร์ธ" เพียงธาร ผลิพืช วัย 30 ปี มือคู่อันดับ 140 โลก ผ่านเข้ารอบรองชนะเลิศ โดยไม่ต้องออกแรงหวด หลังจากชนะผ่าน คู่ของ ลินดา ฟรูห์เวอร์โตว่า มือคู่อันดับ 253 โลกจากสาธารณรัฐเช็ก วัย 17 ปี และแอนนา คาลินสกาย่า มือคู่อันดับ 53 โลก วัย 24 ปี เนื่องจาก คาลินสกาย่า มีอาการป่วย
       ลักษิกา และ เพียงธาร ผ่านเข้ารอบรองชนะเลิศ ไปรอพบคู่ชนะระหว่าง ฮาน นาแล และ จาง ซูจอง จากเกาหลีใต้ กับคู่ของ หวัง ซินหยู และ จู หลิน จากจีนต่อไป ทั้งนี้ หาก "ลักส์-เอิร์ธ" ผ่านรอบตัดเชือกไปได้และทะลุถึงรอบชิงชนะเลิศ จะนับเป็นครั้งแรกที่นักเทนนิสไทยได้ลุ้นคว้าแชมป์ศึกเทนนิส ไทยแลนด์ โอเพ่น ที่หัวหิน</code></pre>
<!-- /wp:code -->

<!-- wp:image {"id":35820,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/02/C9CF031A-FA1E-4D64-8A54-89161A593F61-1024x682.jpeg" alt="" class="wp-image-35820"/></figure>
<!-- /wp:image -->