<!-- wp:paragraph {"align":"center","style":{"typography":{"fontSize":20},"color":{"background":"#cbe2ec"}}} -->
<p class="has-text-align-center has-background" style="background-color:#cbe2ec;font-size:20px"><strong>หวดยู 14 หญิงไทยพ่ายฮ่องกง 1-2 คู่ลุ้นล้มไต้หวันชิงโควต้าเข้า 8 ทีมศึกเวิลด์จูเนียร์ฯ</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสชิงแชมป์โลก ประเภททีมหญิง รุ่นอายุไม่เกิน 14 ปี รายการ "2025 ไอทีเอฟ เวิลด์ จูเนียร์ เทนนิส" รอบคัดเลือกตัวแทนโซนเอเชีย/โอเชียเนีย ที่เมืองกูชิง รัฐซาราวัก ประเทศมาเลเซีย เมื่อวันที่ 3 เม.ย.68 ทีมนักหวดเยาวชนหญิงของไทย ประกอบด้วย "น้องไอซ์" ปวีณอร นวลศรี, "น้องบีบี" ปัฐน์ธินันต์ เผือกคำ, "น้องมุกดา" พิมพ์พิศา วงษ์วานิชขจร ซึ่งมี นายศรายุธ ทีปกากร เป็นผู้ฝึกสอน และนายภาณุพงศ์ จุลพันธ์ นักวิทยาศาสตร์การกีฬาประจำทีม ลงแข่งรอบแบ่งกลุ่ม กลุ่ม ซี นัดที่สอง พบกับ ฮ่องกง ผลปรากฎว่า นักหวดเยาวชนไทยพ่ายไป 1-2 คู่</p>
<!-- /wp:paragraph -->

<!-- wp:paragraph -->
<p>คู่แรกเป็นการลงแข่งของเดี่ยวมือ 2 "บีบี" ปัฐน์ธินันต์ เผือกคำ แพ้ หม่า ไห่ กา 4-6, 3-6 จากนั้นเดี่ยวมือ 1 "ไอซ์" ปวีณอร นวลศรี แพ้ เฮเลน่า หลิว เห๋อ หยุน 1-6, 2-6 ส่วนประเภทคู่ ปวีณอร ลงคู่กับ "มุกดา" พิมพ์พิศา วงษ์วานิชขจร ช่วยกันหวดเอาชนะ หม่า ไห่ กา กับ เอลล่า หว่อง ลัม ฮุ่ย 6-3 และ 6-4 สำหรับโปรแกรมแข่งวันที่ 4 เม.ย.นี้ ทีมเยาวชนไทย ที่แข่งมา 2 นัด ชนะ 1 แพ้ 1 จะลงสนามพบกับ ไต้หวัน ทีมเต็ง 3 ของรายการ ที่ชนะมา 2 นัดรวด เป็นนัดสุดท้ายของรอบแบ่งกลุ่ม โดยทีมไทยต้องเก็บชัยชนะให้ได้เพื่อชิงอันดับ 2 ของกลุ่ม กรุยทางเข้ารอบ 8 ทีมให้ได้ เนื่องจากสถานการณ์เป็นรองฮ่องกง ที่แข่ง 2 นัด ชนะ 1 แพ้ 1 เช่นกัน และนัดสุดท้าย ฮ่องกง จะเจอ ศรีลังกา</p>
<!-- /wp:paragraph -->

<!-- wp:paragraph -->
<p>นายศรายุธ ทีปกากร ผู้ฝึกสอนทีมหวดเยาวชนหญิงไทย กล่าวว่า ทีมนักหวดไทยถือว่าเล่นได้ดี แต่ ฮ่องกง นับว่ามีความแข็งแกร่งกว่า ทำให้สามารถเอาชนะได้ อย่างไรก็ตาม ทีมไทย ก็ยังต้องพยายามในนัดสุดท้ายที่จะเจอ ไต้หวัน แม้จะเป็นศึกหนัก แต่ก็ต้องสู้กันให้เต็มที่ อะไรก็เกิดขึ้นได้ ขณะนี้น้องๆขวัญกำลังใจยังดีทุกคนพร้อมที่จะเต็มที่กับทุกๆแมทช์ที่จะลงสนาม ทำให้ดีที่สุด</p>
<!-- /wp:paragraph -->

<!-- wp:image {"id":48609,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/04/488569569_1091358153027166_8134636250551337899_n-769x1024.jpg" alt="" class="wp-image-48609"/></figure>
<!-- /wp:image -->