<!-- wp:paragraph {"align":"center","style":{"typography":{"fontSize":20},"color":{"background":"#afd8ea"}}} -->
<p class="has-text-align-center has-background" style="background-color:#afd8ea;font-size:20px"><strong>"กมลวรรณ" เฉือนสิงคโปร์ผงาดแชมป์ไอทีเอฟจูเนียร์</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนนานาชาติ เก็บคะแนนเยาวชนโลก ไอทีเอฟ เวิลด์ เทนนิส ทัวร์ จูเนียร์ สัปดาห์ที่ 2 รายการ "ไอทีเอฟ จูเนียร์ส เวิลด์ เทนนิส ทัวร์ เจ60 (2)" ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เดินทางมาถึงการแข่งขันวันสุดท้าย เมื่อวันที่ 29 มิ.ย. 2567 โดย น.ส.ขนิษฐา ศรีตะวัน กรรมการอำนวยการสมาคมกีฬาลอนเทนนิสแห่งประเทศไทย ในพระบรมราชูปถัมภ์ เป็นประธานมอบรางวัลแก่นักกีฬา ประเภทหญิงเดี่ยว รอบชิงชนะเลิศ "บัว" กมลวรรณ ยอดเพ็ชร นักหวดลูกสักหลาดดาวรุ่งไทยวัย 16 ปี มือวางอันดับ 2 ของรายการ ชิงแชมป์กับ ซู ยัน ตัน มือวางอันดับ 3 จากสิงคโปร์ ผลปรากฏว่า คู่นี้ดวลเดือดถึง 3 เซต กว่าจะได้ผู้ชนะ ซึ่งเป็น กมลวรรณ ของไทย ที่คว้าชัยได้สำเร็จ เฉือนชนะ 2-1 เซต 6-2, 5-7 และ 6-2 ได้ครองแชมป์ประเภทหญิงเดี่ยว รับคะแนนสะสมอันดับเยาวชนโลก จำนวน 60 คะแนน โดยนับเป็นแชมป์ไอทีเอฟ จูเนียร์ รายการที่ 3 ของกมลวรรณ ส่วนนักหวดสิงคโปร์ได้รองแชมป์ รับ 36 คะแนน</p>
<!-- /wp:paragraph -->

<!-- wp:paragraph -->
<p>ทางด้านประเภทชายเดี่ยว แชมป์เป็นของ ฮยู คาวานิชิ นักเทนนิสชาวญี่ปุ่น มือวางอันดับ 4 ของรายการ หลังจากหวดรอบชิงชนะเลิศเอาชนะ ฮิเตช ชัวฮาน มือวางอันดับ 2 จากอินเดีย 2-0 เซต 7-5, 6-3 ส่งผลให้นักเทนนิสญี่ปุ่นได้ครองแชมป์ประเภทชายเดี่ยว รับคะแนนสะสมอันดับเยาวชนโลก จำนวน 60 คะแนน ส่วนนักเทนนิสอินเดีย ในฐานะรองแชมป์ ได้รับคะแนน 36 คะแนน ขณะที่ประเภทชายคู่ รอบชิงชนะเลิศ นักเทนนิสชาวญี่ปุ่นโคจรมาพบกันเอง และเป็นคู่ของ โคชิโระ นากามาเอะ กับ ยูกิ โอคาฮาชิ คู่มือวางอันดับ 1 ของรายการ ที่คว้าชัย เอาชนะ ฮยู คาวานิชิ และ โคยุ ยานางิ คู่มือวางอันดับ 4 ของรายการ ได้ 2 เซตรวด ด้วยสกอร์ 6-3 และ 6-1 ได้แชมป์ชายคู่ไปครอง พร้อมรับคะแนนสะสมอันดับเยาวชนโลก คนละ 11.25 คะแนน ส่วนคู่รองแชมป์ ได้รับ คนละ 6.75 คะแนน</p>
<!-- /wp:paragraph -->

<!-- wp:image {"id":43935,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/07/449364163_886919520137698_26320327232306000_n-1024x683.jpg" alt="" class="wp-image-43935"/></figure>
<!-- /wp:image -->