<!-- wp:paragraph {"align":"center","style":{"typography":{"fontSize":20},"color":{"background":"#bbd9e5"}}} -->
<p class="has-text-align-center has-background" style="background-color:#bbd9e5;font-size:20px"><strong>หวดยู-12ไทยหญิงได้ชิงอันดับ 5ทีมชายลุ้นที่7ศึกชิงแชมป์เอเชีย</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนชิงชนะเลิศแห่งเอเชีย รุ่นอายุไม่เกิน 12 ปี รายการ "เอทีเอฟ 12 แอนด์ อันเดอร์ ทีม คอทเพตทิชั่น 2014" ซึ่งแข่งบนสนามดิน ที่เมืองเชิมเกนต์ ประเทศคาซัคสถาน เมื่อวันที่ 20 ก.ย.67 ทีมเทนนิสเยาวชนไทยทั้งทีมชายและทีมหญิงลงแข่งรอบจัดอันดับ 5-8 ทีมชาย พบกับ "เจ้าภาพ" คาซัคสถาน ซึ่งผลปรากฎว่า ทีมไทย พ่ายไป 0-3 คู่ โดยความแข็งแกร่งและความชำนาญในการเล่นบนสนามดินเป็นรองทำให้แพ้ไป 0-3 คู่ โดย ขุน หวั่งหลี แพ้ ซีริมซาน บาร์ลิคอฟ 3-6, 0-6, ฌาน เลาอมรพาณิชย์ แพ้ ยาโรสลาฟ โบบรอฟ 1-6, 5-7 และ ขุน กับ ปัณณพรรธน์ นิ่มนวลกุล แพ้ ซีริมซาน กับ เตมีร์เลน ซานเตมิลอฟ 3-6, 4-6</p>
<!-- /wp:paragraph -->

<!-- wp:paragraph -->
<p>ส่งผลให้ทีมนักหวดชายไทยต้องไปแข่งชิงอันดับ 7 กับ ปากีสถาน ที่แพ้ จีน 0-3 คู่ในรอบจัดอันดับ 5-8 ด้านทีมหญิงไทย ลงแข่งรอบจัดอันดับ 5-8 พบกับ อินโดนีเซีย ผลปรากฎว่า ทีมไทย เป็นฝ่ายคว้าชัยชนะ 2-1 คู่ โดยผลมีดังนี้ อาร์ภรนันท์ โซเฟีย แสงสุชาติ ชนะ ไคราน่า วิโบโว่ ซาฮร่า 6-3, 7-6(2), พลอยเพชร ด้วงเขียว ชนะ คาริน่า ซูซิปโต้ บริกิต้า 6-3, 6-0 และประเภทคู่ อัญวีณ์ ไพศาลภาณุวงศ์ กับ อาร์ภรนันท์ โพลิน่า แพ้ คาริน่า กับ คูโอร่า ปรินซี่ 0-6, 3-6 จากผลการแข่งขันของทีมเยาวชนหญิงไทยในแมทช์นี้ ส่งผลให้ต้องไปชิงอันดับ 5 กับทีม อินเดีย ในในรอบจัดอันดับ 5-8 สามารถเอาชนะ ฟิลิปปินส์ 3-0 คู่</p>
<!-- /wp:paragraph -->

<!-- wp:image {"id":45701,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/09/460615492_944285174401132_6770006799662473451_n-1024x768.jpg" alt="" class="wp-image-45701"/></figure>
<!-- /wp:image -->