<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#a39b00"}}} -->
<p class="has-text-align-center has-vce-bg-color has-text-color has-background" style="background-color:#a39b00;font-size:22px"><strong>"เปนเน่" ฟอร์มฮอตโค่นมือวาง<br>ทะยานก่อนรองฯ เทนนิสไอทีเอฟ<br>นักหวดหญิงไทยลิ่วตัดเชือกศึกคู่</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสเยาวชนนานาชาติ เก็บคะแนนเยาวชนโลก ไอทีเอฟ เวิลด์ เทนนิส ทัวร์ จูเนียร์ส "เจ60 นนทบุรี" รายการ "แอลทีเอที - ไอทีเอฟ จูเนียร์ส เจ60" ครั้งที่ 2 ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 28 มิ.ย.2566 ในประเภทเดี่ยว เป็นการแข่งขันรอบสาม หรือ 16 คนสุดท้าย
        ประเภทชายเดี่ยว "เปนเน่" เปน จารุศร นักเทนนิสดาวรุ่งไทย วัย 15 ปี มือ 1145 เยาวชนโลก พบกับ เจโรม เอสเตฟาน นักหวดออสเตรเลีย วัย 16 ปี มือ 506 เยาวชนโลก และเป็นมือวาง 8 ของรายการ ผลปรากฏว่า เปน ที่แม้เป็นรองด้วยอันดับเยาวชนโลก แต่สามารถแสดงฝีมือได้อย่างไม่เป็นรอง ใช้ความมั่นใจหวดเอาชนะได้ 2 เซตรวด 6-3 และ 6-2 ส่งผลให้ เปน ผ่านเข้ารอบก่อนรองชนะเลิศ หรือ 8 คนสุดท้าย ไปพบกับ เรียว ทาบะตะ นักเทนนิสญี่ปุ่น วัย 15 ปี มือวาง 4 และมือ 415 เยาวชนโลก ที่ชนะ อาราฟ สัมราท ฮาดา จากสหรัฐฯ มือวาง 14 และมือ 755 เยาวชนโลก 2-0 เซต 6-3, 6-4
        ด้านสองนักเทนนิสหญิงไทย "ไนซ์" ตปณีย์ บุญวัฒน์ กับ "พิณเพลง" ณัฐรดา สกุลวงศ์ธนา คู่มือวาง 8 ของรายการ ลงแข่งขันในประเภทหญิงคู่ รอบก่อนรองชนะเลิศ และช่วยกันหวดเอาชนะ มาลัยลักษณ์ เดลิล่าห์ ปทุมมา คุโรเนน จากลาว กับ เจน หลิง ชุน หว่อง จากฮ่องกง คู่มือวาง 4 ของรายการ ได้ 2-0 เซต 6-4 และ 6-2 ส่งผลให้ ตปณีย์ กับ ณัฐรดา ผ่านเข้ารอบรองชนะเลิศ ไปพบกับ จู ฮี วอน จากเกาหลีใต้ กับ ไซ ยู่ หนิง จากไต้หวัน คู่มือวาง 2 ของรายการต่อไป
        ในส่วนผลการแข่งขันคู่อื่น ๆ มีดังนี้ หญิงเดี่ยว รอบสาม กมลวรรณ ยอดเพ็ชร (วาง 1) แพ้ มาลัยลักษณ์ เดลิล่าห์ ปทุมมา คุโรเนน (วาง15-ลาว) 4-6, 2-6 กมรวรรณ ก้อนศิลา (วาง 11) แพ้ ริโอโกะ อุเมะคุนิ (วาง 6-ญี่ปุ่น) 3-6, 2-6 ริโอะ วะกายามะ (วาง 9-ญี่ปุ่น) ชนะ ไซ ยู่ หนิง (วาง 7-ไต้หวัน) 6-3, 6-2 ซื่อ หยาน ตัน (วาง 2-สิงคโปร์) ชนะ มิยู คาเงยามะ (วาง 16-ญี่ปุ่น) 6-1, 6-1 
        หญิงคู่ รอบก่อนรองชนะเลิศ กัญจน์ชญา จูงวัฒนา-กมรวรรณ ก้อนศิลา (คู่วาง 7) ชนะ อาเรียน่า โกกูลิน่า-อามิน่า ซาลิบาเยว่า (วาง 3 คาซัคสถาน-สหรัฐฯ) 6-2, 6-1 
        สำหรับผลการแข่งขันคู่อื่น ๆ ดูรายละเอียดได้ที่ https://www.itftennis.com/en/tournament/j60-nonthaburi/tha/2023/j-j60-tha-02a-2023/draws-and-results/</code></pre>
<!-- /wp:code -->

<!-- wp:image {"id":37805,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/06/8A53DD1D-5757-4F2F-8E02-2D483E6FF01A-1024x683.jpeg" alt="" class="wp-image-37805"/></figure>
<!-- /wp:image -->