<!-- wp:paragraph {"align":"center","style":{"typography":{"fontSize":20},"color":{"background":"#dce9ef"}}} -->
<p class="has-text-align-center has-background" style="background-color:#dce9ef;font-size:20px"><strong>"บุณยวีร์-ทรรศพร-อัญชิสา" ฉลุย 16 คนหวดไอทีเอฟเวิลด์เทนนิสทัวร์บายเอสเอที</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสนานาชาติ W35 รายการ ไอทีเอฟ เวิลด์ เทนนิส ทัวร์ พรีเซนเต็ด บาย เอสเอที (3) ชิงเงินรางวัลรวม 30,000 ดอลลาร์สหรัฐ หรือประมาณ 1,029,000 บาท และ M15 รายการ ไอทีเอฟ เมนส์ เวิลด์ เทนนิส ทัวร์ (1) ชิงเงินรางวัลรวม 15,000 ดอลลาร์สหรัฐ หรือประมาณ 514,500 บาท ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 12 มี.ค. 2568 เป็นการแข่งขันรอบเมนดรอว์วันที่สอง "แตงโม" บุณยวีร์ ธรรมไชยวัฒน์ อดีตทีมชาติไทย มือ 678 ของโลก ซึ่งได้ไวลด์การ์ดหรือสิทธิพิเศษเข้าร่วมการแข่งขัน ประเดิมสนามได้อย่างสวยงาม ในประเภทหญิงเดี่ยว รอบแรก (32 คน) ปราบนักหวดสาวญี่ปุ่น ยูโนะ คิตะฮาระ มือ 980 ของโลก ที่เข้ามาจากรอบคัดเลือก ได้ 2-0 เซต 6-3 และ 6-2</p>
<!-- /wp:paragraph -->

<!-- wp:paragraph -->
<p>บุณยวีร์ ฉลุยรอบสอง หรือ 16 คนสุดท้าย ไปพบกับ เอคาเทริน่า เรย์นโกลด์ นักเทนนิส มือ 593 ของโลก ซึ่งมาจากรอบคัดเลือก และในการแข่งขันรอบเมนดรอว์ รอบแรก เอาชนะ ไวเดฮี ชอว์ธารี จากอินเดีย มือวาง 5 ของรายการ และมือ 368 ของโลก 2-0 เซต 6-2 และ 6-3 นอกจากนี้ยังมีสาวไทยผ่านเข้ารอบสองได้อีก โดย "แต้ว" ทรรศพร นาคหล่อ มือ 423 ของโลก เอาชนะ นาโฮะ ซาโตะ จากญี่ปุ่น มือ 420 ของโลก ซึ่งเป็นมือวาง 7 ของรายการ ได้ 2 เซตรวด ด้วยสกอร์ 6-2, 6-2 รวมทั้ง "ออมสิน" อัญชิสา ฉันทะ ก็เข้ารอบด้วยการเอาชนะ ยูกิ นาอิโตะ จากญี่ปุ่น ซึ่งเป็นมือ 497 ของโลก 2-0 เซต 6-2, 6-3</p>
<!-- /wp:paragraph -->

<!-- wp:paragraph -->
<p>ด้านชายเดี่ยว รอบแรก (32 คน) "สอง" ยุทธนา เจริญผล นักเทนนิสไทย ซึ่งได้ไวลด์การ์ด ดวลแร็กเกตกับ โคเรย์ เคอร์ซี จากตุรกี มือ 1097 ของโลก ถึง 3 เซต ก่อนที่ ยุทธนา จะปราชัยไปอย่างน่าเสียดาย 1-2 เซต 2-6, 6-4 และ 6-7 ไทเบรก 7-9 ตกรอบแรก ในขณะที่ โคเรย์ เคอร์ซี ผ่านเข้ารอบสอง ไปพบกับ ฟิลิป เปลิโว จากโปแลนด์ มือ 612 ของโลก และมือวาง 6 ของรายการ ในส่วนผลการแข่งขันของนักเทนนิสไทยรายอื่น มีดังนี้ หญิงเดี่ยว รอบแรก พัณณิน โควาพิทักษ์เทศ แพ้ เอริ ชิมิสึ (4-ญี่ปุ่น) 4-6, 4-6 กมลวรรณ ยอดเพ็ชร แพ้ มายูกะ ไอคาวะ (ญี่ปุ่น) 3-6, 7-5 และ 2-6 เพียงธาร ผลิพืช แพ้ มารีน ซอสสตาค (ฝรั่งเศส) 4-6, 4-6 ชายเดี่ยว รอบแรก ฐานทัพ สุขสำราญ ชนะ บ็อกดาน โบโบรฟ (3) 6-1, 2-0 Ret. (ปวดศีรษะ) ภวิชญ์ สอนหลักทรัพย์ ชนะ จิรัฏฐ์ นวสิริสมบูรณ์ 6-7(6-8), 7-5 และ 3-0 Ret. (หายใจไม่ทัน) เครดิต ไชยรินทร์ แพ้ ฟิลิป เปลิโว (6-โปแลนด์) 2-6, 1-2 Ret. (ป่วย) ธนเพชร ฉันทะ พบ มาร์คุส มาลาซซ์ซัค (เยอรมนี)</p>
<!-- /wp:paragraph -->

<!-- wp:image {"id":48244,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/03/482354769_1072989451530703_4298914125547130669_n-1024x683.jpg" alt="" class="wp-image-48244"/></figure>
<!-- /wp:image -->