<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#9500a3"}}} -->
<p class="has-text-align-center has-vce-bg-color has-text-color has-background" style="background-color:#9500a3;font-size:22px"><strong>"ยุทธนา-ฐานทัพ" ทะลุเมนดรอว์<br>หวดไอทีเอฟสัปดาห์ 8 ที่วลัยลักษณ์</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสนานาชาติ ไทยแลนด์-ไอทีเอฟ เวิลด์ เทนนิส ทัวร์ 2023 สัปดาห์ที่ 8 เทนนิสหญิง รายการ "ไอทีเอฟ โปร เซอร์กิต พรีเซนเต็ด บาย เอสเอที (6)" ชิงเงินรางวัลรวม 25,000 ดอลลาร์สหรัฐ หรือประมาณ 889,750 บาท และเทนนิสชาย รายการ "ไอทีเอฟ เมนส์ เวิลด์ ทัวร์ 2023 (2)" ชิงเงินรางวัลรวม 15,000 ดอลลาร์สหรัฐ หรือประมาณ 533,850 บาท รวม 2 รายการอยู่ที่ 1,423,600 บาท แข่งขันที่สนามเทนนิส ภายในสนามกีฬากลางตุมปัง ม.วลัยลักษณ์ จ.นครศรีธรรมราช และเมื่อวันที่ 28 ส.ค. 2566 เป็นรอบคัดเลือกวันสุดท้าย
       ประเภทชายเดี่ยว รอบคัดเลือกรอบสุดท้าย "สอง" ยุทธนา เจริญผล นักเทนนิสไทย วัย 23 ปี มือวาง 13 และมือ 1,376 โลก หวดแร็กเกตสู้กับ เชส เฟอร์กูสัน นักเทนนิสจากออสเตรเลีย วัย 24 ปี มือวาง 5 และมือ 1,184 โลก ได้อย่างสนุกนานถึง 2 ชั่วโมง 21 นาที ชนิดที่ต้องใช้ซูเปอร์ไทเบรกตัดสินหาผู้ชนะ และเป็น ยุทธนา ที่คว้าชัยได้อย่างหวุดหวิด 2-1 เซต ด้วยสกอร์ 7-5, 6-7 ไทเบรก 5-7 และซูเปอร์ไทเบรก 10-8 ยุทธนา คว้าตั๋วเข้ารอบเมนดรอว์ต่อไป
       นอกจากนี้ยังมี "แซค" ฐานทัพ สุขสำราญ นักหวดไทย มือวาง 15 และมือ 1,379 โลก ที่ผ่านเข้ารอบเมนดรอว์ได้อีกคน หลังจากเอาชนะ เจมส์ วัตต์ มือวาง 3 และมือ 1,069 โลก จากนิวซีแลนด์ 2-0 เซต ด้วยสอร์ 6-4, 6-2
       ด้านประเภทหญิงเดี่ยว "แอตต้า" พิมพ์มาดา ทองคำ นักหวดไทยวัย 17 ปี มือ 1,357 โลก ลงหวด 2 แมทช์ ซึ่งแมทช์แรกเป็นคู่ตกค้างรอบคัดเลือกรอบแรก และสามารถเอาชนะคู่ต่อกรที่เป็น "เต็ง 1" ของรอบนี้อย่าง วิคทอเรีย มอร์วาโยวา จากสโลวาเกีย มือ 466 โลก ได้ 2-0 เซต 6-3, 6-2 จากนั้น พิมพ์มาดา ลงแข่งขันรอบคัดเลือกรอบสุดท้าย และปราชัยให้แก่ประสบการณ์ของ หลิว ฟางโจว นักหวดจีน วัย 27 ปี มือวาง 10 และมือ 654 โลก ทำให้แพ้ 0-2 เซต 4-6, 1-6 ต้องหยุดเส้นทางไว้เพียงรอบนี้ ในขณะที่ หลิว ฟางโจว ผ่านเข้ารอบเมนดรอว์ต่อไป
       ในส่วนผลการแข่งขันคู่อื่น มีดังนี้ ชายเดี่ยว รอบคัดเลือกรอบสุดท้าย ปรัชญา อิสโร (วาง 14) แพ้ โคดี้ เพียร์สัน (วาง 1-ออสเตรเลีย) 3-6, 7-6(11-9) และซูเปอร์ไทเบรก 6-10 คงทรัพย์ คงคา (วาง 16) แพ้ อิชาเก อิคบาล (วาง 2-อินเดีย) 6-3, 3-6 และซูเปอร์ไทเบรก 8-10 มิตสึกิ เหว่ย คัง ลีออง (วาง 4-มาเลเซีย) ชนะ ตรินห์ ลินห์ เกียง (วาง 10-เวียดนาม) 6-0, 6-1 สิดธานต์ บันเธีย (วาง 6-อินเดีย) ชนะ ซุน เชียน (วาง 9-จีน) 6-3, 4-6 และซูเปอร์ไทเบรก 10-3
       หญิงเดี่ยว รอบคัดเลือกรอบสุดท้าย อนาสตาเซีย โควาเลวา (วาง 3) ชนะ หยาง อี้ดี้ (วาง 15-จีน) 6-2, 6-1 ไวเดฮี เชาวธารี (วาง 4-อินเดีย) ชนะ หวัง เจียฉี (วาง 12-จีน) 6-7(9-11), 6-4 และซูเปอร์ไทเบรก 10-6 หวัง เหม่ยหลิง (วาง 8-จีน) ชนะ เทียนหมี่ มิ (วาง 14-จีน) 6-3, 6-3</code></pre>
<!-- /wp:code -->

<!-- wp:image {"id":38880,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/08/IMG_3455-1024x683.jpeg" alt="" class="wp-image-38880"/></figure>
<!-- /wp:image -->