<p style="text-align: center;"><strong><span style="font-size: 14pt;">“เวียร่า”โชว์แกร่งเก็บชัยเดี่ยว-คู่เทนนิสพีทีที-เอเชี่ยน</span></strong></p>
การแข่งขันเทนนิสเยาวชน รุ่นอายุไม่เกิน 14 ปี เก็บคะแนนสะสมเอเชีย “พีทีที เอเชี่ยน โฟร์ทีน แอนด์ อันเดอร์ 2018 เกรด 4" ครั้งที่ 4 ที่สนามเทนนิส ภายในเกรตา รีสอร์ต แอนด์ สปอร์ต คลับ พัทยา จ.ชลบุรี เมื่อวันที่ 25 ก.ย.ที่ผ่านมา ในประเภทหญิงเดี่ยว เวียร่า ดีเพิ่ม นักเทนนิสเยาวชนหญิงไทยจากชลบุรี ควงแร็กเก็ตคู่ใจผ่านเข้าสู่รอบรองชนะเลิศได้สำเร็จ หลังจาก เวียร่า ล้ม "เต็ง 4" คายาล ลินา มือวางอันดับ 4 ของรายการจากซีเรีย ได้อย่างขาดลอย 2 เซตรวด ด้วยสกอร์ 6-1 และ 6-0

ในรอบตัดเชือก เวียร่า จะพบกับ เดลิลาห์ คุโรเนน มือวางอันดับ 2 ของรายการ ที่เอาชนะ โนเอลานี่ ซาระ เทโสะ จากญี่ปุ่น ได้ 2-0 เซต 6-2, 6-1 นอกจากนี้ เวียร่า ยังคว้าชัยในประเภทหญิงคู่อีกด้วย โดยหญิงคู่ แข่งขันแบบพบกันหมด นัดแรก เวียร่า ดีเพิ่ม (ไทย) /เดลิลาห์ คุโรเนน (สวีเดน) ชนะ โม ชินฮโย (เกาหลีใต้) /ชินบัญชร สร้อยทอง (ไทย) 6-1, 7-5

ผลงานของนักเทนนิสเยาวชนไทยรายอื่น มีดังนี้ ชายเดี่ยว รอบสอง อภิวิชญ์ โรจน์พิบูลย์พันธ์ แพ้ คริสเตียน แจนซี (มือวาง 1-สโลวาเกีย) 2-6, 2-6 ส่วนหญิงเดี่ยว รอบก่อนรองชนะเลิศ จุฬาพัชร์ สาธุธรรม แพ้ คัลลี่ เดมี่ เทโสะ (มือวาง 3-ญี่ปุ่น) 0-6, 0-6 ขณะที่ชายคู่ รอบก่อนรองชนะเลิศ โมฮัมหมัด ยามาน นาก์นากห์ (ซีเรีย) /อภิวิชญ์ โรจน์พิบูลย์พันธ์ (ไทย) ชนะ ชรีนิเกต บาท (ฮ่องกง) /สีธานต์ คานธี (อินเดีย) 6-1, 6-1

<img class="alignnone size-full wp-image-17227" src="https://www.bucket.cloudaccess9.com/ltatorg/2018/09/2DF679FF-4FFE-484B-A207-64E92E15B0FD.jpeg" alt="" width="1108" height="1478" />

<img class="alignnone size-full wp-image-17228" src="https://www.bucket.cloudaccess9.com/ltatorg/2018/09/69E5CB00-A8FA-4055-A5F8-A103334D0F68.jpeg" alt="" width="1108" height="1478" />

<img class="alignnone size-full wp-image-17232" src="https://www.bucket.cloudaccess9.com/ltatorg/2018/09/42557732_2010536832302608_532737950870405120_n.jpg" alt="" width="720" height="960" />