<!-- wp:paragraph {"align":"center","backgroundColor":"vce-acc","textColor":"vce-bg","style":{"typography":{"fontSize":20}}} -->
<p class="has-text-align-center has-vce-bg-color has-vce-acc-background-color has-text-color has-background" style="font-size:20px"><strong>"ลัลนา-เพียงธาร"ฟอร์มฮอต<br>ทะลุตัดเชือกเทนนิส"เอสเอที"</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสอาชีพหญิงนานาชาติ เก็บคะแนนโลก ไอทีเอฟ วีเมนส์ เวิลด์ เทนนิส ทัวร์ W40 รายการ "ไอทีเอฟ โปร เซอร์กิต พรีเซนเต็ด บาย เอสเอที" ชิงเงินรางวัลรวม 40,000 ดอลลาร์สหรัฐ หรือประมาณ 1,400,000 บาท ณ ศูนย์พัฒนากีฬาเทนนิสแห่งชาติ เมืองทองธานี นนทบุรี เมื่อวันที่ 6 ม.ค. 2566
       ประเภทหญิงเดี่ยว รอบก่อนรองชนะเลิศ นักเทนนิสไทยพบกันเอง "รวงข้าว" ลัลนา ธาราฤดี วัย 18 ปี มือ 639 ของโลก พบกับ "ออมสิน" อัญชิสา ฉันทะ วัย 20 ปี มือ 799 ของโลก และหลังจากใช้เวลาแข่งขันกว่า 1 ชั่วโมง สุดท้ายเป็น ลัลนา ที่ในแมทช์นี้เสิร์ฟไป 4 เอซ เป็นฝ่ายเก็บชัยได้ 2 เซตรวด 6-3 และ 6-2 ลัลนา ฉลุยสู่รอบรองชนะเลิศไปพบกับ "เต็ง 8" คาเทริน่า บอนดาเรนโก้ จากยูเครน วัย 36 ปี มือ 320 ของโลก ที่เข้ารอบ หลังจากเอาชนะ "เต็ง 4" ดาลิล่า ยาคูโปวิช จากสโลวีเนีย มือ 251 ของโลก ด้วยสกอร์ 6-3 และ 2-2Ret. เนื่องจาก ดาลิล่า ยาคูโปวิช เจ็บข้อเท้า
       ด้าน "เอิร์ธ" เพียงธาร ผลิพืช นักเทนนิสไทยวัย 30 ปี มือ 345 ของโลก ใช้เวลาไปเพียง 47 นาที คว้าชัยชนะจาก กาเบรียล่า อันเดรีย นัตสัน จากสาธารณรัฐเช็ก 2-0 เซต 6-1 และ 6-1 เพียงธาร ควงแร็กเกตคู่ใจผ่านเข้าไปหวดรอบรองชนะเลิศกับ วาเลเรีย ซาวินิคห์ มือ 278 ของโลก ที่เอาชนะ คากลา บูยูกักเซย์ เต็ง 5 จากตุรกี 2-0 เซต 6-4 และ 6-2
       ในส่วนผลการแข่งขันประเภทหญิงคู่ รอบรองชนะเลิศ อัญชิสา ฉันทะ-ลัลนา ธาราฤดี (ไวลด์การ์ด) แพ้ เหลียง เอ็น ซัว-หม่า เย่อซิน (ไต้หวัน-จีน) 6-4, 3-6 และซูเปอร์ไทเบรก 4-10 คาเทริน่า บอนดาเรนโก้-ฮิโรโกะ คูวาตะ (คู่มือวาง 3 ยูเครน-ญี่ปุ่น) ชนะ กาเบรียล่า อันเดรีย นัตสัน-หยา อี้ หยาง (เช็ก-ไต้หวัน) 6-3, 6-3</code></pre>
<!-- /wp:code -->

<!-- wp:image {"id":35544,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/01/E57E2894-67A3-43A3-908A-688B6F614E9F-1024x683.jpeg" alt="" class="wp-image-35544"/></figure>
<!-- /wp:image -->