<p style="text-align: center;"><strong><span style="font-size: 14pt;">พี่น้อง “เกิดลาภี” กอดคอเข้ารอบหวดอาชีพ&nbsp;</span></strong></p>
การแข่งขันเทนนิสอาชีพชายและหญิง ไอทีเอฟ โปร เซอร์กิต 2018 สัปดาห์ที่ 2 รายการ "ไอทีเอฟ เมนส์ เซอร์กิต" ชิงเงินรางวัลรวม 15,000 ดอลลาร์สหรัฐ (ประมาณ 495,000 บาท) และ "ไอทีเอฟ วีเมนส์ เซอร์กิต" ชิงเงินรางวัลรวม 15,000 ดอลลาร์สหรัฐ (ประมาณ 495,000 บาท) ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 3 พ.ย. เป็นการชิงชัยในรอบคัดเลือกวันแรก
ประเภทชายเดี่ยว รอบคัดเลือกรอบแรก สองพี่น้องนักหวดตระกูล "เกิดลาภี” กอดคอกันเข้ารอบต่อไป โ<span class="text_exposed_show">ดย กิติรัตน์ เกิดลาภี วัย 19 ปี มืออันดับ 1,613 ของโลก เอาชนะรุ่นน้องร่วมชาติ ยุทธนา เจริญผล วัย 18 ปี มืออันดับ 1,996 ของโลก ได้ 2 เซตรวด 6-2, 6-2 ผ่านเข้ารอบคัดเลือกรอบสอง พบกับ คาร์ล ไฟรเบิร์ก มือวางอันดับ 3 ของรอบคัดเลือก จากสวีเดน ที่ได้บายรอบแรก</span>
<div class="text_exposed_show">

ด้านพี่ชาย พงศภัค เกิดลาภี อายุ 20 ปี มืออันดับ 1,975 ของโลก คว้าชัยด้วยการเอาชนะ กฤติน โกยกุล จากไทยเช่นกัน มืออันดับ 1,566 ของโลก ได้ 2-0 เซต 6-2, 6-4 ผ่านเข้ารอบคัดเลือกรอบสอง พบกับ แบร์นาโด้ ซาไรว่า มืออันดับ 771 ของโลก จากโปรตุเกส มือวางอันดับ 4 ของรอบคัดเลือก ที่เข้าไปยืนรออยู่แล้ว

ขณะที่ผลงานของนักเทนนิสไทยรายอื่น ชายเดี่ยว รอบคัดเลือกรอบแรก ชาญชัย สุขตนเอง แพ้ ลินห์ เกียง ตรินห์ (เวียดนาม) 3-6, 1-6, นพดล น้อยกอ แพ้ นา จุง วอง (เกาหลีใต้) 0-6, 1-6, ต้นกล้า มุละดา ชนะ คิม ไดแลน ซอง ควาน (เกาหลีใต้) 6-1, 6-2, ชญานนท์ แก้วสุทอ ชนะ พัฒนะพงศ์ บริสุทธิพงศ์ 6-3, 6-3, ไมเคิล มัธยมจันทร์ แพ้ วลาดิสลาฟ ดูบินสกี้ (รัสเซีย) 3-6, 6-7(8-10), ณัฐสิทธิ์ กุลสุวรรณ์ แพ้ จอง ยองซ็อก (เกาหลีใต้) 2-6, 6-4, 4-6

หญิงเดี่ยว รอบคัดเลือกรอบแรก ภัทรวดี อธิษฐ์โภคิน แพ้ เดเรีย นูร์ ฮาลิซ่า (อินโดนีเซีย) 1-6, 2-6, ใจเพชร อานนท์ทวีศิลป์ แพ้ วาเนซ่า ปั๊ปป้า (กรีซ) 5-7, 2-6, ณัฐพัชร์ ผิวบางรักษ์ แพ้ เฉียน เพ่ย จู (ไต้หวัน) 2-6, 0-6, ปริษา รัชฎานนท์ แพ้ แม็กกี้ อึ้ง หม่าน หยิง (ฮ่องกง) 0-6, 1-6, ดลรวี ตุ้มทอง ชนะ ดาร์ซี่ ปาร์ก (ออสเตรเลีย) 6-1, 6-1<img width="960" height="640" class="alignnone size-full wp-image-18808" alt="" src="https://www.bucket.cloudaccess9.com/ltatorg/2018/11/45240876_2067530019936622_6302976274813943808_n.jpg">

</div>