<!-- wp:paragraph {"align":"center","style":{"typography":{"fontSize":20},"color":{"background":"#becdd3"}}} -->
<p class="has-text-align-center has-background" style="background-color:#becdd3;font-size:20px"><strong>ไอทีเอฟ+เอเชีย วางใจ "ลอนเทนนิสไทย"<br>เจ้าภาพจัดหวดรุ่น 12 ปีหาแชมป์อาเซียน</strong></p>
<!-- /wp:paragraph -->

<!-- wp:paragraph -->
<p>"บิ๊กสุชัย" นายสุชัย พรชัยศักดิ์อุดม นายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ สมัยที่ 2 เปิดเผยว่า สหพันธ์เทนนิสนานาชาติ (ไอทีเอฟ) และสหพันธ์เทนนิสแห่งเอเชีย (เอทีเอฟ) ได้เห็นชอบให้ ประเทศไทย โดยสมาคมฯ เป็นเจ้าภาพจัดการแข่งขันเทนนิสเยาวชน ประเภททีมชายและทีมหญิง รุ่นอายุไม่เกิน 12 ปี (ยู-12) รอบคัดเลือกของภูมิภาคเอเชียตะวันออกเฉียงใต้ หรือเรียกว่า เทนนิสเยาวชนชิงชนะเลิศแห่งเอเชียตะวันออกเฉียงใต้ เพื่อคัดตัวแทนของภูมิภาคเข้าไปแข่งขันเทนนิสเยาวชนชิงชนะเลิศแห่งเอเชีย ประจำปี 2025<br>การแข่งขันครั้งนี้ จะใช้ชื่อรายการว่า "เอทีเอฟ ทเวลฟ์ แอนด์ อันเดอร์ ทีม คอมเพทติชั่น - ซัพพอร์ทเต็ด บาย เคทีเอฟ รีเจียนัล ควอลิฟายอิ้ง เซาท์อีสต์ เอเชีย อีเวนท์" จัดขึ้น ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี ระหว่างวันที่ 9 - 13 มิ.ย. 2568<br>นายสุชัย กล่าวอีกว่า ในโอกาสนี้ สมาคมฯ ได้มีโอกาสต้อนรับคณะนักกีฬาและเจ้าหน้าที่จาก 11 ประเทศที่มาร่วมการแข่งขัน ได้แก่ อินโดนีเซีย เวียดนาม ลาว บรูไน เมียนมาร์ ฟิลิปปินส์ กัมพูชา สิงคโปร์ มาเลเซีย ติมอร์-เลสเต และไทย เจ้าภาพ ซึ่งจะจัดให้มีพิธีเปิดการแข่งขัน ในวันที่ 9 มิ.ย.นี้ อีกทั้งยังมีงานเลี้ยงต้อนรับคณะนักกีฬาและเจ้าหน้าที่ในช่วงระหว่างการแข่งขันด้วย<br>"ทีมที่ได้อันดับ 1-3 ทั้งทีมชายและทีมหญิง จะได้สิทธิ์เป็นตัวแทนของอาเซียน ไปแข่งขันรายการชิงชนะเลิศแห่งเอเชีย ประจำปี 2568 ซึ่งคาดว่าจะจัดในช่วงเดือน ก.ย. ที่จะถึง ทั้งนี้ ที่ผ่านมา ทีมเยาวชนชายและหญิง รุ่นอายุไม่เกิน 12 ปี ของไทย ได้เป็นตัวแทนไปแข่งขันทุกปี และปีนี้ สมาคมฯ ก็หวังว่าเด็ก ๆ จะช่วยกันทำผลงานอีกครั้ง" นายสุชัย กล่าว<br>นายกเทนนิสไทย กล่าวต่อว่า สำหรับนักเทนนิสเยาวชนทีมชาติไทย รุ่นอายุไม่เกิน 12 ปี ประกอบด้วย นักกีฬาชาย "นะโม" นวธรณ์ ผลากรกุล อายุ 12 ปี จากกรุงเทพฯ "ลีโอ" ลีโอ โกวิทวัฒนชัย อายุ 12 ปี จากชลบุรี และ "วิน" ก้องภพ แซ่ลิ้ม อายุ 12 ปี จากนครปฐม โดยมี "โค้ชจิม" จ่าสิบเอก สหทัศน์ ศุภกิจ เป็นผู้ฝึกสอนทีมชาย<br>ในส่วนนักกีฬาหญิง ได้แก่ "สายรุ้ง" ณิชวรัชญ์ พลอยเกษมสุข อายุ 12 ปี จากกรุงเทพฯ "ปาล์มมี่" ศิริกร พูลผล อายุ 12 ปี จากพิษณุโลก และ โซเฟีย อาร์ภรนันท์ โซเฟีย แสงสุชาติ อายุ 12 ปี จากกรุงเทพฯ โดยมี "โค้ชโอ" นายสุขุม กิจวิจารณ์ เป็นผู้ฝึกสอนทีมหญิง ทั้งนี้ นักกีฬาทั้ง 2 ชุดมี นายบุญมี โพธิ์ไพจิตร เป็นเจ้าหน้าที่นวด.&nbsp;</p>
<!-- /wp:paragraph -->

<!-- wp:image {"id":49829,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/06/502415520_1136391915190456_1328788429564218438_n-1024x683.jpg" alt="" class="wp-image-49829"/></figure>
<!-- /wp:image -->